ভাষা: EN AS\nএ ই জি চি এলৰ ৰূপৰেখা\nমিচন আৰু ভিশ্বনসমূহ\nগুণগত ব্যৱস্থাপন পদ্ধতি\nEHV গ্ৰীড চাব-ষ্টেচনসমূহৰ তালিকা\nবিতৰণৰ লাইনসমূহৰ বিতং বিৱৰণ\nবিতৰণ নেটৱৰ্কৰ মানচিত্ৰ\nঅপটিকেল ফাইবাৰ নেটৱৰ্ক\nবাৰ্ষিক খাতা বিৱৰণী\nপ্ৰকল্পৰ সৈতে জড়িত নথি\nএ ডি বি এফ নিধিপ্ৰাপ্ত প্ৰকল্পসমূহ\nভাৰতীয় বিদ্যুৎ আইন\nভাৰতীয় গ্ৰীড কোড\nঅসম গ্ৰীড কোড\nযোগান নিয়ন্ত্ৰণ কোড\nএআইআইবি প্ৰকল্পৰ সবিশেষ\nবিশ্ববেংকৰ পৰা নিধিপ্ৰাপ্ত\nপিএছডিএফ অধীনৰ প্ৰকল্পসমূহ\nটিডিএফ অধীনৰ প্ৰকল্পসমূহ\nসভাৰ কাৰ্যবিৱৰণীৰ সাৰাংশ\n**** Cyber Security Guidelines ****\nঅসম বিদ্যুৎ সংবহন নিগম লিমিটেড, ১৯৫৬ চনৰ কোম্পানী এক্টৰ অধীনত পঞ্জীভূত এক উন্নয়নমুখী ৰাজহুৱা খণ্ডৰ প্ৰতিষ্ঠান। পুনৰ সংগঠিত অসম বিদ্যুৎ ৰাজ্যিক পৰিষদৰ পৰা ২০০৩ চনত ইয়াৰ গঠন হয় আৰু ‘ষ্টেট ট্ৰেন্সমিচন ইউটিলিটি’ (STU) হিচাবে ঘোষণা কৰা হয়। ইয়াৰ প্ৰধান কাৰ্য হৈছে বিদ্যুৎ শক্তিৰ মূল আস্থান সমূহ ( Electrical Power Bulk Heads) ৰ পৰা দক্ষতাৰে অসম শক্তি বিতৰণ কোম্পানীসমূহলৈ বিদ্যুৎ পৰিবহণ কৰা।\nবাতৰি আৰু ঘটনাৱলী\nSHORTLISTED CANDIDATES TO APPEAR BEFORE THE INTERVIEW PANEL ON 07-02-2022 FOR ENGAGEMENT OF INDIVIDUAL CONSULTANT FOR ENVIRONMENTAL AND SOCIAL SAFEGUARD New\nNOTICE REGARDING SPECIAL CASUAL LEAVE New\nNOTICE OF INCOME TAX ASSESSMENT FOR ASEB PENSIONERS ASSESSMENT YEAR 2022-23 New\nREADVERTISEMENT FOR INDIVIDUAL CONSULTANT FOR ENVIRONMENTAL AND SOCIAL SAFEGUARD New\nগুৰুত্বপূৰ্ণ লিংকসমূহ আৰু ৱেবচাইটসমূহ\nমুখ্যমন্ত্ৰীৰ সাহাৰ্য্য পুঁজি\nবৈদ্যুতিন নিবিদা পোৰ্টেল\nতথ্য জনাৰ অধিকাৰ\nঅসম বিদ্যুৎ সংবহন নিগম লিমিটেড (এ ই জি চি এল)\nনিয়ম আৰু চৰ্তসমূহ\nবিজুলী ভৱন (প্ৰথম মহলা)\nঅসমীয়া ভাষাত পঢ়া পঢ়ুৱৈৰ বোধগম্য হোৱাকৈ অসম বিদ্যুৎ সংবহন নিগম লিমিটেড ৱেবচাইটৰ অসমীয়া সংস্কৰণ প্ৰস্তুত কৰি তোলা হৈছে। অসমীয়া ভাষাৰ পাঠকে এই ৱেবচাইটৰ বিষয়বস্তুসমূহ পঢ়ি চাই ইয়াৰ এক সাম্যক জ্ঞান আহৰণ কৰিব কৰাটোৱেই আমাৰ লক্ষ্য। সেয়েহে ইংৰাজী ভাষাৰ পৰা অসমীয়া ভাষালৈ অনুবাদ কৰি ইয়াৰ এক যৎপৰোনাস্তি প্ৰয়াস কৰা হৈছে। ৱেবচাইটৰ ইংৰাজী সংস্কৰণত উল্লেখ থকা লেখাৰ অসমীয়া সংস্কৰণৰ সৈতে কিছুক্ষেত্ৰত কেতিয়াবা বৈসাদৃশ্য থাকিব পাৰে। পাঠকে এই দিশটো বিবেচনা কৰি চাব আৰু ইয়াৰ শুদ্ধ ৰূপটো গ্ৰহণ কৰিব।\nThe information contained in this Web Site (http://www.aegcl.co.in) has been prepared solely for the purpose of providing information about Assam Electricity Grid Corporation Limited (AEGCL), Assam, India to interested parties, and is not in any way binding on AEGCL.\nBy accessing this Web Site, you agree that AEGCL will not be liable for any direct or indirect loss arising from the use of the information and the material contained in this Web Site.\nThe copyright in the material contained in this Web Site belongs to and remains solely with AEGCL. Your access to it does not implyalicense to reproduce and/or distribute this information and you are not allowed to any such act without the prior approval of AEGCL.


Sarbananda Sonowal : সৰ্বানন্দ সোণোৱাল 'ভীষ্ম'। সোণোৱালক ভীষ্ম আখ্যা কোনে দিলে? কোনে ক'লে সদায় মাজুলীৰ বিধায়ক হৈ থাকক সোণোৱাল?– News18 Assam\nSarbananda Sonowal : সৰ্বানন্দ সোণোৱাল 'ভীষ্ম'। সোণোৱালক ভীষ্ম আখ্যা কোনে দিলে? কোনে ক'লে সদায় মাজুলীৰ বিধায়ক হৈ থাকক সোণোৱাল?\n»Sarbananda Sonowal : সৰ্বানন্দ সোণোৱাল 'ভীষ্ম'। সোণোৱালক ভীষ্ম আখ্যা কোনে দিলে? কোনে ক'লে সদায় মাজুলীৰ বিধায়ক হৈ থাকক সোণোৱাল?\nUpdated:May 30, 2021, 6:50 PM IST\nসৰ্বানন্দ সোণোৱালক 'ভীষ্ম' আখ্যা মাজুলীৰ সত্ৰাধিকাৰ পীতাম্বৰ দেৱগোস্বামীৰ। "ভীষ্মই যিদৰে বহু শ্ৰেষ্ঠ ত্যাগেৰে মানৱ সমাজত বিৰল আদৰ্শৰ চানেকি থৈ গ'ল, একেদৰে সৰ্বানন্দ সোণোৱালৰ ত্যাগো তেনেদৰেই অসমৰ ৰাজনীতিত সদায়েই অবিচল হৈ ৰ'ব।"\nLast Updated: May 30, 2021, 6:50 PM IST\nহিমন্ত বিশ্ব শৰ্মা ৰাজ্যৰ মুখ্যমন্ত্ৰী হোৱাৰ পাছত কোনো মন্ত্ৰীপদ গ্ৰহণ কৰা নাই প্ৰাক্তন মুখ্যমন্ত্ৰী সৰ্বানন্দ সোণোৱালে। আগন্তুক দিনত সোণোৱালে কি কৰিব তাকে লৈ ৰাজ্যৰ চুকে-কোণে ব্যাপক চৰ্চা। এনে এক প্ৰসংগতে শনিবাৰে সোণোৱালে "দলৰ নিষ্ঠাৱান কৰ্মীৰূপে, দলে যি নিৰ্দেশ দিয়ে সেই মতেই কাম কৰিম। মই মাত্ৰ এজনহে, মাজুলীৰ লগত অসম চৰকাৰ, ভাৰত চৰকাৰ আৰু তত্বাৱধায়ক মন্ত্ৰী বিমল বৰা আছে। সকলোৱে মাজুলীক চাব" বুলি কৰা মন্তব্যই মাজুলীত প্ৰতিক্ৰিয়াৰ সৃষ্টি কৰিছে।\nএই প্ৰসংগতে প্ৰতিক্ৰিয়া প্ৰকাশ কৰি সৰ্বানন্দ সোণোৱালক 'ভীষ্ম' আখ্যা দিলে মাজুলীৰ শ্ৰীশ্ৰী আউনীআটী সত্ৰৰ সত্ৰাধিকাৰ পীতাম্বৰ দেৱগোস্বামীয়ে। "ভীষ্মই যিদৰে বহু শ্ৰেষ্ঠ ত্যাগেৰে মানৱ সমাজত বিৰল আদৰ্শৰ চানেকি থৈ গ'ল, একেদৰে সৰ্বানন্দ সোণোৱালৰ ত্যাগো তেনেদৰেই অসমৰ ৰাজনীতিত সদায়েই অবিচল হৈ ৰ'ব।" এই মন্তব্য কৰি সোণোৱালক 'ভীষ্ম' আখ্যা দিলে পীতাম্বৰ দেৱগোস্বামীয়ে।\nসত্ৰাধিকাৰগৰাকীয়ে কয়, "আমি আশা কৰোঁ, কেন্দ্রীয় নেতৃত্বই কিবা মন্ত্ৰীত্বৰ কথা ক'লেও তেওঁ সেইবিলাকলৈ নগৈ মাজুলীৰ বুকুত সাধাৰণ বিধায়ক পদতে থাকি অসমৰ ৰাইজৰ হকে কাম কৰক।"\nআনহাতে শ্ৰীশ্ৰী গড়মূৰ সৰু সত্ৰৰ সত্ৰাধিকাৰ হৰি দেৱগোস্বামীয়ে সৰ্বানন্দ সোণোৱালে মাজুলীক যোৱা পাঁচটা বছৰত নতুনকৈ প্ৰতিষ্ঠা কৰিলে বুলি উল্লেখ কৰি কয়, যে "মাজুলীবাসীয়ে তেখেতক এৰিব নিবিচাৰে, তেওঁক স্থানীয় বিধায়ক হিচাপে মাজুলীতেই থকাটো আমি বিচাৰো।"\nশ্ৰীশ্ৰী নতুন কমলাবাৰী সত্ৰৰ জ্যেষ্ঠ বৈষ্ণৱ, জিলা সাহিত্য সভাৰ প্ৰাক্তন সভাপতি প্ৰভাত বৰা বুঢ়াভকতৰো আহ্বান, "মাজুলীবাসীৰ মৰম, শ্ৰদ্ধাক ত্যাগ কৰি গুচি যাব নালাগে। মাজুলীৰ বিধায়কৰ পদ এৰি নিদিয়াকৈ সৰ্বভাৰতীয় পৰ্যায়ত কিবা দায়িত্ব পালন কৰিলে আমাৰ আপত্তি নাই। কিন্তু মাজুলীৰ বিধায়কৰ পদ এৰি গুচি গ'লে মাজুলীৰ প্ৰতি সৰ্বানন্দ সোণোৱালে অন্যায় কৰা হ'ব।"\nমাজুলীবাসীৰ আকুল আহ্বান সৰ্বানন্দ সোণোৱাল অহা পাঁচোটা বছৰ মাজুলীৰ বিধায়ক হৈ থাকক।\nপিছে সময়েহে ক'ব, কি কৰিব সৰ্বানন্দ সোণোৱালে? 'ভীষ্ম'ৰ দৰে ত্যাগৰ মূৰ্তি হৈ মাজুলীতেই থাকিব, নে দিল্লীলৈ যাব?\nFirst published: May 30, 2021, 6:50 PM IST


Deha garaka Prem Pdf Book - দেহা গৰকা প্ৰেম » Dev Library\nDeha garaka Prem (দেহা গৰকা প্ৰেম) –A Book of Assamese Short Stories, written by Prof Mahima Bora and Published by Satyendra Kumar das. The book was first published in the year 1967.\nদেহা গৰকা প্ৰেম\nName – Deha garaka Prem – দেহা গৰকা প্ৰেম\nAuthor – Prof. Mahima Bora\nYear of Publishing – 1989\nEdition – Second\nTotal Pages – 122 (in the PDF)\nSource Wiki: Mahima Bora\nমহিম বৰাৰ ১৯২৩ চনত দৰং জিলাৰ ঘোপসাধাৰু চাহবাগিছাত জন্ম গ্ৰহণ কৰে। তেওঁৰ পিতাক আছিল ৰামতামুলী বংশৰ গজেন নাথ বৰা আৰু মাক চন্দ্ৰকান্তি বৰা’। ১৯৫৭ চনত মহিম বৰাই জামুগুৰিহাটৰ দীপ্তিৰেখা হাজৰিকাৰ লগত বিবাহ পাশত আবদ্ধ হয়। মহিম বৰাই নগাঁও জিলাৰ কলিয়াবৰ অঞ্চলৰ হাটবৰত থকা নিজা ঘৰত থাকি প্ৰাথমিক শিক্ষা লাভ কৰে।\n১৯৪৪ চনত কলিয়াবৰ উচ্চ মাধ্যমিক বিদ্যালয়ৰ পৰা প্ৰৱেশিকা পৰীক্ষাত উত্তীৰ্ণ হয় আৰু নতুনকৈ খোলা নগাঁও মহাবিদ্যালয়ত নাম ভৰ্তি কৰে। ১৯৪৬ চনত নগাঁও মহাবিদ্যালয়ৰ পৰা প্ৰথম দলৰ ছাত্ৰ হিচাপে উচ্চতৰ মাধ্যমিক শ্ৰেণীৰ ২য় বৰ্ষৰ (ইণ্টাৰমিডেট) পৰীক্ষাত উত্তীৰ্ণ হয়।\n১৯৪৮ চনত গুৱাহাটী কটন মহাবিদ্যালয়ৰ পৰা স্নাতক সন্মান লাভ কৰে। ১৯৫২ চনত মহিম বৰাই গুৱাহাটী বিশ্ববিদ্যালয়ৰ পৰা অসমীয়া বিষয়ত স্নাতকোত্তৰ সন্মান লাভ কৰে।


আলিয়া ভাটৰ পৰা কোন বলীউড তাৰকাই বিচাৰিছে কাম? - Prag News\nHomeব্ৰেকিং নিউজআলিয়া ভাটৰ পৰা কোন বলীউড তাৰকাই বিচাৰিছে কাম?\nআলিয়া ভাটৰ পৰা কোন বলীউড তাৰকাই বিচাৰিছে কাম?\nনতুন দিল্লীঃ বলীউডৰ জনপ্ৰিয় অভিনেত্ৰী আলিয়া ভাটে নতুন ছবি ‘ডাৰ্লিংছ’ৰ শ্বুটিঙৰ কাম আৰম্ভ কৰিছে। টুইটাৰৰ জৰিয়তে এই কথা প্ৰকাশ কৰিছে মোহময়ী অভিনেত্ৰী গৰাকীয়ে। আলিয়া ভাটক শুভকামনা জনাইছে বলীউড কিং শ্বাহৰুখ খানে। শুভকামনাৰ লগতে মহাতাৰকা গৰাকীয়ে আলিয়া ভাটৰ পৰৱৰ্তী হোম প্ৰডাকচন ছবিৰ বাবে কাম বিচাৰিছে। কিং খানে টুইটাৰ়োগে সদৰী কৰা প’ষ্টতো সম্প্ৰতি সামাজিক মাধ্যমত ভাইৰেল হৈ পৰিছে। উল্লেখ্য যে, ২০১৬ চনত মুক্তি পোৱা ‘ডিয়েৰ জিন্দেগী’ত শ্বাহৰুখ খান আৰু আলিয়া ভাটক একেলগে দেখিবলৈ পোৱা গৈছিল।\nশ্বাহৰুখ খানে আলিয়া ভাটৰ টুইটাৰ প’ষ্টত প্ৰতিক্ৰিয়া প্ৰকাশ কৰি কয়, ‘এই প্ৰডাকচনৰ পাছত পৰৱৰ্তী প্ৰডাকচনত অনুগ্ৰহ কৰি মোক সুযোগ দিবা। নিৰ্ধাৰিত সময়ত শ্বুটিং স্থলীলৈ যাম আৰু প্ৰফেচ’নেল হৈ থাকিম।প্ৰতিশ্ৰুতি দিলোঁ।’ ধেমালীৰ চলেৰে আলিয়া ভাটৰ পৰা এইদৰে কাম বিচাৰিছে বাদশ্বাহে। উল্লেখ্য যে, আলিয়া ভাটে প্ৰথমবাৰলৈ প্ৰযোজক হিচাপে কাম কৰিবলৈ আগবাঢ়িিছে। ছবিখনত আলিয়া ভাটৰ সৈতে ছেফালী শ্বাহকো দেখিবলৈ পাৱ চলচিত্ৰ প্ৰেমীয়ে। মাতৃ-কন্যাৰ কাহিনীক কেন্দ্ৰ কৰি নিৰ্মিত ‘ডাৰ্লিং’ত মুম্বাই চহৰৰ নিম্ন মধ্যবৰ্গৰ পৰিৱেশক তুলি ধৰা হ’ব বুলি জানিবলৈ পোৱা গৈছে।আনহাতে শ্বাহৰুখ খান বৰ্তমান ‘পাঠান’ ছবিৰ শ্বুটিং-ত ব্যস্ত হৈ আছে।‘পাঠান’ত শ্বাহৰুখ সৈতে অভিনয় কৰিছে দীপিকা পাডুকনে।\nPrevious articleচুলে শতকৰ ঘৰ : অসমতো পেট্ৰ’লৰ দামৰ ‘দুৰ্দান্ত পৰাক্ৰম’\nNext articleৰাজ্যত কৰ’নাৰ সংক্ৰমণৰ সংখ্যা সামান্য হ্ৰাস: বৃদ্ধি আৰোগ্যৰ হাৰ


assam-government-may-declare-of-lockdown-from-tuesday– News18 Assam\nকাইলৈৰ পৰা অসমত লকডাউন! বিয়লিলৈ সিদ্ধান্ত জনাব ৰাজ্য চৰকাৰে\nUpdated:March 23, 2020, 11:59 AM IST\nকোৰোণাৰ ভয়াৱহতাৰ প্ৰতি লক্ষ্য ৰাখি সকলো ৰাজ্য লকডাউন কৰাৰ নিৰ্দেশ দিছে কেন্দ্ৰীয় চৰকাৰে।\nLast Updated: March 23, 2020, 11:59 AM IST\nমঙলবাৰৰ নিশাৰ পৰা ৫ দিনৰ বাবে সম্পূৰ্ণৰূপে স্তব্ধ হ'ব অসম! আজি বিয়লি ৫ বজাত চৰকাৰে আনুষ্ঠানিকভাৱে লকডাউনৰ ঘোষণা কৰাৰ সম্ভাৱনা আছে। কোৰোণা ভাইৰাছৰ ভয়াৱহতাৰ প্ৰতি লক্ষ্য ৰাখি প্ৰথম পৰ্যায়ত অসমত ৫ দিনৰ বাবে লকডাউন ঘোষণা কৰা হ’ব পাৰে। বন্ধ ৰাখিব লাগিব চৰকাৰী–বেচৰকাৰী কাৰ্যালয়, ব্যৱসায়িক প্ৰতিষ্ঠান। ৰাজহুৱা পৰিবহণ ব্যৱস্থাও থাকিব বন্ধ।\nকোৰোণাৰ ভয়াৱহতাৰ প্ৰতি লক্ষ্য ৰাখি সকলো ৰাজ্য লকডাউন কৰাৰ নিৰ্দেশ দিছে কেন্দ্ৰীয় চৰকাৰে। এক বিবৃতিযোগে কঠোৰ নিৰ্দেশনা জাৰি কৰিছে কেন্দ্ৰই। নিৰ্দেশনা উলংঘা কৰাসকলৰ বিৰুদ্ধে কঠোৰ ব্যৱস্থা গ্ৰহণ কৰা হ’ব বুলিও উল্লেখ কৰা হৈছে নিৰ্দেশনাটোত।\nইফালে, লকডাউনক লৈ মন্ত্ৰী হিমন্ত বিশ্ব শৰ্মাই কয়, ‘৫ বজাত ৰাজ্য চৰকাৰে লক ডাউন কৰিবনে নাই সেই কথা ঘোষণা কৰিব৷ কোৰোণাৰ প্ৰথম পৰ্যায় হোৱা নাই অসমত। আজি আবেলি ৩ বজাত মুখ্যমন্ত্ৰীৰে আলোচনা কৰিম আৰু ৫ বজাত আমি সকলো সিদ্ধান্ত ঘোষণা কৰিম।’


"কাব্য সাহিত্য বিশেষ" ইলেকট্ৰনিক মাধ্যমৰ কাব্য-সাহিত্য সন্দৰ্ভত এজন অকবিৰ ধ্যান-ধাৰণা (প্ৰতিম প্ৰতাপ বৰুৱা) - সাহিত্য ডট অৰ্গ\n“ফেচবুকৰ কবিতা: এক ব্যক্তিগত অনুভৱ”– এই শিৰোনামেৰে মাননীয় অকবিয়ান টুৱাৰাম দত্তদেৱে দিয়া প’ষ্টটোত দুটা প্ৰশ্নৰ অৱতাৰণা কৰা হৈছে – বৰ্তমান ফেচবুকত প্রকাশিত কবিতাবিলাক সামগ্রিকভাৱে অসমীয়া সাহিত্যৰ অংশ বুলি বিবেচনা কৰিব পৰা অৱস্থা এটা হৈছেগৈনে? কেৱল ছপা মাধ্যমত প্রকাশিত কবিতাই অসমীয়া কাব্য সাহিত্যক প্রতিনিধিত্ব কৰে নে ফেচবুকৰ কবিতায়ো ইয়াৰ সমঅংশীদাৰীত্ব দাৱী কৰিব পাৰে? এই প্ৰশ্নদুটা তেখেতে কাকো উদ্দেশ্য কৰি সোধা নাই যদিও প্ৰশ্নকেইটা ৰাজহুৱাকৈ উত্থাপন কৰা বাবেই সেইকেইটা লিৰিকি-বিদাৰি চাবলৈ আমি অধিকাৰ লাভ কৰিলোঁ।\nদুয়োটা প্ৰশ্নই প্ৰায় একেই অৰ্থ বুজাইছে। সেয়ে আমাৰ মতে মূল প্ৰশ্নটো হ’ল ইলেকট্ৰনিক মাধ্যমৰ (মূলতঃ ফেচবুক) সাহিত্য (গদ্য-সাহিত্য, কাব্য-সাহিত্য সকলোৰে কথা কোৱা হৈছে) মূল অসমীয়া সাহিত্যৰ অংশ হয়নে নহয়? আমাৰ মতে হয়। কাৰণ এতিয়া ইলেকট্ৰনিক মাধ্যমত চৰ্চিত আৰু প্ৰকাশিত সাহিত্যৰ মান, বিশালতা আৰু বিচিত্ৰতা ছপা মাধ্যমৰ সাহিত্যতকৈ কোনোগুণে কম নহয়, বৰঞ্চ বহুক্ষেত্ৰত এই মান, বিশালতা আৰু বিচিত্ৰতা ছপা মাধ্যমতকৈ উন্নতহে। এই কথা অস্বীকাৰ কৰিলে সামগ্ৰিকভাৱে অসমীয়া সাহিত্যৰ প্ৰযুক্তিগত উন্নতিটোকেই অস্বীকাৰ কৰা হয়। ভবিষ্যতৰ অসমীয়া সাহিত্যৰ জগতখনত ইলেকট্ৰনিক মাধ্যমৰ সাহিত্যই এক বিশাল অংশ দখল কৰিব বুলি আজি আমি ভবিষ্যৎবাণী কৰিব পাৰোঁ যেন লাগে। ছপা মাধ্যমৰ সলনি ইলেকট্ৰনিক মাধ্যমত গ্ৰন্থ প্ৰকাশ আৰু বিতৰণৰ ধাৰাটো লাহেকৈ আৰম্ভ হৈছেই। এই ধাৰাটো লেখক আৰু প্ৰকাশকৰ অৰ্থিক লাভ হোৱাকৈ আগবঢ়াই নিয়াৰ কথাটো আমি চিন্তা কৰি চাব পাৰোঁ। আৰু এটা কথা আমি লক্ষ্য কৰিছোঁ যে ছপা মাধ্যমৰ পৰা ইলেকট্ৰনিক মাধ্যমলৈ অহা সাহিত্য-শিল্পীৰ সংখ্যা যিমান কম, ইলেকট্ৰনিক মাধ্যমৰ পৰা ছপা মাধ্যমত প্ৰৱেশ কৰি সফলতা অৰ্জন কৰা সাহিত্য-শিল্পীৰ সংখ্যা সিমানেই বেছি। ছপা মাধ্যমত সফলতা অৰ্জন কৰাৰ পিছতো কিন্তু এই সাহিত্য-শিল্পীসকলৰ প্ৰথম পচন্দ এতিয়াও ইলেকট্ৰনিক মাধ্যমেই হৈ আছে। এইটোও মনকৰিবলগীয়া কথা।\n“ফেচবুক ঘাইকৈ বহু সংখ্যক কবিৰ বাবে কাব্যচৰ্চাৰ আখৰাথলীহে।” হয় জানো? আমাৰ মতে, ফেচবুকক কাব্যচৰ্চাৰ আখৰাথলী বোলাতকৈ সাধনাথলী বোলাহে অধিক অৰ্থপূৰ্ণ হয়। ফেচবুকৰ কবিতাৰ মান সম্পৰ্কত যথেষ্ট বাদানুবাদ হয়। আমি যিহেতু কবিতাৰ টেকনিকেল অথবা তাত্বিক দিশটো সম্পৰ্কে অজ্ঞ, সেয়ে এই ক্ষেত্ৰত আমি কিবা কোৱাটো উচিত নহয়। অৱশ্যে আমি এটা কথা মানি লওঁ যে সাহিত্য সৃষ্টি কৰিবলৈ ব্যাপক অধ্যয়নৰ প্ৰয়োজন আছে আৰু এই অধ্যয়নৰ কোনো বিকল্প নাইবা ছৰ্ট-কাট নাই। কিন্তু ফেচবুকৰ কবিসকলৰ অধ্যয়নৰ পৰিসৰ দুখ লগাকৈ সীমিত বুলি আমি বিশ্বাস নকৰোঁ। আনহাতে ইয়াৰ লগতে আমি বিশ্বাস কৰোঁ যে ফেচবুকত কবিতাৰ বিষয়ে, কবিতাৰ টেকনিকেল আৰু তাত্বিক কথাবোৰৰ বিষয়ে সিমান আলোচনা নহয়। এই বিষয়ে বিজ্ঞসকলে মুকলিকৈ আলোচনা কৰা উচিত। সেই আলোচনাই কবিতাৰ লেখক-পাঠক সকলোৰে উপকাৰ কৰিব।\nআমি ব্যক্তিগতভাৱে এটা কথা মানি লওঁ যে ফেচবুকত কবিতা লিখাৰ বা সাহিত্য চৰ্চাৰ নামত যদি আজি কোনোবাই সাময়িকভাৱে অপৰিপক্কতা প্ৰদৰ্শন কৰিছে তথাপিও সেই অপৰিপক্ক সাহিত্যখিনিৰো প্ৰয়োজন আছে। কাৰণ আজিৰ এই অপৰিপক্ক সাহিত্য সাধনাই এদিন পৰিপক্কতাৰ উচ্চতম শিখৰত আৰোহন কৰি অসমীয়া সাহিত্যক উচ্চস্তৰৰ কাব্য-সাহিত্য উপহাৰ দিব নোৱাৰিব বুলি কোনেও ভবিষ্যৎবাণী কৰিব নোৱাৰে। মাত্ৰ আমি সকলোৱে এই অপৰিপক্কতাক পৰিপক্কতাৰ দিশলৈ লৈ যোৱাটোক আমাৰ জীৱনৰ সাধনা বুলি মানি ল’ব লাগিব।\nশেষত ইলেকট্ৰনিক মাধ্যমেৰে (মূলতঃ ফেচবুকৰ মাধ্যমেৰে) কাব্য-সাহিত্যৰ চৰ্চা কৰাসকললৈ আমাৰ আহ্বান – মনৰ দৃঢ়তাৰে কাব্য-সাহিত্যৰ চৰ্চা কৰক। নিজৰ চৰ্চাৰ প্ৰতি আৰু নিজৰ সৃষ্টিৰ প্ৰতি শ্ৰদ্ধাৱান হওক। সেই সৃষ্টিৰ মান সম্পৰ্কে কেতিয়াও আত্মসন্তুষ্টি লাভ কৰিবলৈ চেষ্টা নকৰিব। অধ্যয়নশীল হওক। শিকিবলৈ সকলো সময়তে সাজু থাকক। এটা বিশ্বাস ৰাখক যে আপুনি কৰা সকলো মৌলিক কামেই কিবা নহয় কিবা এটা ফল দিবই।\n← ডিভাইন পনিটেইল, ধ্ৰুৱ তৰা আৰু মোৰ বেদনা (অমিতাভ মহন্ত)\nপ্রায় সমোচ্চাৰিত শব্দ, ভিন্ন অৰ্থ(খণ্ড-১২) (লক্ষেশ্বৰ হাজৰিকা) →


মইনাপৰীয়া নামঘৰ - অসমীয়া ৱিকিপিডিয়া\nমইনাপৰীয়া নামঘৰৰ সন্মুখভাগ\nঅসম মানচিত্ৰত মইনাপৰীয়া নামঘৰৰ অৱস্থান\n26°48′N 94°18′E / 26.80°N 94.30°E / 26.80; 94.30\nমইনাপৰীয়া নামঘৰ অসমৰ যোৰহাট নগৰৰ পৰা প্ৰায় ১৪ কিলোমিটাৰ পূবত অৱস্থিত। ই ৩৭ নং ৰাষ্ট্ৰীয় ঘাইপথৰ পৰা প্ৰায় ২ কিঃমিঃ দূৰৰ মইনাপৰীয়া গাঁৱত অৱস্থিত। ভক্তিধৰ্মৰ প্ৰচাৰ, প্ৰসাৰ আৰু চৰ্চাৰ কাৰণে মহাপুৰুষ শ্ৰীমন্ত শংকৰদেৱ আৰু শ্ৰীশ্ৰী মাধৱদেৱৰ সৃষ্টি কৰা সত্ৰ-নামঘৰে পৰৱৰ্তী সময়ত ব‍্যাপক প্ৰসাৰতা লাভ কৰি অসমৰ চুকে-কোণে প্ৰতিষ্ঠা হোৱা নামঘৰসমূহৰ ভিতৰত মইনাপৰীয়া নামঘৰ অন্যতম।\n2 নামৰ উৎপত্তি\n4 নামঘৰৰ কাৰ্যসূচী\n5 অৱস্থান আৰু পৰিবহণ\nমইনাপৰীয়া এখনি পুৰণি গাঁও। গাঁওখনৰ পূ্ৰ্বপুৰুষসকল আগতে লখিমপুৰ অঞ্চলত বসবাস কৰিছিল। ১৫৬২-৬৩ চনত কোঁচ ৰজা নৰনাৰায়ণে আহোম ৰাজ্যৰ বিৰুদ্ধে চলোৱা অভিযানত সেই সময়ৰ আহোম ৰাজ্যৰ স্বৰ্গদেউ চুখামফা বা খোৰাৰজা কোচ ৰজাৰ হাতত পৰাস্ত হৈ সন্ধি কৰিবলৈ বাধ্য হৈছিল। এই সন্ধিৰ ফলত ব্ৰহ্মপুত্ৰ উপত্যকাৰ সমগ্ৰ উত্তৰ পাৰ কোঁচ সকলৰ অধীন হৈছিল। নৰনাৰায়ণৰ অভিযানৰ সামৰণিৰ পিছত উভতি যোৱা পিছত কিছুসংখ্যক সৈন্য বাহিনীৰ লোক থাকি গৈছিল। প্ৰবাদ অনুসৰি সেইসকলৰ কিছুমানে লখিমপুৰৰ নাৰায়ণপুৰত থকা মইন নামে এখন সৰু নৈৰ পাৰত ভূঞা সকলৰ সৈতে সমাজ পাতি বাস কৰিছিল। সেই ঠাইত কিছুকাল থকাৰ পিছত বিভিন্ন কাৰণত আনুমানিক সপ্তদশ শতিকাৰ শেষৰ ফালে মৰাচাল, বৰকোঁচ, নেওগ, ভলুকাগুৰিয়া আৰু কমাৰ নামে পাঁচটি পৰিয়াল ব্ৰহ্মপুত্ৰৰ দক্ষিণ পাৰলৈ গুচি আহে। তেওঁলোকে বৰ্তমানৰ গাওঁখনৰ পৰা ৫ কিলোমিটাৰ নিলগৰ উত্তৰ দিশত থকা ফেহুমুকলি নামে ঠাইত থাকিবলৈ লৈছিল। পিছলৈ তেওঁলোক বৰ্তমান ঠাইলৈ আহে। ক্ৰমান্বয়ে এই পাঁচোটি পৰিয়ালৰ সৰু গাওঁখনিলৈ ঘৰগিৰি, ৰাগীয়া, বাৰিক আৰু ন-বৰা নামে চাৰিটি পৰিয়ালৰ আগমন ঘটে।\nলখিমপুৰৰ মইন নৈৰ পাৰৰ পৰা উঠি অহাৰ কাৰণে কাষৰীয়া গাওঁসমূহৰ বাসিন্দাসকলে পৰিয়াল কেইটাক মইনপৰীয়া বুলি সম্বোধন কৰিছিল। পিছলৈ মইনপৰীয়া নামৰ পৰিৱৰ্তন ঘটি গাওঁখনৰ নাম মইনাপৰীয়া হয়।\nমইনাপৰীয়া গাঁৱৰ একমাত্ৰ নামঘৰটি প্ৰায় ৩০০ বছৰ পুৰণি। ইয়াৰ প্ৰধান বিশেষত্ব হৈছে ভগৱানৰ দশ অৱতাৰৰ এক অৱতাৰ নৃসিংহ প্ৰভুৰ মূৰ্তি আৰু নৃসিংহ যাত্ৰা ভাওনা। গাওঁবাসীয়ে দীক্ষা লৈ অহা শ্ৰী শ্ৰী পটিয়ৰি সত্ৰৰ প্ৰয়াত সত্ৰাধিকাৰ শ্ৰী শ্ৰী লোকনাথ গোস্বামীদেৱক এবাৰ সপোনত নৃসিংহ প্ৰভুৱে মইনাপৰীয়া নামঘৰত স্থায়ীভাৱে থকাৰ ইচ্ছা প্ৰকাশ নিৰ্দেশনা দিছিল। সেই অনুসৰি নামঘৰটিত নৃসিংহ প্ৰভুৰ মূৰ্তি স্থাপন কৰা হয়। ১৯২৩ চনৰ পৰা প্ৰতি বছৰে গাওঁবাসীয়ে ভাদ মাহৰ সংক্ৰান্তিত নৃসিংহ যাত্ৰা ভাওনা অনুষ্ঠিত কৰি আহিছে।\nনামঘৰৰ কাৰ্যসূচী[সম্পাদনা কৰক]\nনামঘৰ নিয়মীয়াকৈ নাম-কীৰ্ত্তন, পাঠ-প্ৰসংগ আদি অনুষ্ঠিত কৰা হয়। সেইদৰে মহাপুৰুষ দুজনৰ অভিৰ্ভাৱ আৰু তিৰোভাৱ তিথি, শ্ৰীকৃষ্ণৰ জন্মাষ্টমী পালন কৰা হয়। ইয়াত পবিত্ৰ ভাদ মাহত মাহযোৰা নাম-প্ৰসংগৰ লগতে প্ৰতি মাহৰ সংক্ৰান্তি, শুক্লা একাদশী, কৃষ্ণা একাদশী, পূৰ্ণিমা, প্ৰতি দেওবাৰ, প্ৰতি বৃহস্পতি বাৰ আৰু প্ৰতি অসমীয়া মাহৰ ১৫ তাৰিখে নাম প্ৰসংগ অনুষ্ঠিত হয়। প্ৰতি বছৰৰ জেঠ মাহত গাঁৱৰ আইসকলে নামঘৰত নাম-প্ৰসঙ্গ আৰম্ভ কৰে। নামৰ অন্তত বাৰ্ষিক সবাহ পাতি সামৰণি মৰা হয়। ইয়াৰ উপৰি চ’ত মাহৰ দ্বিতীয় দেওবাৰে বাৰ্ষিক বৰসবাহ পতা হয়। নামঘৰলৈ যাওঁতে অসমীয়া সাঁজত যোৱা নিয়ম।\nএই নামঘৰ পৰিচালনাৰ বাবে এখন পৰিচালনা সমিতি আছে।\nঅৱস্থান আৰু পৰিবহণ[সম্পাদনা কৰক]\nমইনাপৰীয়া নামঘৰৰ অৱস্থান হৈছে 26°29′N 94°11′E / 26.48°N 94.18°E / 26.48; 94.18\nমইনাপৰীয়া নামঘৰৰ নিকটৱৰ্তী বিমানবন্দৰ হৈছে: ৰৰৈয়া বিমানবন্দৰ। দূৰত্ব প্ৰায় ২৫ কিঃমিঃ।\nঢেকীয়াখোৱা বৰ নামঘৰৰ নিকটৱৰ্তী ৰে'ল ষ্টেচন হৈছে যোৰহাট ৰে'ল ষ্টেছন। ই প্ৰায় ১৮ কিলোমিটাৰ দূৰত্বত অৱস্থিত।\nঅসমৰ প্ৰায় সকলো ঠাইৰ লগতে যোৰহাট জিলালৈ অহা-যোৱা কৰাৰ সু-ব্যৱস্থা আছে। মইনাপৰীয়া গাৱঁৰ ওচৰতে থকা যোৰহাট মহানগৰৰ পৰা পূৱ দিশে ৩৭ নং ৰাষ্ট্ৰীয় ঘাইপথেৰে প্ৰায় ১৪ কিলোমিটাৰ আহিলে লাহদৈগড় চাৰিআলি পায়। লাহদৈগড় চাৰিআলিৰ পৰা মাত্ৰ ২ কিলোমিটাৰ দূৰত্বত অৱস্থিত।\n↑ 1.0 1.1 1.2 1.3 "Moinaporiya Namghor". www.assaminfo.com. www.assaminfo.com. http://www.assaminfo.com/tourist-places/60/moinaporiya-bornamghar-or-moina-poria-naamghar.htm। আহৰণ কৰা হৈছে: November 28, 2019.\n↑ 2.0 2.1 2.2 "চমু ইতিহাস". http://www.moinaporianamghar.org/about.html.\n↑ "নামঘৰ". http://www.moinaporianamghar.org/namghar.html.\n↑ "মহাপুৰুষ শংকৰদেৱৰ তিৰোভাৱ তিথিত সেৱা ললে বিধানসভাৰ অধ্যক্ষ ৰঞ্জিত দাসে". http://enews24ghanta.blogspot.com/2016/09/blog-post_65.html?m=1.\nমইনাপৰীয়া নামঘৰৰ ৱেবচাইট\n"https://as.wikipedia.org/w/index.php?title=মইনাপৰীয়া_নামঘৰ&oldid=260314"ৰ পৰা অনা হৈছে\nএই পৃষ্ঠাখন ২৯ জানুৱাৰী, ২০২১ তাৰিখে ১৫:৪৮ বজাত অন্তিম সংশোধন কৰা হৈছিল।


Largesic in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Largesic ar byavahar, ppali, parshwakriya, upkaar, kriya-pratikriya aaru satarkatabani\nLargesic की जानकारी\nLargesic ৰ লাভ আৰু ব্যৱহাৰসমূহ- Largesic Benefits & Uses in Assamese- Largesic ar laabh aaru byavaharsamuh\nLargesic ৰ পালি আৰু সেয়া কেনেদৰে ল'ব- Largesic Dosage & How to Take in Assamese - Largesic ar paali aaru xeya kenedore lobo\nLargesic ৰ পাৰ্শ্চক্ৰিয়াসমূহ- Largesic Side Effects in Assamese- Largesic ar parshwakriyasamuh\nLargesic সংক্ৰান্ত সতৰ্কতাবাণীসমূহ- Largesic Related Warnings in Assamese- Largesic xonkranta xatarkatabanisamuh\nঅইন দৰৱৰ সৈতে Largesicৰ গুৰুতৰ ক্ৰিয়া-প্ৰতিক্ৰিয়া- Severe Interaction of Largesic with Other Drugs in Assamese- Oinor xoite Largesic ar gurutor kriya-pratikriya\nLargesic মতভেদসমূহ- Largesic Contraindications in Assamese- Largesic nishedhsamuh\nLargesic ৰ বিষয়ে সততে সোধা প্ৰশ্নসমূহ- Frequently asked Questions about Largesic in Assamese- Largesic ar bikhoye satate xodha prashnasamuh\nখাদ্য আৰু মদৰ সৈতে Largesic ক্ৰিয়া-প্ৰতিক্ৰিয়া- Largesic Interactions with Food and Alcohol in Assamese- khadya aaru modor xoite Largesic kriya-pratikriya\nLargesic ৰ লাভ আৰু ব্যৱহাৰসমূহ - Largesic Benefits & Uses in Assamese - Largesic ar laabh aaru byavaharsamuh\nLargesic তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nLargesic ৰ পালি আৰু সেয়া কেনেদৰে ল'ব - Largesic Dosage & How to Take in Assamese - Largesic ar paali aaru xeya kenedore lobo\nLargesic-ৰ উপাদানসমূহ - Largesic Active Ingredients in Assamese - Largesic-ar upadaansamuh\nLargesic ৰ পাৰ্শ্চক্ৰিয়াসমূহ - Largesic Side Effects in Assamese - Largesic ar parshwakriyasamuh\nগৱেষণাৰ ভিত্তিত, Largesic ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nLargesic সংক্ৰান্ত সতৰ্কতাবাণীসমূহ - Largesic Related Warnings in Assamese - Largesic xonkranta xatarkatabanisamuh\nLargesic-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nLargesic গৰ্ভাবস্থাৰ সময়ত গ্ৰহণ কৰা সুৰক্ষিত।\nLargesic-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nLargesic এ স্তনপান কৰোৱাৰ সময়ত কোনো ক্ষতিকৰ প্ৰভাব নেপেলায়।\nবৃক্কত Largesic কি প্ৰভাৱ দেখা গৈছে?\nLargesicৰ পাৰ্শ্ব-প্ৰতিক্ৰিয়াই কেতিয়াবাহে বৃক্ক ক প্ৰভাবিত কৰে।\nযকৃতত Largesic কি প্ৰভাৱ দেখা গৈছে?\nLargesic গ্ৰহণ কৰাৰ পিছত কলিজা ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nহৃদযন্ত্ৰৰ ক্ষেত্ৰত Largesic ৰ কি প্ৰভাৱ দেখা গৈছে?\nLargesicৰ হৃদয়ত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই [হৃদয় ত কেতিয়াও একো প্ৰভাৱ পৰা নেদেখিব।\nঅইন দৰৱৰ সৈতে Largesicৰ গুৰুতৰ ক্ৰিয়া-প্ৰতিক্ৰিয়া - Severe Interaction of Largesic with Other Drugs in Assamese - Oinor xoite Largesic ar gurutor kriya-pratikriya\nLargesic তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nLargesic মতভেদসমূহ - Largesic Contraindications in Assamese - Largesic nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Largesic লোৱা অনুচিত যাতে -\nLargesic ৰ বিষয়ে সততে সোধা প্ৰশ্নসমূহ - Frequently asked Questions about Largesic in Assamese - Largesic ar bikhoye satate xodha prashnasamuh\nএই Largesic-এ অভ্য়াস বা নিচাৰ সৃষ্টি কৰে নেকি?\nLargesicৰে অভ্যাস গঠনৰ কোনো কথাৰ প্ৰতিবেদন পোৱা নাই।\nLargesic আপোনাক টোপনি নলগায় বা তন্দ্ৰাচ্ছন্ন নকৰে। আপুনি মেচিন আদি চলাব পাৰে।\nহয়, কিন্তু Largesic লোৱাৰ পূৰ্বে ডাক্তৰৰ সৈতে পৰামৰ্শ লোৱাটো গুৰুত্বপূৰ্ণ।\nনহয়, Largesicয়ে কোনোধৰণৰ মানসিক ৰোগৰ চিকিত্সা কৰিব নোৱাৰে।\nখাদ্য আৰু মদৰ সৈতে Largesic ক্ৰিয়া-প্ৰতিক্ৰিয়া - Largesic Interactions with Food and Alcohol in Assamese - khadya aaru modor xoite Largesic kriya-pratikriya\nখাদ্য আৰু Largesicৰ ক্ৰিয়া-প্ৰতিক্ৰিয়া\nLargesicৰ সৈতে খাদ্য খোৱাৰ বিষয়ে কোনো গৱেষণা উপলব্ধ নহয়।\nমদ আৰু Largesicৰ মাজৰ প্ৰতিক্ৰিয়া\nLargesic আৰু মদ একেলগে পান কৰাৰ ফলত আপোনাৰ দেহত গুৰুতৰ প্ৰভাৱ পেলাব পাৰে।\nLargesic ৰ অনুকল্প - Substitutes for Largesic in Assamese\nআপুনি বা আপোনাৰ পৰিয়ালৰ কোনোবাই Largesic লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Largesic ব্যৱহাৰ কৰিছিল নেকি?\nআপুনি কিমান পৰিমাণে Largesic সেৱন কৰিছিল?\nআপুনি Largesic ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Largesic সেৱন কৰে?


তুমি ইয়ং? নাভাবিবা যে তোমাৰ একো নহ’ব! WHOৰ সতৰ্কবাণী | News Next One\nতুমি ইয়ং? নাভাবিবা যে তোমাৰ একো নহ’ব! WHOৰ সতৰ্কবাণী\nজেনেভাঃ কেৱল বয়স্ক লোকসকলৰ বাবেই নহয়, মাৰাত্মক কৰ’না ভাইৰাছ ডেকা-গাভৰুৰ বাবেও হ’ব পাৰে বিপদৰ কাৰণ। এই সতৰ্কবাণী প্ৰদান কৰিছে বিশ্ব স্বাস্থ্য সংস্থা চমুকৈ WHOৰ মূৰব্বী টেডৰ’ছ এটানমে। মূলতঃ কৰ’না ভাইৰাছ শিশু আৰু জ্যেষ্ঠ লোকসকলৰ বাবেই অধিক বিপদজনক হিচাপে ধৰা হ’লেও এই ৰোগক পৰাভূত কৰাতো তৰুণ-তৰুণীসকৰ পক্ষেও যে ইমান সহজ নহয় সেয়া স্পষ্টকৈ জনাইছে WHOৰ প্ৰধানগৰাকীয়ে।\n'যদিও কৰ’না ভাইৰাছত মৃত্যু হোৱা লোসকসকলৰ ভিতৰত বয়স্ক লোকৰ সংখ্যাই সৰহ, তথাপি এই ভাইৰাছবিধক কোনেও অৱজ্ঞা কৰা উচিত নহয়। কৰ’না ভাইৰাছত ডেকা-গাভৰুসকলো গুৰুতৰভাৱে আক্ৰান্ত হ’ব পাৰে, আনকি মৃত্যুমুখতো পৰিবলগীয়া হ’ব পাৰে।’-জেনেভাত অনুষ্ঠিত এক ভাৰ্চুৱেল সংবাদমেলৰ জৰিয়তে এইদৰে কয় WHOৰ প্ৰধানগৰাকীয়ে।\nটেডৰ’ছে আৰু কয়, 'তোমাৰ বয়স কম আৰু প্ৰতিৰোধ ক্ষমতা বেছি। সেয়ে তোমাৰ প্ৰতিৰোধ ক্ষমতাই তোমাক বচাই তুলিব পাৰে। কিন্তু তোমাৰ বাবে তোমাৰ পৰিয়ালৰে কোনো বয়স্ক আপোনজনৰ জীৱনলৈ সোনকালে মৃত্যু নামি আহিব পাৰে। সেয়ে এই ভাইৰাছক ডেকা-গাভৰুসকলেও ভয় কৰা উচিত।’\nনিজকে অইনৰ মৃত্যুৰ বাবে দায়ী নহ’বলৈ আহ্বান জনাই এই কঠিন পৰিস্থিতিত সকলোকে সম্ভৱ হোৱালৈকে ঘৰৰ ভিতৰতে থাকিবলৈকো পৰামৰ্শ আগবঢ়াইছে বিশ্ব স্বাস্থ্য সংস্থাৰ শীৰ্ষ মূৰব্বীগৰাকীয়ে। সমগ্ৰ বিশ্বতে তৰুণ প্ৰজন্মই বিশেষজ্ঞসকলৰ আহ্বানলৈ সহাৰি জনাই কৰ’নাৰ বিৰুদ্ধে যুঁজ দিবলৈ যি পদক্ষেপ গ্ৰহণ কৰিছে তাক লৈও সন্তুষ্টি ব্যক্ত কৰিছে WHOৰ প্ৰধান টেডৰ’ছে।\nWHOৰ প্ৰধানগৰাকীয়ে সামাজিক দূৰত্বৰ পৰিৱৰ্তে এই কঠিন সময়ত শাৰীৰিক দূৰত্ব বৰ্তাই ৰখাত অধিক গুৰুত্ব আৰোপ কৰিছে। তেওঁ কয় যে ইজনে-আনজনৰ ওচৰলৈ গৈয়েই সামাজিক সম্পৰ্ক বজাই ৰাখিবলগীয়াকৈ বৰ্তমানৰ দিনবোৰ তাহানিৰ দৰে হৈ থাক নাই। ছ’চিয়েল মিডিয়া, মোবাইল ফোনৰ, ইণ্টাৰনেটৰ যোগেদিও আজিৰ যুগত মানুহে স্বাভাৱিক সামাজিক সম্পৰ্ক ৰক্ষা কৰিব চলিব পাৰে। কিন্তু এই সময়ত শাৰীৰিকভাৱে পৰস্পৰে পৰস্পৰৰ পৰা দূৰত্ব বৰ্তাই ৰখাতো অতিশয় জৰুৰী হৈ পৰিছে বুলি পুনৰবাৰ সকলোকে স্পষ্ট কৰি দিয়ে টেডৰ’ছে।\nআনহাতে ধূম্ৰপায়ীসকলকো সতৰ্ক কৰি দিছে বিশ্ব স্বাস্থ্য সংস্থাই। সংস্থাটোৰ মূৰব্বীগৰাকীয়ে কয় যে ধূম্ৰপানে শৰীৰৰ প্ৰতিৰোধ ক্ষমতা যথেষ্ট হ্ৰাস কৰে, সেয়ে এই সময়ত ধূম্ৰপান কৰিলে ৰোগত আক্ৰান্ত হোৱাৰ সম্ভাৱনা অধিক হৈ পৰে। 'ধূমপান নকৰিব। ই আপোনাৰ শৰীৰৰ প্ৰতিৰোধ ক্ষমতা হ্ৰাস কৰে আৰু তেতিয়া সহজে কৰ’নাত আক্ৰান্ত হৈ পৰাৰ সম্ভাৱনা বৃদ্ধি পায়।’-টেডৰ’ছে কয়।\nউল্লেখ্য যে এই পৰ্যন্ত সমগ্ৰ বিশ্বতে কৰ’নাত আক্ৰান্ত হৈছে ২.৫০ লাখৰো অধিক লোক। ইয়াৰে ১১ হাজাৰৰ ইতিমধ্যে মৃত্যু ঘটিছে। ভাৰতত শনিবাৰৰ পুৱা ১০ বজালৈকে কৰ’নাত আক্ৰান্ত লোকৰ সংখ্যা হৈছেগৈ ২৭১গৰাকী। দেশখনত ৰোগবিধত মৃত্যু ঘটিছে ৪জন লোকৰ। ইফালে, আজিৰ সংবাদমেলত বিশ্ব স্বাস্থ্য সংস্থাই সদৰী কৰিছ যে শুকুৰবাৰৰ দিনটোত প্ৰথমবাৰৰ বাবে কৰ’নাৰ উৎপত্তিস্থল চীনৰ উহান চহৰত নতুনকৈ এজনো লোক ৰোগবিধত আক্ৰান্ত হোৱা নাই।


আৱেগসনা বৰষুণ জাকক লৈ ৯ চেপ্টেম্বৰত আচুৰ্য্য বৰপাত্ৰৰ "বৰষুণ"- | Rupaliparda.com\nএটি নতুন লুকৰ সৈতে আৰু এটি নতুন গীতৰ সৈতে আপোনালোকৰ মাজলৈ আহি আছে জনপ্ৰিয় কন্ঠশিল্পী আচুৰ্য্য বৰপাত্ৰ। বিগত বহু দিনৰ পৰা তেওঁৰ আহিবলগীয়া এই গীতটিক লৈ চৰ্চা চলা দেখিবলৈ পোৱা গৈছিল। তেওঁ নিজেও বিভিন্ন পোষ্ট যোগে গীতটিৰ বিষয়ে জনাইছিল অনুৰাগীক। “বৰষুণ” শীৰ্ষক আহিবলগীয়া এই গীতটিৰ ইতিমধ্যে মুক্তি লাভ কৰিছে ফাৰ্ষ্ট লুক পোষ্টাৰ তথা এটি চমু ট্ৰেইলাৰ। চলিত মাহৰ ৯ ছেপ্টেম্বৰ তাৰিখে ৰাইজৰ মাজত এই গীতটিক মুকলি কৰি দিব কণ্ঠশিল্পী আচুৰ্য্য বৰপাত্ৰই। শেহতীয়াকৈ গীতটিৰ ট্ৰেইলাৰ মুকলি হোৱাৰ পিছতেই ইয়াক আচুৰ্য্য বৰপাত্ৰৰ বিভিন্ন জন অনুৰাগীয়ে চচিয়েল মিডিয়াত শ্বেয়াৰ কৰা দেখিবলৈ পোৱা যায়। পূৰ্বতকৈ যেন কিছু অইন ৰূপত এইবাৰ শ্ৰোতা-দৰ্শকৰ মাজলৈ আহি আছে আচুৰ্য্য বৰপাত্ৰ। মুঠতে, দীৰ্ঘদিনৰ পৰা চৰ্চিত হৈ থকা আহিবলগীয়া এই গীতটোক লৈ বৰ্তমান অপেক্ষাৰত অনুৰাগী। “বৰষুণ” য়ে অনা মাদকতা আৰু অজান শিহৰণে প্ৰায়ে প্ৰত্যেককে শিঁহৰিত কৰি তোলে। এনে “বৰষুণ” ক লৈ হোৱা সৃষ্টিৰ প্ৰতি আকৰ্ষিতও হৈ পৰে আচলতে সকলো; প্ৰত্যেকৰে এই “বৰষুণজাক” ৰ সৈতে কোনো নহয় কোনো ধৰণৰ স্মৃতি জড়িত হৈয়ে থাকে।\nসঁচাকৈ “বৰষুণ” জাক যেন প্ৰতিটো কাহিনীৰ বাবেই আলহী; ই কিছু স্মৃতি সিঁচি আকৌ এবাৰ উভতি গুচি যায়। আচুৰ্য্য বৰপাত্ৰৰ “বৰষুণ” ক লৈ সেইবাবেই উৎসাহী প্ৰতিজন সংগীতপ্ৰেমী শ্ৰোতা-দৰ্শক। এই গীতটিৰ কথা আৰু সুৰ আচুৰ্য্য বৰপাত্ৰৰ নিজৰেই; সংগীত প্ৰযোজনা প্ৰণয় দত্তৰ লগতে ইয়াত শব্দ-সংমিশ্ৰণ কৰিছে দিগন্ত বৰদলৈয়ে। গীতটিৰ ভিডিঅ’ত আচুৰ্য্য বৰপাত্ৰৰ সৈতে অভিনয় কৰিছে সুনীতা কৌশিকে। লগতে, ইয়াত ভিডিঅ’ পৰিচালনা কৰিছে সুব্ৰত কাকতিয়ে আৰু দৃশ্যগ্ৰহণ কৰিছে জ্ঞান গৌতমে। সহযোগী দৃশ্যগ্ৰহণ উত্তম কলিতাৰ লগতে ৰূপসজ্জা বিজেয়েতা পাটগিৰীৰ। ৰোমান্টিক গীতৰ ক্ষেত্ৰত বিশেষ দখল থকা আচুৰ্য্য বৰপাত্ৰই প্ৰায় প্ৰতিটো গীতৰ ক্ষেত্ৰত সফলতা লাভ কৰিবলৈ সক্ষম হৈছে।.\nগীতটিত আচুৰ্য্য বৰপাত্ৰৰ নতুন লুক আৰু তেওঁৰ ফালৰ পৰা মুক্তিপাবলগীয়া “বৰষুণ” ৰ বাবে অপেক্ষাৰত প্ৰত্যেকগৰাকী অনুৰাগী সকল। তেওঁৰ এই আহিবলগীয়া গীতটিক লৈ ৰূপালীপৰ্দাৰ ফালৰ পৰাও জনাইছো শুভকামনা।\nAchurjya Borpatra Achurjya Borpatra new songs Assamese Music Assamese Singer Assamese Song Assamese songs Boroxun\n“আমাৰ সংস্কৃতিক আৰু যাতে আগবঢ়াই লৈ যাব পাৰোঁ তাৰ কাৰণে চেষ্টা কৰি যাম”- বিশ্বস্বী মহন্ত\n“অলকনন্দা”, “মৌ-পিয়া” আদিৰ দৰে একোটা জনপ্ৰিয় গীত উপহাৰ ৰূপে দিয়া “প্ৰজেক্ট বাৰ্তালাপ” প্ৰযোজনা গোষ্ঠী আকৌ এবাৰ সাজু হৈছে আন এটা গীতৰ বাবে। “জাকৰুৱা” শীৰ্ষক এটি নতুন গীতৰ...\n” মোৰ মতে প্ৰথমে হৈছে সেই গীতটিৰ কথা”- সুশান্ত নামছানি\nআমাৰ অসমীয়া সংগীত ক্ষেত্ৰখনৰ সমান্তৰালকৈ প্ৰাণ পাই উঠিছে ৰেপ জগতখনেও। য’ত বৰ্তমান ইজনৰ পিছত সিজন প্ৰতিভাৰ জন্ম হৈছে; আপোনালোকে বাৰু মন কৰিছেনে? আমাৰ সমাজ খনৰ একোটা গুৰুত্বপূৰ্ণ বিষয়ক সামৰি আজি নৱপ্ৰজন্মই এনে কিছু...


মোবাইল আসক্তসকলৰ বাবে উদ্ভাৱন হ'ল তৃতীয় চকু।আপুনি অত্যাধিক মোবাইল...\nডিজিটেল ডেস্কঃ আপুনি অত্যাধিক মোবাইল ব্যৱহাৰ কৰে নেকি? মোবাইলৰ প্ৰতি আপোনাৰ আসক্তি অত্যাধিক নেকি? অত্যাধিক মোবাইলৰ আসক্তিয়ে আপোনাক যদি চলা-ফুৰা কৰাত অসুবিধাৰ সৃষ্টি কৰিছে তেনে আপোনাৰ আৰু এতিয়া চিন্তাৰ কোনো কাৰণ নাই। কিয়নো আপোনাৰ বাবে আহি আছে এটা তৃতীয় চকু।\nসততে দেখিবলৈ পোৱা যায় মোবাইলৰ প্ৰতি অত্যাধিক আসক্ত একাংশ ব্যক্তিয়ে বাটে-পথে মোবাইল ব্যৱহাৰ কৰাৰ ফলত নানান অসুবিধাৰ সন্মুখীন হয়। কোনোৱে যদি ক’ৰবাত উজুটিয়াই আন কোনোৱে আকৌ য’তে-ত’তে খুন্দিয়াই আঘাটৰ সন্মুখীন হ’বলগীয়া হয়। এনেধৰণৰ লোকসকলৰ বাবে দক্ষিণ কোৰিয়াৰ পৰা আহিছে এক সুখবৰ। মোবাইলৰ প্ৰতি আসক্ত ব্যক্তিসকলৰ বাবে দক্ষিণ কোৰিয়াৰ এগৰাকী ডিজাইনাৰে উদ্ভাৱন কৰি উলিয়াইছে এটা তৃতীয় চকু ।\nক্লিক কৰি পঢ়কঃ আজি বছৰৰ প্ৰথমটো সূৰ্যগ্ৰহণ, আৰম্ভ হ’ব কেইবজাৰ পৰা…\nদক্ষিণ কোৰিয়াৰ ২৮ বৰ্ষীয় ইণ্ডাষ্ট্ৰীয়েল ডিজাইনাৰ পায়েং মিন-উকে উদ্ভাৱন কৰি উলিয়াইছে এটা বিশেষ কেমেৰাৰ জৰিয়তে এই তৃতীয় চকুটো।প্ৰকাশিত খবৰ মতে খোজ কাঢ়ি থকাৰ সময়ত ক’ৰবাত খুন্দা খোৱাৰ উপক্ৰম হ’লে ব্যক্তিজনৰ মূৰত সংযুক্ত হৈ থকা বিশেষ কেমেৰাৰ এই তৃতীয় চকুৱে সংকেত প্ৰদান কৰিব। ব্যক্তিজনৰ হাতত থকা মোবাইললৈ এই তৃতীয় চকুটোৱে প্ৰেৰণ কৰা সংকেটৰ ফলত মোবাইলৰ পৰা এক শব্দ নিৰ্গত হ’ব।\nদক্ষিণ কোৰিয়াৰ ৰয়েল কলেজ অৱ আৰ্ট আৰু ইম্পেৰিয়েল কলেজৰ পৰা ইনভেনচন ডিজাইন বিষয়ত ইঞ্জিনীয়াৰিং ডিগ্ৰী লাভ কৰা পায়েং মিন-উকে উদ্ভাৱন কৰা এই তৃতীয় চকুটোৱে কোনো এটা বস্তুৰ ২ মিটাৰ ব্যৱধানত থকাৰ পৰাই সংকেত প্ৰেৰণ কৰিবলৈ সক্ষম।পায়েং মিন-উকৰ মতে আগন্তুক সময়ত তেওঁৰ এই উদ্ভাৱনে মানুহক যথেষ্ট সহায় কৰিব।\nমুম্বাইত খহিঁ পৰিল অট্টালিকাঃ ৪ শিশুৰ সৈতে ১১গৰাকী লোকৰ মৃত্যু…


প্ৰত্যাশা- ৰিতু ৰশ্মি হাজৰিকা\nশ্যামৰ মনলৈ অনৰ্গল চিন্তা আহি থকা হৈছে । হুমুনিয়াহ এটি কাঢ়ি দেৱালত আঁৰি থোৱা ঘড়ীটোলৈ চাই ভাবিব ধৰিলে যে নিশা প্ৰায় এঘাৰ বজালৈকে পূৰ্ণ হৈ থকা পথটোৰ কোলাহলবোৰ অস্বাভাৱিকভাৱে নিতাল মাৰিছে এইকেইদিন। হঠাতে মনত পৰিল আজি ডিচেম্বৰৰ পহিলা তাৰিখ। আজিৰ তাৰিখতে ঠেঁটুৱৈ ধৰা ঠাণ্ডাবোৰৰ লগত তৰ্কা-তৰ্কি লাগিছিল তেওঁৰ, সেয়া যেন এক অঘোষিত আইনী শাসনহে চলিছিল চহৰখনত। গহীন কুহেলিকাবোৰৰ আৱৰণ ভেদি প্ৰচণ্ড শীতকো নেওচি নিজান ৰাস্তাটোত অকলশৰে ৰাজত্ব কৰি অহা মটৰখনৰ গতি এইবাৰ আগতকৈ কিছু মন্থৰ হ’ল। পুহমহীয়া হুৰহুৰাই বতাহজাকে ঠেৰেঙা কৰি পেলোৱা শ্যামৰ শৰীৰটোৱে সেইখিনি সময়ত একাপ গৰম চাহ আৰু এটি চিগাৰেটৰ আৱশ্যকতা বাৰুকৈয়ে অনুভৱ কৰিলে। পাচে তাৰ চাহিদাবোৰক নসাৎ কৰি ৰাস্তাৰ কাষৰ বন্ধ দোকানবোৰে তালৈ চাই যেন ঠাট্টাৰ সুৰেৰে হাঁহিহে মাৰিলে।\n"ধেৎ !” মটৰখনৰ ইঞ্জিন হঠাতে বন্ধ হ'ল ।ষ্টিয়াৰিংডালত ঢকা এটা মাৰি খংবোৰ উজাৰিলে শ্যামে। ঠিক একেটা সময়তে গৰাকীৰ পৰা সঁহাৰি বিচাৰি শ্যামৰ চেলুলাৰটোৱে এটা মৃদু কম্পনৰ সৃষ্টি কৰিলে ডেছবৰ্ডখনত।\n”ৰ' গৈ আছো অ’ ৰ' পামগৈ অলপ পাছতেই কৈছিলোৱেইচোন অলপ পলম হ’ব বুলি।”\nসহধৰ্মিনী সুনীতাই হাজাৰটামান প্ৰশ্নৰ উত্তৰ দুটা বাক্যতে সামৰি বিৰক্তিৰে ফোনটো কাষৰ ছিটটোলৈ দলিয়াই দিলে শ্যামে। এনেবোৰ সময়তে প্ৰচণ্ড খং এটা উঠে তাৰ; নিজৰ ওপৰতো, ডাক্তৰী পোছাকযোৰৰ ওপৰতো। দিনত হাস্পাতালত নানা কেচ, নানান মানুহৰ নানা বেমাৰ নিৰাময় কৰি আৰু নিশা ঘৰত সুনীতাৰ অভিমানবোৰৰ লগত যুঁজি জীৱনক ধন্যবাদ বুলি ক’বলৈ যেন একেবাৰেই পাহৰি পেলাইছে শ্যামে । দিনটোৰ ব্যস্ততাবোৰ সামৰি ঘৰ সোমোৱালৈ সদায়ে পলম হয় শ্যামৰ । সুনীতাই কেতিয়াবা বুজে, কেতিয়াবা যেন বুজিও নুবুজে।এইকেইদিন অশান্ত হৈ পৰিছে ঠাইখিনি; মহামাৰীৰ বিধ্বংসী ৰূপে জোকাৰি পেলোৱা চহৰখনত বিৰাজ কৰিছে এক অস্বাভাৱিক নিস্তব্ধতাই। কিন্তু এই মহামাৰী ক'ৰ পৰা বিয়পিছে , কাৰ মুনাফাৰ বাবে হৈছে আনকি মহামাৰীৰ মূল উদ্দেশ্যই বা কি সেইয়াও এতিয়ালৈকে থিৰাং কৰিব পৰা নাই সচেতন মহলে। শ্যামৰ ব্যস্ততাবোৰ আগতকৈ বাঢ়িছে। পাব্লিকৰ গালি-শপনিবোৰ, মিডিয়াৰ প্ৰেচাৰ, ওপৰৱালাৰ অৰ্ডাৰবোৰ হজম কৰি কৰি চাবি দিয়া পুতলাৰ দৰে দৌৰি ফুৰিছে সিহঁতবোৰে। সাধাৰণ মানুহখিনিৰ মাজত একপ্ৰকাৰৰ অভিশঙ্কাৰ সৃষ্টি কৰিছে এই মহামাৰীয়ে । দিন কি ৰাতি কি মানুহবোৰে এলাপাকত বাহিৰলৈ আহিবলৈ এৰিছে, আহিলেও সোনকালেই আকৌ ঘৰলৈ ঘূৰিছে। যোৱা এটা মাহত ব্যস্ত চহৰখনক যেন একপ্ৰকাৰ মৰিশালিত পৰিণত কৰি পেলাইছে মহামাৰীয়ে।দিনটোৰ তিক্ততাবোৰ আৰু নিশাটোৰ হাড়কঁপোৱা বতাহবোৰৰ মাজত বিৰাট ভাগৰুৱা অনুভৱ কৰিলে শ্যামে। সময়ো যথেষ্ট হৈছিল তেতিয়া। ফৰেনছিক ৰিপৰ্টটো সংগ্ৰহ কৰি আগদিনা শটো প্লাষ্টিকেৰে মেৰিয়াই স্পটটোৰ ওচৰ-পাজৰৰ মানুহখিনিক সান্ত্বনা দি ঘূৰি অহালৈ বেছ দেৰিয়েই হৈছিল তাৰ। এইখিনি সময়ত ৰাস্তাটোত যে এখনো চাহৰ দোকান খোলা থাকিব তাৰ লেখমানো আশা নাই। গৰম লাল চাহ একাপ ঘৰতেই খোৱাৰ সিদ্ধান্ত কৰি গাড়ীখনৰ স্পীড আগতকৈ বঢ়াই দিলে শ্যামে। অৱশ্যে বেছি দূৰ আগবাঢ়িব লগা নহ’লেই সি। জনশূন্য ৰাস্তাটোৰ বাঁওকাষে তেতিয়াও গ্ৰাহকৰ অপেক্ষাত থকা চাহৰ দোকান এখন সহজেই পৰিদৃষ্ট হ’ল শ্যামৰ।\n“বৰুৱা টি ষ্টল, খাই থাকক, বিন্দাচ থাকক।”\nনামফলকখন পঢ়ি অৱসাদবোৰৰ মাজতো এমোকোৰা হাঁহি ওলাই আহিল শ্যামৰ । সেই সময়ত সৰু গুমটি এখন পোৱা হ’লেও শ্যামৰ নিচিনা টিহ’লিক এটাই ঈশ্বৰক দেখা দি দেখিলেহেঁতেন। ইমানবোৰ বন্ধ দোকান অতিক্ৰম কৰি পঞ্চাশটাকৈ ফ্লেভাৰত চাহ উপলভ্য হোৱা দোকান এখন খোলা পাই সৰগ ঢুকি পোৱাৰ দৰে লাগিল তাৰ। নেদেখাজনক এগালমান ধন্যবাদ দি ৰাস্তাৰ দাঁতিত মটৰখন ৰখাই দোকানখনৰ ভিতৰলৈ সোমাই গ’ল সি। ঠিক দোকান নহয় এটা আহল বহল কোঠা। এখন হাফ ৱালেৰে কোঠাটোক ভাগ কৰা হৈছে দুটা ভাগত। কোঠাটোৰ এটা ভাগত গ্ৰাহকৰ সুবিধাৰ্থে কেইবাখনো প্লাষ্টিকৰ টুল, এখন ড্ৰয়াৰ টেবুলৰ সৈতে এখন আৰামী চকী লগতে এলকহলযুুুক্ত চেনিটাইজাৰ আৰু এটা কিতাপেৰে পৰিপূৰ্ণ আলমিৰা। সম্ভৱতঃ দোকানখনৰ মালিক এজন খুব ভাল কিতাপ পঢ়ুৱৈ; আজৰি সময়বোৰ চাগৈ তেওঁ পাৰ কৰে কিতাপবোৰৰ লগত। দোকানখনত সোমায়ে কিবা এটা ভাল লাগি গ’ল শ্যামৰ ।\n“একাপ চাহ হ’ব নেকি?”\nষ্টলখনত উপস্থিত থকা একমাত্ৰ ব্যক্তিজন সেই সময়ত ব্যস্ত আছিল। বোধহয় দিনটোৰ ব্যস্ততাবোৰ সামৰি তেওঁ দোকান বন্ধ কৰাৰ যো-জা চলাইছে। শ্যামৰ মাতটোত ঘূৰি চালে মানুহজনে। দামী অভাৰকোট, ৰাউণ্ড ফ্ৰেমৰ ব্ৰেণ্ডেড চশমা, শ্মশ্ৰুবিহীন চিকুণ তেজগোৰা মুখখনৰ সৈতে ষাঠিৰ উৰ্দ্ধৰ মানুহজন বেছ আঢ্যবন্ত যেনেই লাগিল শ্যামৰ। হয়তো মানুহজন ষ্টলখনৰ মালিক।\n”নিশ্চয় হ’ব। এই ঠেৰেঙা লগা জাৰবোৰ কাটিবলৈ একাপ গৰম চাহ বিচাৰি অহা আপোনাৰ দৰে মুছাফিৰসকলৰ বাবেইতো এই হেন ৰাতিলৈকে বোন্দাপৰ দি দি ৰৈ আছো।”\nপাৱাৰ টিলাৰৰ ইঞ্জিনটোৰ দৰে ঢেক্ ঢেক্ শব্দ তুলি হাঁহি এটাৰে মানুহজনে উত্তৰ দিলে। অৱশ্যে তেওঁৰ ৰসিকতাৰ প্ৰতি অলপমানো আগ্ৰহ নেদেখুৱালে শ্যামে । সেই সময়ত কথা পতাতকৈও একাপ চাহ খাই সোনকালে ঘৰ কেনেকৈ পাব পাৰি তাৰ চিন্তাত আছিল শ্যাম।\n“ছৰী অলপ ৰগৰ কৰিলোঁ। এইবোৰৰ মাজৰ কোনবিধ আপোনাৰ পচন্দৰ?”\nবেৰখনত লগাই থোৱা বৰ্ডখন মানুহজনে আঙুলিয়াই দিয়াতহে চকুত পৰিল তাৰ। কাৰ্ডামম, চ’ক’লেট, মিণ্ট, ভেটিভাৰ, ক্ৰেনবেৰী, ষ্ট্ৰ’বেৰী ইত্যাদি ইত্যাদি পঞ্চাশবিধ বিভিন্ন ফ্লেভাৰৰ চাহৰ নামেৰে পৰিপূৰ্ণ বৰ্ডখন। এই সময়ত হাড়কঁপোৱা ঠাণ্ডাৰ পৰা শৰীৰটোক উপশম দিবলৈ সাধাৰণ লাল চাহ একাপেই যথেষ্ট আছিল তাৰ বাবে। বৰ্ডখনত চকু ফুৰাই বিমূৰত পৰিল শ্যাম। বৰ্ডখনত লিখি থোৱা প্ৰায় ৩৫টা মান ফ্লেভাৰৰ নাম হয়তো শ্যামে সেই মুহূৰ্ততহে প্ৰথম শুনা পাইছে। সাংঘাতিকভাৱে ভাল পায় সি চাহৰ সোৱাদ লৈ; নিজকে চাহৰ ৰাগিয়াল বুলি কেতিয়াবা কেতিয়াবা গৰ্বও কৰে সি বহুতৰ আগত। ভালেকেইটা ফ্লেভাৰৰ চাহৰ সোৱাদো লৈ পাইছে সি। তাৰ পাছতো মানুহজনৰ প্ৰশ্নটোৰ উত্তৰ দিবলৈ গৈ ভীষণ অপ্ৰস্তুত হ’ল শ্যাম ।“বাৰু ইয়াত থকা পঞ্চাশটা ফ্লেভাৰৰ আপোনাৰ আটাইতকৈ পচন্দৰ কোনবিধ?” মানুহজনৰ প্ৰশ্নটোৰ পৰা বাচিবলৈ বিশেষ কায়দাৰ ব্যৱহাৰ কৰিলে সি।\n“আচলতে মোৰ আটাইতকৈ পচন্দৰ ফ্লেভাৰটো মই গ্ৰাহকৰ বাবে ৰখাই নাই। সেইটো এটা স্পেচিয়েল ফ্লেভাৰ মোৰ বাবে। কাৰণ সেইটো মোৰ সম্পূৰ্ণ নিজা সৃষ্টি।” গৰ্বেৰে উত্তৰ দিলে মানুহজনে।\n“কিয়, সেইটো ফ্লেভাৰ আনে টেষ্ট কৰিব নোৱাৰিব নেকি?”\n“ওহো! কাৰণ এই সোৱাদৰ ভাগ নহয়।” কৈয়ে মানুহজনে আকৌ ঢেকঢেকাই হাঁহি দিলে।\n“পিছে কিয় নাজানো এই মুহূৰ্তত মোৰ ঠাণ্ডাত কঁপি থকা শৰীৰটোৱে আপোনাৰ সেই বিশেষ চাহকাপৰহে সোৱাদ ল’বলৈ ইচ্ছা কৰিছে।”\nমানুহজনৰ কথাবোৰলৈ লক্ষ্য কৰি চাহকাপৰ প্ৰতি কিবা এটা বিশেষ আকৰ্ষণ অনুভৱ কৰিলে শ্যামে।\n“যি দেখিছো আপুনি সেই কাপ চাহৰ সোৱাদ লৈহে এৰিব। ভালেই হ’ল, এনেয়ো মই দোকান সামৰাৰ আগেয়ে এইকাপ চাহ খাৱেঁই বাৰু। আজি লগ এটাকে হ’ল নে কি কয়? আচ্ছা এনেই সুধিছোহে সকলো ডাক্তৰী মানুহ আপোনাৰ দৰেই চালাকনে বাৰু?”\nমানুহজনৰ ৰসিকতাত এইবাৰ শ্যামেও সজোৰে হাঁহি দিলে। বয়স হৈছে যদিও মানুহজন ৰসিক, গ্ৰাহকক আকৰ্ষণ কৰিব পৰাৰ ভালেখিনি কায়দা তেওঁৰ আছে। অলপমান কথা পাতিয়ে সেয়া অনুমান কৰিব পাৰিছে সি। শ্যামক অলপ সময় বহিবলৈ দি গেছৰ ষ্ট’ভটো অন কৰি চচপেনটো তুলি দিলে মানুহজনে। মানুহজন কথকী, চাহ বনোৱাৰ সময়খিনিও তেওঁ ইটো সিটো কথা আৰম্ভ কৰি দিলে শ্যামৰ লগত। বোধহয় তাক ডাক্তৰী পোছাকত দেখি বেছিয়েই যেন আগ্ৰহ দেখুৱাইছে তেওঁ। ষাঠিয়ে গৰকা মানুহজনৰ নাম যোগেশ গগৈ, জন্মসূত্ৰে যোৰহাটৰ; পিছে এতিয়া এইখন চহৰৰ স্থায়ী বাসিন্দা। গগৈ তাহানিৰ দিনৰে এগ্ৰি গেজুৱেট। টি হাজবেন্দ্ৰি এণ্ড টেকন’লজিত মাষ্টাৰ্চ কমপ্লিট কৰাৰ পাচত তেওঁ টি বৰ্ডৰ চাকৰিত সোমাল, নিজাকৈ ঘৰ-সংসাৰ এখনো হ’ল। তাৰ পাছত ব্যস্ততা মাথোঁ ব্যস্ততা। জীৱনটোত গগৈয়ে বহু কিবাকিবি পালেও, বহু কিবাকিবি হেৰুৱালেও। তেতিয়াৰ পৰা এতিয়ালৈ বহুখিনি সলনিও হ’ল; কিন্তু সেই তেতিয়াৰ পৰা গগৈৰ চাহৰ লগত যি সম্বন্ধ সেইয়াহে এতিয়ালৈকে একেই থাকিল।\n“চাকৰি কৰি থাকোঁতেই তেওঁ ঢুকাল। একমাত্ৰ ল’ৰাটো বহিৰত এতিয়া ৱেল এষ্টাব্লিচড্। অকলে অকলে অৱসৰৰ সময়বোৰ পাৰ কৰিবলৈ বৰ কঠিন। সেইকাৰণেই এইখন খুলি ল’লোঁ। ভাবিলোঁ, চাকৰিৰ জীৱনটো চাহৰ লগতেই কটালোঁ যেতিয়া বাকী দিনকেইটাও চাহৰ লগতেই কটাও। এতিয়া পিছে ভাল লাগে, দিনটো বিভিন্ন মানুহক লগ পাওঁ, দুই এষাৰ কথাও পতা হয়।”\nমানুহটো কথাচহকী, আধাবলিয়া ইত্যাদি ইত্যাদি; একপ্ৰকাৰ ভুল ধাৰণাই কৰি পেলাইছিল শ্যামে । গগৈৰ কথা-বতৰাবোৰে তাৰ মনটোত গোজ লোৱা ধাৰণাবোৰেই সলাই পেলালে পলকতে। প্ৰভাত কাকতিৰ প্ৰতি শ্ৰদ্ধাত অজানিতেই মূৰটো দোঁ-খাই আহিল শ্যামৰ।\n“টি বৰ্ডত থাকোঁতেই অদ্ভুত নিচা এটাই লগ লৈছিল মোৰ। যেতিয়াই সময় পাওঁ বিভিন্ন বস্তু চাহৰ লগত যোগ দি বেলেগ বেলেগ ফ্লেভাৰ বনাই সোৱাদ লৈ চাওঁ। এইবোৰ কৰি কৰি কোনোবা এখিনিত সাংঘাতিক ধৰণে টি এডিক্টেদ হৈ পৰিলোঁ মই। মাজতে মোৰ এনে হৈছিল সদায় এটা নতুন ফ্লেভাৰৰ সোৱাদ ল’বলৈ মন যায়। কিন্তু কিয় জানো এটা ফ্লেভাৰ একেৰাহে দুবাৰ টেষ্ট কৰাৰ পাছত আকৌ তৃতীয়বাৰ তাৰ সোৱাদ ল’বলৈ মন নোযোৱা হয় মোৰ। আৰু সেইবাবে সদায়ে এটাকৈ নতুন বস্তু যোগ দি মই একাপ একাপ চাহৰ জুতি লওঁ। এইবোৰ কৰি কৰি হয়তো নিজেই নজনাকৈয়ে মই অসংখ্য চাহৰ ফ্লেভাৰ আৱিষ্কাৰ কৰি পেলালোঁ। আপুনি হয়তো বিশ্বাস নকৰিব এই বৰ্ডখনত থকা পঞ্চাশটা ফ্লেভাৰৰ বেছিভাগেই মোৰ নিজৰ আৱিষ্কাৰ।” জীৱনৰ অভিজ্ঞতাৰেপুষ্ট ৰসাল কথাবোৰ কৈ থকাৰ মাজতেই চাহ কৰা পৰ্ব শেষ হৈছিল গগৈৰ ।\n“এণ্ড ডা টি ইজ ৰেডি।”\nকাঁচৰ দুটা কাপত দুভাগ চাহ সুন্দৰকৈ সজাই আনি একাপ শ্যামলৈ আগবঢ়াই দিলে তেওঁ। তেজৰঙীন একাপ চাহ! উদগ্ৰ সুঘ্ৰাণ, আকৰ্ষণীয় ৰঙেৰে ধূৱাচ্ছন্ন চাহকাপ হাতত লৈ মোহাচ্ছন্ন হৈ পৰিল শ্যাম। ইমান সময়ে গগৈৰ সৰস কথাবোৰে শ্যামৰ অৱসন্নতাবোধ ভালেমান দূৰলৈ ঠেলি পঠিয়াইছিল। স্পেচিয়েল চাহকাপ হাতত লৈ আগ্ৰহেৰে চুমুক দিলে শ্যামে। আহ! কি অপূৰ্ব সোৱাদ আছে এই ৰঙীন চাহ কাপত। আদা, তুলসী, ইলাচী, ডালচেনি ঢালি হাজাৰ চেষ্টা কৰিলেও মানুহে এনেকুৱা এটা সৰ্বোৎকৃষ্ট সোৱাদৰ সৃষ্টি কৰিব নোৱাৰে। মচলা চাহ? নাই তুলনাই হ’ব নোৱাৰে এই কাপৰ সৈতে। কেইবাটাও স্পেচিয়েল ফ্লেভাৰৰ চাহ পূৰ্বে টেষ্ট কৰিছে সি, যোৱাবছৰ চেন্নাই যাওঁতে এশটা ফ্লেভাৰৰ চাহ পোৱা এখন ষ্টলত একে বহাতে দহটামান ফ্লেভাৰ টেষ্ট কৰি অহা মানুহ শ্যাম। কিন্তু এই কাপ চাহৰ দৰে সোৱাদ আৰু সুঘ্ৰাণ? নাই, সি নালাগে তাৰ দৰে বহুসংখ্যক চাহপ্ৰেমীয়ে সোৱাদ লৈ পোৱা নাই এনে একাপ চাহৰ। সম্ভৱতঃ কিবা এক আচৰিত বস্তু ব্যৱহাৰ কৰিছে গগৈয়ে যিটো আন কোনোৱেই নাজানে একমাত্ৰ তেওঁৰ বাহিৰে; হয়তো তেওঁ কাকো জানিবলৈও দিয়া নাই।\n“ৱাহ! হোৱাট্ এ টেষ্ট। সঁচাকৈ আপোনাৰ হাতত যাদু আছে।” প্ৰশংসাত পঞ্চমুখ হৈ পৰিল শ্যাম । দিনটোৰ তিক্ততাবোৰক ইতিমধ্যেই দূৰলৈ খেদি পঠাইছিল চাহকাপে।\n“এক্সুৱেলী এই কাপ চাহৰ সোৱাদ লোৱাৰ সৌভাগ্য এতিয়ালৈকে মাত্ৰ ছয়জন ব্যক্তিৰহে হৈছে। আপুনি সৌভাগ্যৱান। আৰু তাতোকৈ আচৰিত কথা কি জানে এতিয়ালৈকে এইকাপ চাহৰ সোৱাদ লৈ পোৱা কেইজনে দ্বিতীয়বাৰলৈ আৰু আন ফ্লেভাৰৰ চাহৰ সোৱাদ লৈয়ে পোৱা নাই৷” ঈষৎ হাঁহি এটা মাৰিলে গগৈয়ে।\n“আৰে ৱাহ্। পিছে এইটো ফ্লেভাৰৰ নামটো জানিবলৈহে মোৰ বিৰাট ইচ্ছা হৈছে। ক্ৰেনবেৰী ফ্লেভাৰ নেকি?” এনেকুৱা একাপ ৰঙীন ফ্লেভাৰৰ চাহৰ সোৱাদ আগতেও লৈছে সি। কিন্তু সেইকাপৰ সোৱাদ আজিৰ কাপতকৈ সম্পূৰ্ণ বেলেগ আছিল। তথাপিও নামটো জনাৰ আপাহতে শূন্যতে এককোব ঘূৰাই চালে শ্যামে।\n“জেতুলীপকা? নাই তুলনাই নহয় এইকাপৰ লগত।” আকৌ এটা ৰহস্যময় হাঁহি গগৈৰ ।\n“তেন্তে চিউৰ টেঙামৰা।” আকৌ এবাৰ চেষ্টা কৰি চালে সি৷\n“ওহো, বোলে কয়েই নহয় গছৰ গুটি খাবা নাম নক’বা। আজি নাম নজনাকৈয়ে টেষ্ট লওকচোন বাৰু নে কি কয়।” চান্স পালেই ৰসিকতা ঢলাত কৃপণালি নকৰে গগৈয়ে। এইবাৰো তাৰ ব্যতিক্ৰম নহ’ল।\n”আচ্ছা এতিয়া আপোনাৰ সেই আগৰ অভ্যাসবোৰ আছে নে। মানে সদায়ে নতুন নতুন বস্তুৰে চাহ কৰা অভ্যাসটো।” চাহ কাপ শেষ হোৱালৈকে এটা নতুন প্ৰশ্নৰ অৱতাৰণা কৰিলেই শ্যামে । নাই ই নতুন ফ্লেভাৰৰ চাহবিধৰ সৃষ্টি কৰাৰে পৰা সেইবোৰ অভ্যাস মোৰ নাইকিয়া হৈছে। এই ফ্লেভাৰটোৰ চাহকাপত সাংঘাতিক সোৱাদ এটা পাওঁ মই। যেন কিবা এটা অদ্ভুত নিচা আছে ইয়াৰ। এতিয়া মোৰ এনে হৈছে দিনটোত এনেকুৱা দুকাপ চাহ খাবলৈ নাপালে মোৰ শৰীৰটোৱে শান্তি নাপায়। আৰু কি জানে আন ফ্লেভাৰৰ চাহত মই আজিকালি অকণো সোৱাদেই নাপাওঁ, মানে খাবলৈ এৰিয়েই দিছো প্ৰায়।” হাঁহি হাঁহি উত্তৰ দিলে গগৈয়ে।\n“এনি ৱে এই ডিচেম্বৰ মাহৰ ৰাতিখন আপোনাক লগ পাই এটা ভাল অভিজ্ঞতা হ’ল মোৰ। থেংক ইউ চ’ মাচ যে আপোনাৰ আটাইতকৈ ফেভৰিট স্পেচিয়েল চাহকাপৰ সোৱাদৰ ময়ো অংশীদাৰ হ’বলৈ পালোঁ।” খালী হোৱা কাপটো ট্ৰেখনত ৰাখি কৰমৰ্দনৰ উদ্দেশ্যি হাতখন আগবঢ়াই দিলে নিলয়ে, প্ৰত্যুত্তৰত গগৈয়ে।\n”উফফ!” অজানিতে চিৎকাৰ এটা ওলাই আহিল শ্যামৰ মুখেৰে। সোঁহাতৰ তলুৱাখনত এটা মৃদু খোঁচ অনুভৱ কৰিলে শ্যামে । যেন চেফটি পিন এটাৰ দৰে কিবা এটাই খুচি দিয়া হৈছে তাৰ ডিঙিত । গগৈৰ হাতটোৰ বন্ধনৰ পৰা নিজৰ হাতখন উলিয়াই আনিলে সি। লাহে লাহে কাহ আহিব লৈছে । শ্যামে কিবা এটা বুজি উঠাৰ পূৰ্বেই তাক আচৰিত কৰি গগৈৰ সেই অবিকল্প হাঁহিটোৱে সেই সময়ত কঁপাই তুলিলে নিশাটোৰ নিস্তব্ধতাবোৰক। গগৈৰ সোঁহাতখনে তেওঁৰ পিনে আগবঢ়াব ধৰোঁতে তেতিয়া শ্যামে বাধা প্ৰদান কৰিলে ।সন্দেহৰ পোক এটাই হঠাৎ উকমুকাই উঠিল শ্যামৰ মনটোত।\nদেহাটো ক্ৰমাৎ চেঁচা পৰি যোৱাৰ দৰে লাগিল শ্যামৰ । মূৰটোও যেন গধুৰ হৈ আহিছে আগতকৈ, দৃষ্টিশক্তিবোৰো যেন ক্ৰমশ ধূসৰ হৈ আহিছে তাৰ। শৰীৰত থকা শক্তিবোৰো যেন শেষ হৈ আহিছে শ্যামৰ । অৱশ হৈ পৰা শ্যামৰ শৰীৰটোক কোঠাটোত থকা আৰামী চকীখনত বহুৱাই দিলে গগৈয়ে।\n“আপুনি বোধহয় ভাগৰিছে। লেট মি হেল্প ইউ।”\nৰহস্যাবৃত হাঁহি অলপ কুুুহুমিয়া গৰম পানী কৰি আনিলে গগৈয়ে। এইখিনিটো মানুহে ব্যৱহাৰ কৰে। মানুহটোৰ আচহুৱা কাণ্ড কাৰখানাবোৰে সন্দেহৰ পোকটো যেন ক্ৰমাৎ বঢ়াই আনিলে শ্যামৰ। ব্ৰেণ্ডেড চশমা জোৰৰ তলৰ চকুজুৰিৰ কুটিল চাৱনিটোৱে যেন বহু কথাই কৈ গ’ল শ্যামক।\n”ইটচ এ ট্ৰেপ, ইটচ এ ট্ৰেপ।” ধূসৰতাৰ মাজতো সম্পূৰ্ণ ছবিখন স্পষ্ট হৈ পৰিল শ্যামৰ চকুৰ আগত। চিঞৰি উঠিল শ্যামে , পাচে শ্যামে চিঞৰখিনিকো তল পেলাই উচ্চস্বৰত বাজি উঠা গগৈৰ উদ্ভট হাঁহিটোত ৰজনজনাই গ’ল সমগ্ৰ কোঠাটো, যেন এক অট্টহাস্য। ইতিপূৰ্বে হোৱা মহামাৰীৰ আতংকই নিৰ্মমভাৱে হত্যা কৰিছে তেওঁলোকক। ফৰেনছিক ৰিপৰ্টটোত সকলোবোৰ কথাই স্পষ্ট হৈ আছিল। গগৈয়ে ঠিকেই কৈছিল শ্যামক। স্পেচিয়েল চাহৰ সোৱাদ যি ছয়জনে লৈ পাইছে তেওঁলোকে আৰু আন ফ্লেভাৰত চাহৰ সোৱাদ লৈয়ে পোৱা নাই। নিজৰ অজ্ঞতাৰ ওপৰতেই ধিক্কাৰ জন্মিল শ্যামৰ । আহ! কি চমৎকাৰ প্লেন! আচলতে সন্দেহ কৰিব পৰাকৈ একো অৱকাশেই ৰখা নাছিল মানুহজনে। শৰীৰত বাচি থকা শক্তিখিনিৰে শেষ চেষ্টা এটা চলোৱাৰো সুবিধা নাপালে শ্যামে। দুৰ্বল হৈ পৰা শ্যামৰ মুখত অলপ গৰম পানী খোৱাই দিলে গগৈয়ে। ষাঠিৰ উৰ্দ্ধৰ ওস্তাদ চিকাৰীজনৰ ক্ৰুৰতাবোৰৰ ওচৰত যেন অকাতৰে আত্মসমৰ্পণ কৰি পেলালে শ্যামে ।\n“ৱাহ! কি ধুনীয়া কালাৰ! কাইলৈৰ ৰাতিপুৱাৰ স্পেচিয়েল চাহ কাপ! অহ গ’ড ইট ৱিল বি এ ভেৰী ডিলিচিয়াছ ৱান৷”\nকাহি থকা দেখি বিস্ময়কৰ শব্দ এটা কৰি জিহ্বাখনেৰে এক অদ্ভুত ধৰণেৰে টকালি পাৰিলে গগৈয়ে। ইলেকট্ৰিক বাল্বটোৰ ক্ষীণ পোহৰবোৰৰ মাজতো মানুহটোৰ পৈশাচিক হাঁহিটো নাওনিমিতকৈ চকুত পৰিল শ্যামৰ ।\n“ৱেইট ৱেইট, য়ু ৱানা ন’ দ্য নেম অফ ডেট স্পেচিয়েল ফ্লেভাৰ না? ইট্‌জ নেম ইচ অলচ’ স্পেচিয়েল। মাই অল টাইম ফেভৰিট টি– দ্য ড্ৰাকুলা টি।”\nক্ৰমশঃ অৱশ হৈ পৰা শ্যামৰ শৰীৰটোৰ ওচৰত ফুচফুচাই উঠিল ৰহস্যময় মানুহজনে। নিশা তেতিয়া প্ৰায় দহ বাজিবৰেই হৈছিল। দুঃসহ যন্ত্ৰণাত মৰণোন্মুখ হৈ পৰা শ্যামৰ চক্ষুজুৰি আৰু নিস্তব্ধ ৰাস্তাটোৰ কাষত খোলা থকা একমাত্ৰ দোকানখনৰ মুখ্য দুৱাৰখন বন্ধ হৈ পৰিল একে সময়তে।\n✍ ৰিতু ৰশ্মি হাজৰিকা\nফোন নং ৯৭০৬৬১৬৪৩৫\nTags: গল্প ৰিতু ৰশ্মি হাজৰিকা


২০০৬ৰ অসম বিধানসভা নিৰ্বাচন - অসমীয়া ৱিকিপিডিয়া\n২০০৬ৰ অসম বিধানসভা নিৰ্বাচন\nতৰুণ গগৈ বৃন্দাবন গোস্বামী\n২০০৬ৰ অসম বিধানসভা নিৰ্বাচন দ্বাদশ বিধানসভা গঠন কৰাৰ উদ্দেশ্যে অনুষ্ঠিত হৈছিল। এই নিৰ্বাচনত দুটা পৰ্যায়ত ভোটগ্ৰহণ হয়; ৬৫টা বিধানসভা সমষ্টিৰ বাবে ৩ এপ্ৰিলত আৰু ৬১টা বিধানসভা সমষ্টিৰ বাবে ১০ এপ্ৰিলত। ৫৩খন আসনেৰে ভাৰতীয় জাতীয় কংগ্ৰেছে সৰ্বাধিক সংখ্যক আসন লাভ কৰে। কিন্তু চৰকাৰ গঠন কৰিবলৈ এই সংখ্যা পৰ্যাপ্ত নোহোৱাত কংগ্ৰেছে তৰুণ গগৈৰ মুখ্যমন্ত্ৰিত্বত বড়োলেণ্ড পিপলছ ফ্ৰন্টৰ সমৰ্থনত চৰকাৰ গঠন কৰে। বিধানসভাত বি.পি.এফ.ৰ ১২জন বিধায়ক আছিল। অৱশ্যে নবগঠিত বি.পি.এফ. দল নিৰ্বাচনৰ সময়লৈকে নিৰ্বাচন আয়োগৰ পঞ্জীভূক্ত নোহোৱাত তেওঁলোকে নিৰ্দলীয় সদস্য ৰূপে নিৰ্বাচনত অৱতীৰ্ণ হৈছিল। ২৪খন আসনেৰে অসম গণ পৰিষদ দ্বিতীয় স্থানত থাকে।\n2 অংশগ্ৰহণকাৰী ৰাজনৈতিক দল\nইতিমধ্যে কংগ্ৰেছ চৰকাৰখনৰ বিৰুদ্ধে প্ৰতিষ্ঠানবিৰোধী ঢৌ দেখা গৈছিল। তৰুণ গগৈৰ নেতৃত্বৰ বিৰুদ্ধে দলৰ ভিতৰতে ভাবুকিৰ সৃষ্টি হয়। কংগ্ৰেছে এইটো নিৰ্বাচনত সৰ্বাধিক আসন পায় যদিও চৰকাৰ গঠন কৰিব পৰাকৈ নিৰংকুশ সংখ্যাগৰিষ্ঠতা পোৱা নাছিল। বিগত বিধানসভা নিৰ্বাচনত কংগ্ৰেছে লাভ কৰা ৩৯.৭৫ শতাংশ ভোটেৰে ৭১খন আসন লাভ কৰাৰ বিপৰীতে এইটো নিৰ্বাচনত লাভ কৰা আসনৰ সংখ্যা আছিল ৫৩খন, ভোটৰ শতাংশ ৩১.০৮।\n২০০৫ চনত হাগ্ৰামা মহিলাৰীৰ নেতৃত্বত বড়োলেণ্ড পিপলছ ফ্ৰন্ট (BPF) নামেৰে আঞ্চলিক দল এটা গঠিত হয়। ২০০৬ চনৰ বিধানসভা নিৰ্বাচনত বিপিএফৰ ১২জন সদস্যই গোসাইগাঁও, কোকৰাঝাৰ পশ্চিম, কোকৰাঝাৰ পূব, চিদলী, বিজনী, তামুলপুৰ, বৰমা, চাপাগুৰি, পানেৰী, কলাইগাঁও, ওদালগুৰি আৰু মাজবাট বিধানসভা সমষ্টিৰ পৰা নিৰ্দলীয় হিচাপে জিকি আহে আৰু এই সকল বিধায়কৰ সমৰ্থনত কংগ্ৰেছে চৰকাৰ গঠন কৰিবলৈ সক্ষম হয়।\n২০০৬ৰ নিৰ্বাচনৰ পূৰ্বৰ সময়চোৱাত অসম গণ পৰিষদ দলৰ মাজতো বিস্তৰ উত্থান-পতন দেখা যায়। বৃন্দাবন গোস্বামীয়ে অগপৰ সভাপতিৰ দায়িত্ব গ্ৰহণ কৰে। অসম গণ পৰিষদৰ প্ৰথম স্থানৰ নেতা তথা দুবাৰৰ মুখ্যমন্ত্ৰী প্ৰফুল্ল কুমাৰ মহন্তক দলৰ পৰা নিলম্বন কৰা হয়। মহন্তই অগপৰ পৰা আঁতৰি গৈ অসম গণ পৰিষদ (প্ৰগতিশীল) নামেৰে নতুন দল এটা গঠন কৰে আৰু বিধানসভাৰ নিৰ্বাচনত ৯৩জন প্ৰাৰ্থী থিয় কৰায়। কিন্তু বৰহমপুৰ সমষ্টিৰ পৰা মহন্ত নিজে জিকি অহাৰ বাদে অগপ প্ৰগতিশীলৰ আন এজনো সদস্যক তেওঁ জিকাই আনিব নোৱাৰিলে।\nঅংশগ্ৰহণকাৰী ৰাজনৈতিক দল[সম্পাদনা কৰক]\n১ ভাৰতীয় জনতা পাৰ্টি ৰাষ্ট্ৰীয় দল ১২৫ ১০\n২ ভাৰতৰ কমিউনিষ্ট পাৰ্টি ৰাষ্ট্ৰীয় দল ৯ ১\n৩ ভাৰতৰ কমিউনিষ্ট পাৰ্টি (মাৰ্ক্সবাদী) ৰাষ্ট্ৰীয় দল ২ ০\n৪ ভাৰতীয় জাতীয় কংগ্ৰেছ ৰাষ্ট্ৰীয় দল ১২০ ৫৩\n৫ ৰাষ্ট্ৰীয়তাবাদী কংগ্ৰেছ পাৰ্টি ৰাষ্ট্ৰীয় দল ৪৫ ১\n৬ অসম গণ পৰিষদ ৰাজ্যিক দল ১০০ ২৮\n৭ ভাৰতৰ কমিউনিষ্ট পাৰ্টি (মাৰ্ক্সবাদী-লেলিনবাদী) (লিবাৰেচন) ৰাজ্যিক দল ১৪ ০\n৮ জনতা দল (চেকুলাৰ) ৰাজ্যিক দল ৩ ০\n৯ জনতা দল (সংযুক্ত) ৰাজ্যিক দল ১২ ০\n১০ লোক জনশক্তি পাৰ্টি ৰাজ্যিক দল ১৫ ০\n১১ মুছলিম লীগ কেৰালা ষ্টেট কমিটি ৰাজ্যিক দল ৩ ০\n১২ ৰাষ্ট্ৰীয় জনতা দল ৰাজ্যিক দল ৭ ০\n১৩ ৰিভ’লুশ্যনাৰী ছচিয়েলিষ্ট পাৰ্টি ৰাজ্যিক দল ৪ ০\n১৪ সমাজবাদী পাৰ্টি ৰাজ্যিক দল ৭ ০\n১৫ অসম গণ পৰিষদ (প্ৰগতিশীল) পঞ্জীভূক্ত (অস্বীকৃত) দল ৯৩ ১\n১৬ সৰ্বভাৰতীয় সংখ্যালঘূ মৰ্চা পঞ্জীভূক্ত (অস্বীকৃত) দল ৩ ০\n১৭ স্বায়ত্বশাসিত ৰাজ্য দাবী সমিতি পঞ্জীভূক্ত (অস্বীকৃত) দল ৫ ১\n১৮ অসম সংযুক্ত গণতান্ত্ৰিক মৰ্চা পঞ্জীভূক্ত (অস্বীকৃত) দল ৬৯ ১০\n১৯ হিন্দুস্থান সুৰক্ষা পাৰ্টি পঞ্জীভূক্ত (অস্বীকৃত) দল ১ ০\n২০ লোক সন্মিলন পঞ্জীভূক্ত (অস্বীকৃত) দল ৫ ১\n২১ লোক শক্তি পঞ্জীভূক্ত (অস্বীকৃত) দল ১ ০\n২২ NBNP পঞ্জীভূক্ত (অস্বীকৃত) দল ৮ ০\n২৩ নেচনেল লোকতান্ত্ৰিক পাৰ্টি পঞ্জীভূক্ত (অস্বীকৃত) দল ৫ ০\n২৪ নৱ ভাৰত নিৰ্মাণ পাৰ্টি পঞ্জীভূক্ত (অস্বীকৃত) দল ১ ০\n২৫ ভাৰতৰ বিপ্লৱী কমিউনিষ্ট পাৰ্টি (ৰসিত ভাটী) পঞ্জীভূক্ত (অস্বীকৃত) দল ২ ০\n২৬ ৰিপাব্লিকান পাৰ্টি অফ ইণ্ডিয়া পঞ্জীভূক্ত (অস্বীকৃত) দল ১ ০\n২৭ সমতা পাৰ্টি পঞ্জীভূক্ত (অস্বীকৃত) দল ২ ০\n২৮ তৃণমূল গণ পৰিষদ পঞ্জীভূক্ত (অস্বীকৃত) দল ২ ০\n২৯ সংযুক্ত সংখ্যালঘূ মৰ্চা, অসম পঞ্জীভূক্ত (অস্বীকৃত) দল ২ ০\n৩০ ইউনাইটেড ৰিজাৰ্ভেচন মুভমেণ্ট কাউঞ্চিল অফ আছাম (URMCA) পঞ্জীভূক্ত (অস্বীকৃত) দল ১ ০\n৩১ নিৰ্দলীয় ৩১৬ ২২\n(অনুসূচিত জাতিৰ বাবে সংৰক্ষিত) শম্ভূ সিং মাল্লা ভাৰতীয় জনতা পাৰ্টি\n২ পাঠৰকান্দি কাৰ্তিক সেন সিনহা ভাৰতীয় জনতা পাৰ্টি\n৪ কৰিমগঞ্জ দক্ষিণ চিদ্দিক আহমেদ নিৰ্দলীয়\n৫ বদৰপুৰ আনোৱাৰ হক অসম সংযুক্ত গণতান্ত্ৰিক মৰ্চা\n৬ হাইলাকান্দি চালিমুদ্দিন বৰভূ়ঞা অসম সংযুক্ত গণতান্ত্ৰিক মৰ্চা\n৮ আলগাপুৰ ৰাহুল ৰয় ভাৰতীয় জাতীয় কংগ্ৰেছ\n৯ শিলচৰ বিথিকা দেৱ ভাৰতীয় জাতীয় কংগ্ৰেছ\n১০ সোণাই কুতুব আহমেদ মজুমদাৰ ভাৰতীয় জাতীয় কংগ্ৰেছ\n১৪ বৰখলা ৰুমি নাথ ভাৰতীয় জনতা পাৰ্টি\n১৫ কাটিগড়া আটাউৰ ৰহমান মাজাৰভূঞা অসম সংযুক্ত গণতান্ত্ৰিক মৰ্চা\n(অনুসূচিত জনজাতিৰ বাবে সংৰক্ষিত) জগত সিং ইংতি স্বায়ত্ব শাসিত ৰাজ্য দাবী সমিতি\n(অনুসূচিত জনজাতিৰ বাবে সংৰক্ষিত) খেৰসিং ইংতি ভাৰতীয় জাতীয় কংগ্ৰেছ\n(অনুসূচিত জনজাতিৰ বাবে সংৰক্ষিত) মনসিং ৰংপি ভাৰতীয় জাতীয় কংগ্ৰেছ\n২১ মানকাচৰ মতিউৰ ৰহমান মণ্ডল নিৰ্দলীয়\n২২ শালমাৰা দক্ষিণ বদৰুদ্দিন আজমল অসম সংযুক্ত গণতান্ত্ৰিক মৰ্চা\n২৩ ধুবৰী ৰচিদুল হক অসম সংযুক্ত গণতান্ত্ৰিক মৰ্চা\n২৪ গৌৰীপুৰ মহিবুল হক নিৰ্দলীয়\n২৫ গোলোকগঞ্জ আবু তাহেৰ বেপাৰী ভাৰতীয় জাতীয় কংগ্ৰেছ\n২৬ বিলাসীপাৰা পশ্চিম হাফিজ বছিৰ আহমেদ অসম সংযুক্ত গণতান্ত্ৰিক মৰ্চা\n২৮ গোসাইগাঁও মজেন্দ্ৰ নাৰ্জাৰী নিৰ্দলীয়\n(অনুসূচিত জনজাতিৰ বাবে সংৰক্ষিত) চন্দন ব্ৰহ্ম নিৰ্দলীয়\n৩৩ বিজনী কমল সিং নাৰ্জাৰী নিৰ্দলীয়\n৩৪ অভয়াপুৰী উত্তৰ আব্দুল হাই নাগৰী ভাৰতীয় জাতীয় কংগ্ৰেছ\n(অনুসূচিত জাতিৰ বাবে সংৰক্ষিত) ৰবিন বাণিক্য অসম গণ পৰিষদ\n(অনুসূচিত জনজাতিৰ বাবে সংৰক্ষিত) দেবেন দৈমাৰী ভাৰতীয় জাতীয় কংগ্ৰেছ\n৩৭ গোৱালপাৰা পূব দুলাল চন্দ্ৰ ঘোষ ৰাষ্ট্ৰীয়তাবাদী কংগ্ৰেছ পাৰ্টি\n৩৮ গোৱালপাৰা পশ্চিম আব্দুৰ ৰচিদ মণ্ডল ভাৰতীয় জাতীয় কংগ্ৰেছ\n৩৯ জলেশ্বৰ আফজালুৰ ৰহমান লোক সন্মিলন\n৪০ সৰভোগ উদ্ধৱ বৰ্মন ভাৰতৰ কমিউনিষ্ট পাৰ্টি (মাৰ্ক্সবাদী)\n৪১ ভবানীপুৰ মনোৰঞ্জন দাস অসম গণ পৰিষদ\n৪২ পাটাচাৰকুচি মলয়া বৰ্মন ভাৰতীয় জাতীয় কংগ্ৰেছ\n৪৩ বৰপেটা গুণীন্দ্ৰ নাথ দাস অসম গণ পৰিষদ\n৪৪ জনীয়া আব্দুল খালেক ভাৰতীয় জাতীয় কংগ্ৰেছ\n৪৬ সৰুক্ষেত্ৰী তাৰাপ্ৰসাদ দাস নিৰ্দলীয়\n৪৭ চেঙা লিয়াকত আলি খান অসম গণ পৰিষদ\n(অনুসূচিত জাতিৰ বাবে সংৰক্ষিত) জ্যোতি প্ৰসাদ দাস অসম গণ পৰিষদ\n৫০ পলাশবাৰী প্ৰণৱ কলিতা নিৰ্দলীয়\n৫২ দিশপুৰ অকণ বৰা ভাৰতীয় জাতীয় কংগ্ৰেছ\n৫৩ গুৱাহাটী পূব ৰবীন বৰদলৈ ভাৰতীয় জাতীয় কংগ্ৰেছ\n৫৪ গুৱাহাটী পশ্চিম ৰমেন্দ্ৰ নাৰায়ণ কলিতা অসম গণ পৰিষদ\n৫৫ হাজো নুৰুল হুছেইন অসম গণ পৰিষদ\n৫৭ ৰঙিয়া অনন্ত ডেকা ভাৰতৰ কমিউনিষ্ট পাৰ্টি (মাৰ্ক্সবাদী)\n৫৮ তামুলপুৰ চন্দন বসুমতাৰী নিৰ্দলীয়\n৫৯ নলবাৰী অলকা শৰ্মা অসম গণ পৰিষদ\n৬১ ধৰ্মপুৰ চন্দ্ৰমোহন পাটোৱাৰী অসম গণ পৰিষদ\n(অনুসূচিত জনজাতিৰ বাবে সংৰক্ষিত) মনেশ্বৰ ব্ৰহ্ম নিৰ্দলীয়\n(অনুসূচিত জনজাতিৰ বাবে সংৰক্ষিত) থানেশ্বৰ বসুমতাৰী নিৰ্দলীয়\n৬৫ কলাইগাঁও মহেশ্বৰ বড়ো নিৰ্দলীয়\n৬৬ ছিপাঝাৰ বিনন্দ কুমাৰ শইকীয়া ভাৰতীয় জাতীয় কংগ্ৰেছ\n৬৭ মঙ্গলদৈ হিৰেন দাস অসম গণ পৰিষদ\n৬৮ দলগাঁও ইলিয়াচ আলি নিৰ্দলীয়\n৭৪ ৰাঙাপাৰা অভিজিত হাজৰিকা ভাৰতীয় জনতা পাৰ্টি\n৭৫ চটিয়া পদ্ম হাজৰিকা অসম গণ পৰিষদ\n(অনুসূচিত জাতিৰ বাবে সংৰক্ষিত) বিবেকানন্দ দালাই ভাৰতীয় জাতীয় কংগ্ৰেছ\n(অনুসূচিত জাতিৰ বাবে সংৰক্ষিত) গুণেশ্বৰ দাস অসম সংযুক্ত গণতান্ত্ৰিক মৰ্চা\n৮৩ ধিং মোবাৰক আলি পাঠান অসম সংযুক্ত গণতান্ত্ৰিক মৰ্চা\n৮৫ ৰূপহীহাট আব্দুল আজিজ অসম গণ পৰিষদ\n৮৭ বঢ়মপুৰ প্ৰফুল্ল কুমাৰ মহন্ত অসম গণ পৰিষদ (প্ৰগতিশীল)\n৮৯ কলিয়াবৰ কেশৱ মহন্ত অসম গণ পৰিষদ\n৯০ যমুনামুখ বদৰুদ্দিন আজমল অসম সংযুক্ত গণতান্ত্ৰিক মৰ্চা\n৯১ হোজাই আদিত্য লাংথাছা অসম সংযুক্ত গণতান্ত্ৰিক মৰ্চা\n৯৬ খুমটাই প্ৰবীন গগৈ অসম গণ পৰিষদ\n(অনুসূচিত জাতিৰ বাবে সংৰক্ষিত) সুশীলা হাজৰিকা অসম গণ পৰিষদ\n৯৮ যোৰহাট ৰাণা গোস্বামী ভাৰতীয় জাতীয় কংগ্ৰেছ\n১০০ তিতাবৰ তৰুণ গগৈ ভাৰতীয় জাতীয় কংগ্ৰেছ\n১০১ মৰিয়নি ৰূপজ্যোতি কুৰ্মী ভাৰতীয় জাতীয় কংগ্ৰেছ\n১০৩ আমগুৰি প্ৰদীপ হাজৰিকা অসম গণ পৰিষদ\n১০৪ নাজিৰা দ্ৰুপদ বৰগোহাঁই ভাৰতৰ কমিউনিষ্ট পাৰ্টি\n১০৭ থাওৰা কুশল দুৱৰী নিৰ্দলীয়\n১০৯ বিহপুৰীয়া ভূপেন কুমাৰ বৰা ভাৰতীয় জাতীয় কংগ্ৰেছ\n১১০ নাওবৈচা সঞ্জয় ৰাজ চুব্বা নিৰ্দলীয়\n১১১ লক্ষীমপুৰ ঘন বুঢ়াগোহাঁই ভাৰতীয় জাতীয় কংগ্ৰেছ\n(অনুসূচিত জনজাতিৰ বাবে সংৰক্ষিত) সুমিত্ৰা পাটিৰ ভাৰতীয় জাতীয় কংগ্ৰেছ\n(অনুসূচিত জনজাতিৰ বাবে সংৰক্ষিত) ভূপেন পেগু নিৰ্দলীয়\n১১৫ মৰাণ জীৱনতাৰা ঘাটোৱাৰ ভাৰতীয় জাতীয় কংগ্ৰেছ\n১১৬ ডিব্ৰুগড় প্ৰশান্ত ফুকন ভাৰতীয় জনতা পাৰ্টি\n১১৯ টিংখং অনুপ ফুকন অসম গণ পৰিষদ\n১২৫ ডুমডুমা দূৰ্গা ভূমিজ ভাৰতীয় জাতীয় কংগ্ৰেছ\n১২৬ শদিয়া বলিন চেতিয়া ভাৰতীয় জাতীয় কংগ্ৰেছ\n↑ 1.0 1.1 "Assembly elections 2006: Voters deny absolute majority to Congress in Assam". India Today. https://www.indiatoday.in/magazine/cover-story/story/20060522-assembly-elections-2006-voters-deny-absolute-majority-to-congress-in-assam-783035-2006-05-22। আহৰণ কৰা হৈছে: 15 মে' 2021.\n↑ 2.0 2.1 2.2 "STATISTICAL REPORTS OF GENERAL ELECTION TO STATE LEGISLATIVE ASSEMBLY (VIDHANSABHA)". Election Commission of India. https://eci.gov.in/statistical-report/statistical-reports/। আহৰণ কৰা হৈছে: 11 মে' 2021.\n↑ 3.0 3.1 "BODOLAND PEOPLES FRONT- ITS NATURE AND ROLE - AN ANALYTICAL STUDY". www.academia.edu. https://www.academia.edu/38706042/BODOLAND_PEOPLES_FRONT_ITS_NATURE_AND_ROLE_AN_ANALYTICAL_STUDY। আহৰণ কৰা হৈছে: 15 মে' 2021.\n↑ "ASOM GANA PARISHAD Rise and fall". Frontline, India's National Magazine. https://frontline.thehindu.com/politics/rise-and-fall/article5914574.ece। আহৰণ কৰা হৈছে: 15 মে' 2021.\n"https://as.wikipedia.org/w/index.php?title=২০০৬ৰ_অসম_বিধানসভা_নিৰ্বাচন&oldid=277162"ৰ পৰা অনা হৈছে\nএই পৃষ্ঠাখন 15 মে' 2021 তাৰিখে ১৭:৫১ বজাত অন্তিম সংশোধন কৰা হৈছিল।


ভাৰতীয় সভ্যতা সংস্কৃতিত নৈৰ গুৰুত্ব অসীম । এই নৈৰ বুকুতেই লালিত পালিত হৈ আমাৰ সভ্যতাই বিশ্ব দৰবাৰত উজ্জ্বলি উঠিবলৈ সক্ষম হৈছিল। এই নৈবোৰৰ পাৰৰ পৰাই আধুনিক সমাজ একোখনে জন্ম লাভ কৰিছিল। সেইকাৰণেই এই নৈ সমূহ আমাৰ সভ্যতাৰ তথা আধুনিক সমাজ এখনৰ অভিন্ন অংগ । কিন্ত্ত সমাজৰ বিৱৰ্ত্তনৰ লগে লগে নৈ-পৰীয়া জীৱনে নৈৰ সীমাবদ্ধতা ভাঙি গঢ়ি তুলিলে ধৰিত্ৰীৰ বুকুত অসংখ্য নগৰ চহৰ । সলনি হ’ল মানুহৰ জীৱনশৈলী ।\nসেইদৰে আমেৰিকাৰ বিদ্যুৎ উৎপাদন কৰে মুলত কয়লা বা গেছ জাতীয় উৎসৰ যোগেদি আৰু উৎপাদন হয় প্ৰায় ৭.৫ লাখ মেগাৱাট আৰু নিউক্লেয়ৰ উৎসৰ পৰা প্ৰায় ১ লাখ মেগাৱাট । হাইড্ৰ' প্ৰজেক্টৰ পৰা উৎপাদিত হয় প্ৰায় ৮০ হেজাৰ মেগাৱাট বিদ্যুৎ । তাৰ তুলনাত ভাৰতৰ বিলদ্যুৎ উৎপাদনৰ মুল উৎস সমুহ হ’ল- কয়লা বা গেছ জাতীয় ইন্ধনৰ পৰা প্ৰায় ১.৫ লাখ মেগাৱাট, নিউক্লিয়াৰ প্ৰজেক্টৰ পৰা ৬ হাজাৰ মেগাৱাট আৰু জলবিদ্যুৎ প্ৰকল্পৰ পৰা প্ৰায় ৪০ হাজাৰ মেগাৱাট বিদ্যুৎ উৎপাদন হয়। কিন্ত্ত আমাক চীন বা আমেৰিকা আদি দেশৰ লগত ফেৰ মাৰিব পৰা হ’বলৈ হ’লে বিদ্যুৎ উৎপাদন খৰতকীয়াকৈ বঢ়াব লাগিব ।\nবান্ধ হোৱা মানেই বান্ধ হ’ব লগা ঠাইৰ পৰা হয়তো উচ্ছেদ হ’ব সেই ঠাই খনত যুগ যুগ ধৰি বসবাস কৰি অহা এক বৃহৎ সংখ্যক বাসিন্দা। তাৰোপৰি হয়তো পৰিবেশৰ ওপৰতো বিভিন্ন ধৰনে বিৰুপ প্ৰভাব পেলাব । কিন্ত্ত সেই বুলিয়েই জানো পৃথিৱীৰ অনান্য ঠাইত বান্ধ বনোৱা নাই । অকল আমেৰিকাতে সৰু বৰ আদি কৰি বিভিন্ন প্ৰকাৰৰ প্ৰায় ৫০০০০ ৰৰো ওপৰৰ বান্ধ আছে । আনকি ৫০ টাৰো বেছি বৃহৎ বান্ধ পৃথিৱীৰ বিভিন্ন ঠাইত বৰ্ত্তমান উপলব্ধ তাৰোপৰি আন প্ৰায় ৩০ টাৰো ওপৰৰ বৃহৎ বান্ধ নিৰ্মিয়মান অৱস্থাত আছে পৃথিৱীৰ বিভিন্ন প্ৰান্তত।\nতাৰোপৰি উল্লেখযোগ্য কথাটো হ’ল নতুনকৈ নিৰ্মাণ কাৰ্য্য চলি থকা বান্ধবোৰৰ আকৌবেছি ভাগেই হ’ল চীন দেশৰ । এইটো নোহোৱা নহয় যে এনেকুৱা বান্ধ বোৰৰ পৰা বিপদৰ আশংকা নথকা নহয়, কিন্ত্ত বিজ্ঞান তথা প্ৰযুক্তিৰ অগ্ৰগতিৰ লগে লগে সাম্ভাব্য বিপদৰ আশংকা সমূহক নিৰ্মূল কৰাৰ প্ৰযুক্তিও প্ৰয়োগ কৰা হয় । নদীবান্ধ এটা হ’ব লগা ঠাই দোখৰৰ পুংখানোপূংখ ভাৱে পৰীক্ষা কৰা হয় তাৰোপৰি বান্ধটো কেনেকুৱা হোৱা উচিত কিমান পানী ধৰি থোৱাৰ ক্ষমতা হ’ব কেনেকৈ ধৰি থোৱা হব, ভুমিকম্প হ’লে কেনেকুৱা প্ৰভাৱ পৰিব আদিকে ধৰি সকলো কথাই বৈজ্ঞানিক পদ্ধতিৰে বিভিন্ন ধৰণেৰে পৰীক্ষা কৰি চোৱা হয় তাৰ পাচতহে নিৰ্ম্মাণ কাৰ্য্যৰ অনুমতি দিয়া হয়। এইবোৰ কৰোতে আকৌ আন্তৰ্জাতিক মান নিৰুপিত পদ্ধতিহে প্ৰয়োগ কৰা হয় । গতিকে সকলো চালি যাৰি চোৱাৰ পাছত দেখা যায় নিৰ্ম্মাণ হ’ব লগা যিকোনো বান্ধেই যথেষ্ট পৰিমানে নিৰাপদ বুলিয়েই কব পাৰি ।\nবান্ধতো যেনিবা হ’লেই সুৰক্ষিত, কিন্ত্ত বান্ধটো হোৱাৰ লগে লগে বান্ধটো ধৰি ৰাখিব লগা পানী খিনিৰ পৰা জলাধাৰটোৰ জৈৱ বিচিত্ৰ্যৰ ওপৰত কেনে প্ৰভাৱ পৰিব ? সেইটোও অতি গভীৰ ভাৱে চাব লগা বিষয়। কিন্ত্ত গোটেই বিলাক কাম বৈজ্ঞানিক ভিত্তিত কৰিব পৰা যায় । কিন্ত্ত কেৱল ৰাজনৈতিক পাকচক্ৰত আচল কথা বিলাকত গুৰুত্ব নিদি ৰাজনৈতিক লাভা-লাভৰ চিন্তাত থাকিলে আমাৰ দৰে দুখীয়া দেশ এখনৰ উন্নতি কেনেকৈ হ’ব। ব্যক্তিগত ভাৱে এজন কাৰিকৰী লোক হিচাবে দেখো আমি কৰা প্ৰত্যেকটো কামৰেই বিশেষভাৱে পৰীক্ষা নিৰীক্ষা কৰি চোৱাৰ পাছতহে সেইটো প্ৰৱৰ্ত্তনেই কঁওক নিৰ্মাণেই কঁওক কৰিবলৈ আগবঢ়া হ’য় ।\nতেলশোধনাগাৰেই কঁওক বা আন পেট্ৰ'কেমিকেল উদ্যোগবোৰ কাৰ্য্যগতভাবে একো একোটা বোমা সদৃশ বস্তু কিন্ত্ত এইবোৰ নিৰ্মাণ কৰাৰ আগতে ডিজাইনৰ পৰা আৰম্ভ কৰি নিৰ্মাণ কাৰ্য্যলৈ কেবাটাও ভাগত পুংখানুপুংখ ভাৱে চোৱাৰ পাছতহে তাক উৎপাদনৰ কাৰণে ব্যৱহাৰ কৰা হয় । সেইকাৰণেই এইবোৰ প্ৰকল্পৰ পৰা হ’ব পৰা বিপদৰ সম্ভাৱনা একেবাৰে কম। তেনেকৈয়ে এই বান্ধ আদিকে ধৰি জলবিদ্যুৎ প্ৰকল্প বিলাকৰো বিভিন্ন প্ৰকাৰেৰে অনুসন্ধান পৰীক্ষা নিৰিক্ষা চলাইহে প্ৰকল্প এটা বনাবলৈ সেউজ সংকেত দিয়া হয়।\nলগতে জানো এই প্ৰকল্পৰ উৎপাদন কাৰ্য্যত বিলম্ব ঘটাই ৰাইজক বিদ্যুৎ সংকটৰ পৰা মুক্ত হোৱাত বাধা দি থকা নাই ? এইটো কেৱল এটা সৰু উদাহৰণহে, আৰু এইয়া কেৱল বি জে পি য়েহে কৰে এনে নহয়। এই এনেকুৱা ৰাজনীতি কংগ্ৰেছকে ধৰি সকলোবোৰ ৰাজনৈতিক দলেই কৰি আহিছে । এনেকুৱাবিলাক কথাই হয়তো এই ৰাইজৰ বিশেষ ভাৱে লাভৱান নকৰে , কেৱল লাভৱান কৰিব ক্ষুদ্ৰ ৰাজনৈতিক আশা আকাংক্ষ্যাক এই দল তথা ইয়াৰ নেতা পালি নেতাসমূহৰ। উপকাৰিতা বা অপকাৰিতাৰ সঁচা মান নিৰূপিত হঁওক। দেশ তথা ৰাইজ সঁচা অৰ্থত লাভৱান হঁওক। গতিকে ক্ষুদ্ৰ ৰাজনৈতিক লাভা লাভৰ চিন্তাৰ পৰা বাহিৰলৈ আহি চৰকাৰ আৰু বিৰোধীৰ অৱস্থান গ্ৰহন কৰা দল সংগঠনে দেশৰ কাৰণে ভাল হোৱা কাম কৰাত জোৰ দিব লাগে । আশাকৰো বিৰোধিতা কেৱল ক্ষমতা দখলৰে আহিলা নহওঁক।\nলেখক দক্ষিণ আফ্ৰিকাত চা'চল টেকলনজি নামৰ সংস্থাত কৰ্মৰত অভিযন্তা।


কোন দিশে আমাৰ অসমীয়া ভাষাটো আজি ধাৱমান ?? (মল্লিকা কলিতা) - সাহিত্য ডট অৰ্গ\nকোন দিশে আমাৰ অসমীয়া ভাষাটো আজি ধাৱমান ?? (মল্লিকা কলিতা)\nMarch 15, 2015 March 10, 2021 1 Comment\nবুৰঞ্জী লেখক এডৱাৰ্ড ব্ৰাউনৰ মতে, ‘একোটা ভাষাৰ মৃত্যু হেনো একোটা জাতিৰ মৃত্যুৰে আগজাননী’ । ভাষা হ’ল এখন দেশৰ, এটা জাতিৰ প্ৰাণ তথা পৰিচয় । ভাষাক বাদ দি মানব জাতিৰ অস্তিত্ব কল্পনা কৰা সপোনৰো অগোচৰ । কবি গ্যেটেই কৈছিল : ‘ যি মানুহে নিজৰ মাতৃভাষা ভালকৈ জানিব বা শিকিব নোৱাৰে, তেওঁ আন কোনো ভাষাকে ভালকৈ জানিব বা শিকিব নোৱাৰে’ । শিক্ষাৰ মূল লক্ষ্য-উদ্দেশ্য আৰু সেই উদ্দেশ্যক সুদূৰ-প্ৰসাৰী কৰাৰ ক্ষেত্ৰত ভাষাৰ অৱদান অপৰিসীম । সভ্য সমাজত ভাষাই হ’ল মানুহৰ ভাগ্য স্বৰূপ । মানুহৰ সাংস্কৃতিক বিকাশ সম্পূৰ্ণৰূপে ভাষাৰ ওপৰত নিৰ্ভৰশীল । ভাষাই কেবল ভাব প্ৰকাশেই নকৰে, ভাব-চিন্তাৰ জন্মও দিয়ে ভাষাইহে । দাৰ্শনিক উইৎগেনষ্টিনে প্ৰকাশ কৰিছে- ‘My language is my Universe’ । অসমীয়া ভাষা জ্ঞানৰ মান কিয় দ্ৰুতগতিত তললৈ নামি আহিছে, সেয়াহে বিচাৰ্যৰ বিষয় বৰ্তমান ।\nঅসমীয়া ভাষা অনা-অসমীয়াৰ মুখত ভুলকৈ শুনা গ’লে বেয়া নালাগে ; কিন্তু অসমীয়াই দহোটা ভুল শব্দৰে, ইংৰাজী, হিন্দী, বাংলা, পাঞ্জাৱী সকলো মিহলাই বাক্য এটা ক’লে বিহ খোৱাৰ আৰু প্ৰয়োজন নহয় । এনে জাতিৰ পৰা সৃষ্টিমূলক কাম-কাজ, সাহিত্যকৰ্ম আশা কৰা ভুল । কথিত ভাষাত আজি অজস্ৰ ইংৰাজী শব্দই যেনে-স্কুল, কলেজ, কাপ-প্লেট, বাছ, বেগ আদিয়ে খোপনি পুতি বহি ল’লে ।\nআধুনিক ভোগবাদে জন্ম দিছে বস্তুবাদিতাৰ । সকলোকে ঘৰ লাগে, গাড়ী লাগে, দামী অলংকাৰ-বেংকত মোটা জমা ধনৰাশী, পদমৰ্যদা লাগে । বিলাসবহুল জীৱনৰ প্ৰতি লালাসিত প্ৰায়খিনিয়ে । সৰুৰে পৰা সেয়ে পিতৃ-মাতৃয়ে নিজ সন্তানক ইংৰাজী মাধ্যমৰ বিদ্যালয়ৰ প্ৰতি মোহাচ্ছন্ন কৰায় । প্ৰতিযোগিতাৰ দৌৰত টিকি থাকিবলৈ ইংৰাজী যে মুখ্যত তেওঁলোকৰ মানত । একচামৰ ভুল ধাৰণা অসমীয়া শিকিলে কি হ’ব নাইবা অসমীয়া মাধ্যমত পঢ়িলে সন্তানৰ ভৱিষ্যত সুৰক্ষিত নহ’ব । আমি ৰাস্তা ঘাটবোৰ বহলাই গৈ আছোঁ, কিন্তু মনৰ আকাশখন বহলাব পাৰিছোঁনে বাৰু?\nঅভিভাৱকে সন্তানক পৈতৃক গাঁওখনৰ বোকা-মাটি, ধাননি-পথাৰ খনৰ নান্দনিক দৃশ্যৰ পৰা আতঁৰাই বিদেশমুখী কৰিছে । সুদূৰ আমেৰিকাৰ পৰা আহি নেথন ব্ৰাউন, ব্ৰন্সনে অসমীয়া ভাষা উদ্ধাৰ কৰি বহু কষ্টেৰে আমাক আমাৰ মাতৃভাষা ফিৰাই দিছিল । ফৰাচী, জাপানী সকলে নিজ ভাষা-সংস্কৃতিক লৈয়েই বিশ্বত বিজয় ধ্বজা উৰুৱাইছে ।\nএটাতকৈ অধিক ভাষা জনাটো নিশ্চয়কৈ দোষৰ বিষয় হ’ব নোৱাৰে । কিন্তু আন ভাষা আয়ত্ব কৰিবলৈ যাওঁতে মাতৃভাষাৰ বিকৃতকৰণ সুস্থ ব্যক্তি মাত্ৰেই বিৰুদ্ধাচৰণ কৰিব । ভাষাক সন্মান কৰিব নোৱাৰিলেও ধ্বংস কৰাৰ অধিকাৰ কাৰো নাই । কোনো অসমীয়াই ভুলকৈ হিন্দী বা ইংৰাজী ভাষা কোৱাটো লজ্জাৰ কথা নহয়, কিন্তু ভুল মাতৃভাষা কোৱাটো অপৰাধ ।\nহোটেলৰ কাৰিকৰ, আলধৰা ল’ৰা, বাছৰ হেন্দিমেন আদিয়ে যেতিয়া ‘ভাত এটা দে’, ‘চাহ দুটা দি যা’ বুলি কয় আমিও অনুৰূপ ধৰণে কিয় ক’বলৈ যাব লাগে ? ‘তোমাৰ বাবে ৰখি থাকিলোঁ’, ‘ক’ত যোৱা?’, ‘নগাঁৱত যাওঁ, নলবাৰীত যাওঁ’ বোলাতকৈ শুদ্ধকৈ ইংৰাজী কোৱাই শ্ৰেয় । মাতৃভাষা অসমীয়াক মহা-প্ৰয়াণৰ দিশে ধাৱমান কৰোৱাৰ অভিযোগত আমি সকলোৱে কম বেছি পৰিমাণে অভিযুক্ত আজি । এফ-এম ৰেডিঅ’, আকাশবাণী কেন্দ্ৰ, বৈদ্যুতিন মাধ্যমৰ ঘোষক-ঘোষিকাই অশুদ্ধ হিন্দী বা বাংলা ভাষা কোৱা শুনিবলৈ আমি কাহানিও নাপাওঁ ।\nদূৰদৰ্শনৰ ব্যক্তিগত অসমীয়া বাতৰি পৰিৱেশন কেন্দ্ৰৰ বাতৰি পঢ়োতাই ৭০% শতাংশই ইংৰাজী শব্দ ব্যৱহাৰ কৰা দেখিবলৈ পোৱা যায় । আনকি নামকেইটাও ইংৰাজীতে নামাকৰণ কৰা হৈছে: নিউজ লাইভ, ডি ৱাই ইত্যাদি । অন্ততঃ নিজৰ ভাষাৰ প্ৰতি আনুগত্য ৰাখিব লাগিব । অলপতে অনলাইন অভিধান ‘শব্দ’ৰ মূল ব্যক্তি বিক্ৰম মজিন্দাৰ বৰুৱাৰ এটি সাক্ষাত্কাৰ পঢ়ি জানিবলৈ পাইছিলোঁ যে– মেক্সিক’ত সকলোৱে স্পেনিচ কয়, গতিকে সেই ভাষাটো তাত সকলোৱে বাধ্যতামূলকভাবে শিকে । তাত তেওঁলোকে ইংৰাজী জানিলেও নকয়, নিজা ভাষাটোহে কয় । আবুধাবি, মালয়েছিয়াতে হওঁক তেওঁলোকৰ নিজৰ ভাষা নিয়ন্ত্ৰণৰ এখন চৰকাৰী অথ’ৰিটি আছে । আমাৰ অসমীয়া বাতৰিকাকত, দূৰদৰ্শনৰ ব্যক্তিগত বাতৰি প্ৰতিস্থানসমূহে যাৰ যি মন যায় তেনেকৈয়ে লিখে । ভাষাটো শুদ্ধকৈ ব্যৱহাৰ কৰিবলৈ সেই দেশবোৰত কিন্তু পুলিচৰ নিচিনাকৈ ভাষা নিয়ন্ত্ৰণৰ এটা বাহিনী থাকে । ছাইনব’ৰ্ডেই হওঁক নাইবা বাতৰিকাকত কিম্বা দূৰদৰ্শনৰ ঘোষক-ঘোষিকাই হওঁক, সকলোৰে ওপৰত তেওঁলোকে নিয়ন্ত্ৰণ কৰি থাকে, ভুলটো শুধৰাই দিয়ে । আৰবীলোকে কেতিয়াও কম্পিউটাৰক কম্পিউটাৰ বুলি নকয়, তেওঁলোকে তাৰ প্ৰতিশব্দ উলিয়াই লৈছে আৰু তাক নিজ ভাষাত ব্যৱহাৰ কৰিছে । ন ন প্ৰযুক্তিবিদ্যা ওলোৱাৰ লগে লগে নিতৌ ন ন শব্দ আমি পাইছোঁহক । কিন্তু আমি আমাৰ ভাষাত সেই শব্দবোৰৰ প্ৰতিশব্দ সৃষ্টি কৰি ব্যৱহাৰ কৰিলেহে অসমীয়া ভাষা আৰু চহকী হ’ব । উদাহৰণস্বৰূপে প্ৰশান্ত মহাসাগৰ, ভূমধ্য সাগৰ, বিদ্যুত, বিজুলীচাকি আদি বহুত ধুনীয়া ধুনীয়া অসমীয়া প্ৰতিশব্দ ওলাইছিল এটা সময়ত । বৰ্তমান আমাৰ ভাষাটোক সবল নেতৃত্বৰে আগবঢ়াই নিবলৈ কোনো অনুষ্ঠান প্ৰতিষ্ঠান, ব্যক্তিবিশেষ নোহোৱাটোৱে কি সূচাইছে আমি চিন্তা কৰিবৰ হ’ল ।\nকোটি টকা খৰছ কৰা হয় ‘সাহিত্য সভা’ৰ নামত । কিন্তু দুৰ্ভাগ্যজনক যে বৰ্তমান সময়ত সেই সভাখন ক্ষমতাৰ ৰাগীত মত্ত এচামৰ আঙুলিৰ ঠাৰতহে নাচে ।\nঅসমীয়া লোক কিতাপ পঢ়া লোক । হিউৱেন চাঙে কামৰূপলৈ আহি ৬৪১খ্ৰী:ত এই কথা অনুকিয়াই গৈছে । কোনো এজন মিছনেৰীয়ে কৈ থৈ গৈছিল যে যেতিয়ালৈকে ব্ৰহ্মপুত্ৰ নৈ বৈ থাকিব তেতিয়ালৈকে অসমীয়া ভাষা থাকিবই । পিছে আজি দুদিনমান আগত এখন আগশাৰীৰ বাতৰিকাকতত এখন চিঠিৰ শিৰোনামে আমাক দুখ দিলে কাৰণ পত্ৰলিখকে লিখিছিল ‘ এনেকৈ চলি থাকিলে অসমীয়া ভাষা অতি সোনকালে ৰসাতললৈ যাব’ । পত্ৰলিখকে নিজেও দুখ নিবেদন কৰিছে এনেদৰে লিখিবলৈ লগা হোৱাত । পত্ৰলিখকৰ এনেদৰে লিখাৰ কাৰণ হ’ল এটি প্ৰবন্ধৰ শিৰোনাম-‘সুপ্ৰিয়াৰ আকাশ চুৱা সপোন’ । লেখকজনে ‘চুৱা’ শব্দটোৰে ‘চোৱা’ শব্দটো যাৰ মানে হ’ল স্পৰ্শ কৰা(to touch)বুজাব গৈছিল । কিন্তু চুৱা মানে-‘ৰজস্বলা’, ‘ভাত খাই এৰি থোৱা কাঁহীখন, যেনে চুৱা কাঁহী, সেই এৰেহা পেলোৱা ঠাই যেনে: ‘চুৱা পিতনি’ক বুজায় । ভাষাৰ নগ্ন ৰূপ সচেতন ব্যক্তি মাত্ৰেই নকৰিব নিশ্চয়কৈ ।\n১২ফেব্ৰুৱাৰীত ‘কৰুণাধাৰা’ৰ পঞ্চম প্ৰতিষ্ঠা দিৱসৰ সভাখনত য’ত একেলগে অসমীয়া সাহিত্য কৰ্মৰ বাবে এটা বঁটাও আগবঢ়োৱা হৈছিল মঞ্চৰ বেনাৰখন আছিল ইংৰাজী ভাষাত লিখা । বিশেষকৈ সেই মঞ্চত ‘কৰুণাধাৰা’ৰ মুখ্য উপদেষ্টা, অসম সাহিত্য সভাৰ প্ৰাক্তন সভাপতি হোমেন বৰগোহাঞি আৰু বৰ্তমানে সাহিত্য সভাৰ লগত ওতঃপ্ৰোতভাৱে জড়িত জি এল আগৰৱালা সমাসীন । সাহিত্য সভাৰো দাবী- ৰাজ্যৰ সৰ্বস্তৰত ৰাজ্যিক ভাষা অসমীয়া ব্যৱহাৰ কৰা হওঁক । যদি এনেধৰণৰ অনুষ্ঠানতে অসমীয়া ভাষা উপেক্ষিত হয়, তেনেহ’লে আৰু দূষিব কাক?\n← সুৰক্ষিত হোলী (ডা: ধৰ্মকান্ত কুম্ভকাৰ)\nশ্ৰী অমৃতজ্যোতি মহন্তৰ Views and Reviews : এটি অৱলোকন →\nঅসমীয়া ভাষা চিৰজীৱি হওক ৷ প্ৰতি জন অসমীয়াই ইয়াৰ দায়িত্ব লোৱাতো প্ৰধান কৰ্তব্য ৷


কামেশ্বৰ দাস - অসমীয়া ৱিকিপিডিয়া\n১ মাৰ্চ, ১৮৯৩\nবামখাটা গাঁও, বৰপেটা, অসম\n১ ছেপ্টেম্বৰ, ১৯৬৬\nগণিত বিজ্ঞান, প্ৰশাসনিক সেৱা\nকলিকতা বিশ্ববিদ্যালয়ৰ পৰা গণিতশাস্ত্ৰত সোণৰ পদকসহ প্ৰথম শ্ৰেণীৰ প্ৰথম স্থানপ্ৰাপ্ত প্ৰথম অসমীয়া স্নাতকোত্তৰ\nকামেশ্বৰ দাস (জন্ম: ১ মাৰ্চ ১৮৯৩ - মৃত্যু: ১ ছেপ্তেম্বৰ ১৯৬৬) হৈছে অসমৰ এজন গণিতজ্ঞ। তেখেত হৈছে কলিকতা বিশ্ববিদ্যালয়ৰ পৰা গণিতশাস্ত্ৰত সোণৰ পদকসহ প্ৰথম শ্ৰেণীৰ প্ৰথম স্থানপ্ৰাপ্ত প্ৰথম অসমীয়া স্নাতকোত্তৰ। ঘৰুৱা আৰ্থিক দৈনতাত বিদ্যালয়লৈ যাব নোৱাৰা কামেশ্বৰ দাসে পথাৰত গৰু চৰাই থাকোতে কাষৰ বিদ্যালয়ৰ শ্ৰেণীকোঠাৰ পৰা অহা পাঠদান শুনি শুনিয়েই যথেষ্ট পাঠ আয়ত্ত কৰিছিল। পিছলৈ শিক্ষাৰ প্ৰতি থকা আগ্ৰহ আৰু গণিতত থকা প্ৰচুৰ মেধাশক্তিৰ বাবে বিদ্যালয়ৰ শিক্ষক কেইজনমানৰ প্ৰচেষ্টাত কামেশ্বৰে আনুষ্ঠানিক শিক্ষা লাভ কৰে। মেধাৰ বলত দৰিদ্ৰতাকো নেওচি তেওঁ ১৯১১ চনত হাইস্কুল শিক্ষান্ত পৰীক্ষাত সদৌ অসম উপত্যকাৰ ভিতৰতে দ্বিতীয়স্থান অধিকাৰ কৰিছিল। ব্যৱসায়,অসম বিধানসভাৰ সদস্য,বৰপেটাৰ এম ছি মহাবিদ্যালয় আৰু পাঠশালাৰ বজালী মহাবিদ্যালয়ৰ অধ্যক্ষপদ আৰু অসম লোকসেৱা আয়োগৰ অধ্যক্ষৰ দৰে দায়িত্বপূৰ্ণ পদবীয়ে তেখেতক প্ৰশাসনিক দিশত আত্মনিয়োগ কৰাইছিল। পিছলৈ গণিত শাস্ত্ৰক চাহ-এৰা দিয়াৰ বাবে অসমে কামেশ্বৰ দাসৰ মাজত থকা সম্ভাব্য গণিত বিজ্ঞানীজনক হেৰুৱায়।\n1.1 জন্ম তাৰিখ সম্বন্ধীয় বৃত্তান্ত\n3.1 শিক্ষাগ্ৰহণৰ আগৰ সময়\n3.2 আনুষ্ঠানিক শিক্ষাৰ আৰম্ভণি\n3.3 মাধ্যমিক শিক্ষা\n3.4 উচ্চ শিক্ষা\n5.1 উল্লেখযোগ্য ঘটনা\nঅবিভক্ত কামৰূপ আৰু বৰপেটা জিলাৰ বজালী অঞ্চলৰ বামাখাটা নামৰ এখন অখ্যাত গাঁৱত জন্ম লাভ কৰিছিল। তেখেতৰ জন্ম তাৰিখ আছিল ১৮৯৩ চনৰ ১ মাৰ্চ। পিতৃ আৰু মাতৃ ক্ৰমান্বয়ে বাণহু আৰু ৰতিপ্ৰিয়া। কামেশ্বৰ দাসৰ সৰুকালৰ নাম আছিল 'কামো'। তেওঁলোকৰ ঘৰটো আছিল চকোৱাৰে বেৰ আৰু নৰাখেৰৰে ছাউনি দিয়া একোঠলীয়া উৰুখা পঁজা।\nজন্ম তাৰিখ সম্বন্ধীয় বৃত্তান্ত[সম্পাদনা কৰক]\nকামেশ্বৰ দাসৰ জন্ম তাৰিখটো আনুমানিকহে, শিক্ষকে দিয়া তাৰিখ। এবাৰ গুৱাহাটী বিশ্ববিদ্যালয়ৰ পঞ্জীয়ক চিদানন্দ দাস আৰু কেইজনমান বৰেণ্য লোকে তেখেতক বয়সৰ কথা সোঁধোতে কৈছিল- "এওঁলোকে একো নাজানেহে। মই যে আঠ-দহ বছৰলৈকে পথাৰত গৰু চৰাই আছিলোঁ সেইবোৰ তেওঁলোকে বয়সৰ হিচাপত ধৰাই নাই।"\nকপৰ্দকহীন পৰিয়ালৰ সন্তান কামোৰ কোনো সোঁৱৰণি বা জন্ম পত্ৰিকা নাছিল। দিন হাজিৰা কৰা বাণহুৰ উপাৰ্জনেৰে ঘৰখনৰ প্ৰয়োজন পূৰ নহৈছিল। মাক ৰতিপ্ৰিয়াৰ কোলাত চতুৰ্থ সন্তান আহোঁতেই বাণহু টান নৰিয়াত পৰে। গাত নিহালি বুলিবলৈ তেওঁলোকৰ আছিল দৰ্জিৰ ডোৰা-কানিৰে চিলাই কৰা এখন শতছিন্ন ময়লা কাপোৰ। তাকে টনাটনি কৰি উদং শেতেলিখনত ছটা প্ৰাণীয়ে আঁঠু দুটা বুকুৰ ওচৰলৈ আনি কুঁচিমুচি শুইছিল। কেতিয়াবা ৰতিপ্ৰিয়াই জেংখৰিৰে জুই একুৰা জ্বলাই কাষতে থৈলা পাৰি শুইছিল। কেইদিনমান পিছতে পিতৃ বাণহুৰ মৃত্যু হয় আৰু তাৰ কেইমাহমান পিছতে ঘৰৰ ডাঙৰ ল'ৰা দুটাও টান নৰিয়াত পৰি মৃত্যুমুখত পৰে। ৰতিপ্ৰিয়াৰ কাষত কামো আৰু কেঁচুৱা চতুৰ্থটো সন্তান থাকেগৈ।\nজীৱন নিৰ্বাহৰ হকে তেওঁলোকৰ সংগ্ৰাম আৰম্ভ হ'ল। ধন উপাৰ্জনৰ পথ বিচাৰি ৰতিপ্ৰিয়াই আনৰ ঘৰত ধান বনা,তাঁত বোৱা, ভূঁই ৰোৱা, কাপোৰ ধোৱা,বাচন বৰ্তন ধোৱা ইত্যাদি কাম কৰিছিল। কামোৱেও নূন্যতম পাৰিশ্ৰমিকৰ বিনিময়ত বন্ধা হৈ আনৰ ঘৰৰ গৰু-ম'হ চৰাবলৈ হাতত লেকেচি তুলি লৈছিল।\nদুখনীয়া কাছুটি পিন্ধা কামোৱে এপাল গৰু-ম'হৰ সৈতে বামখাটা গাঁৱৰ চৈচয়া পথাৰখনলৈ সদায় গৈছিল। পথাৰৰ কাষতে গাওঁখনৰ প্ৰাথমিক বিদ্যালয়খন অৱস্থিত। সাংগীতিক লয়ত পাঠ কৰা গণিতৰ পাঠসমূহ যেনে-একত একে এঘাৰ এক দহ এক,একত দুই বাৰ, দুয়ে তিনিয়ে পাঁচ,পাঁচৰ দুই গ'ল থাকিল তিনি আদি গীতসমূহ বিদ্যালয়খনৰ পৰা ভাঁহি আহিছিল। পথাৰৰ নৰাবোৰৰ মাজত গৰু-ম'হজাক চৰিবলৈ এৰি দি কামোৱে বিদ্যালয়খনৰ পৰা ওফৰি অহা সাংখ্যিক গীতবোৰ পিছফালে কাণি-দুৱৰীকৈ মেলখোৱা খিৰিকীখনৰ কাষত থিয় হৈ একাণপতীয়াকৈ শুনি থাকিছিল। প্ৰতিদিনে গৰুৰখীয়া ল'ৰা এটাই খিৰিকী খনৰ কাষত থিয় হৈ একান্তমনে পাঠদান শুনি থকা ঘটনাটো শিক্ষকজনৰ চকুত পৰিছিল।\nশিক্ষাগ্ৰহণৰ আগৰ সময়[সম্পাদনা কৰক]\n১৯০১ চনৰ কোনো এটা মাহৰ কোনো এটা দিনত শিক্ষকজনে ছাত্ৰ-ছাত্ৰী সকলক আগদিনাৰ পাঠদানৰ পৰা এটা গণিতৰ প্ৰশ্ন কৰে। ছাত্ৰ-ছাত্ৰী সকলৰ পৰা কোনো উত্তৰ নোপোৱাত শিক্ষকজনে সদায় লক্ষ্য কৰি থকা গৰখীয়া ল'ৰাটোক অৰ্থাৎ কামোক সুধিলে। গৰখীয়া কামোৱে থিতদাহে উত্তৰ দিলে। শিক্ষকজন কামোৰ মেধাৰ প্ৰতি আকৃষ্ট হৈ কথাখিনি প্ৰধান শিক্ষক সন্তৰাম চৌধুৰীক সদৰি ক'লে। চৌধুৰীয়ে কামোক পঢ়িবলৈ ইচ্ছা থকা-নথকাৰ বিষয়ে সুধিলত কামোৱে ইচ্ছা থাকিলেও অভাৱ অনাটনে এথুঁতৰীয়া কৰা ঘৰখনৰ কাৰণে মাক ৰতিপ্ৰিয়াই পঢ়িবলৈ নিদিব বুলি জনায়। চৌধুৰীয়ে কামোৰ ভিতৰত লুকাই থকা অসাধাৰণত্বক বুজি উঠিছিল। সেয়ে তেওঁ মাকক ল'ৰাটোক বিদ্যালয়ত নাম ভৰ্তি কৰিবলৈ অনুৰোধ জনাই যদিও মাকৰ খঙহে উঠে। বহু বুজনিৰ অন্তত মাকে এটা চৰ্তত সন্মতি দিয়ে যে ল'ৰাটোৰ পাৰিশ্ৰামিক খিনি পাই থাকিলে বিদ্যালয়লৈ পঢ়িবলৈ যাবলৈ দিব।\nআনুষ্ঠানিক শিক্ষাৰ আৰম্ভণি[সম্পাদনা কৰক]\n১৯০১ চনত কামো বামখাটা প্ৰাথমিক বিদ্যালয়ৰ ছাত্ৰ হয়। তাতেই 'কামো' নামৰ ঠাইত কামেশ্বৰ দাস আৰু পিতৃৰ নাম 'বাণহু'ৰ ঠাইত বাণেশ্বৰ দাস কৰে।১৯০৪ চনত কামো বৃত্তিসহ বামখাটা প্ৰাথমিক বিদ্যালয়ৰ পৰা উত্তীৰ্ণ হয় আৰু চৌখুটি এম ভি স্কুলত নামভৰ্তি কৰে।\nচৌখুটি এম ভি স্কুলৰ পৰা শিক্ষান্ত পৰীক্ষাত কামেশ্বৰ দাসে বৰপেটা মহকুমাৰ ভিতৰত প্ৰথম স্থান অধিকাৰ কৰে। প্ৰধান শিক্ষক সন্তৰাম চৌধুৰী,চৌখুটি এম ভি স্কুলৰ প্ৰধান শিক্ষক পৰমানন্দ দত্তচৌধুৰী, বিজনী মৌজাৰ মৌজাদাৰ পুষ্পৰাম চৌধুৰী এইসকল আছিল কামেশ্বৰ দাসৰ শিক্ষাজীৱনৰ আৰ্থিক তথা মানসিক সাৰথি। লগত নিজৰ অপৰিসীম পৰিশ্ৰম। ফলত ১৯১১ চনত কামেশ্বৰ দাসে হাইস্কুল শিক্ষান্ত পৰীক্ষাত সদৌ অসম উপত্যাকাৰ ভিতৰতে দ্বিতীয় স্থান অধিকাৰ কৰি উত্তীৰ্ণ হৈছিল। প্ৰথম স্থান অধিকাৰ কৰা ব্যক্তি জন আছিল পণ্ডিত ড০ বাণীকান্ত কাকতি (১৮৯৪-১৯৫২)। ১৯১১ চনতে কলিকতা বিশ্ববিদ্যালয়এ পূৰ্বৰ এণ্ট্ৰেন্স পৰীক্ষা ৰদ কৰি প্ৰৱেশিকা পৰীক্ষা প্ৰৱৰ্তন কৰিছিল আৰু সেই সময়ত একমাত্ৰ পৰীক্ষাকেন্দ্ৰ আছিল গুৱাহাটী। পৰীক্ষা দিবলৈ দাস বৰপেটাৰ পৰা গুৱাহাটীলৈ খোজকাঢ়ি আহিছিল।\nউচ্চ শিক্ষা[সম্পাদনা কৰক]\n১৯১৩ চনত কটন মহাবিদ্যালয়ৰ পৰা আই এছ ছি পৰীক্ষাত বৃত্তিসহ উত্তীৰ্ণ হয়। সেই সময়ত এই মহাবিদ্যালয়ত গণিত বিষয়ত অনাৰ্চ (বৰ্তমান মেজৰ) পাঠ্যক্ৰম নথকাত দাসে ঢাকাত বি এছ ছি পঢ়িবলৈ যায়। ১৯১৫ চনত গণিত বিষয়ত সোণৰ পদকসহ প্ৰথম শ্ৰেণীৰ প্ৰথম স্থান অধিকাৰ কৰি স্নাতকোত্তৰ (বিজ্ঞান শাখা) উপাধি লাভ কৰে। একে বছৰতে বি এল ডিগ্ৰীও লাভ কৰে।\nকলিকতা বিশ্ববিদ্যালয়ত পঢ়োঁতে দাস গণিত শাস্ত্ৰৰ পণ্ডিত তথা বেংগল কেশৰী ছাৰ আশুতোষ মুখোপাধ্যায়ৰ (১৮৬৪-১৯২৪) প্ৰিয় ছাত্ৰ আছিল। তেখেতৰ অনুমোদন ক্ৰমে অসম চৰকাৰৰ পৰা এবছৰীয়া জলপানি লৈ দাসে চি ই কুলিছ (Cuthbert Edmund Cullis) নামৰ এজন গণিতৰ অধ্যাপকৰ অধীনত গৱেষণা কৰিছিল। গৱেষণা কৰি থকা সময়তে তেখেতে নিৰ্ণায়ক তত্ত্ব বা Theory of determinants Vol. II নামৰ আলোচনী এখনত গৱেষণা পত্ৰ প্ৰকাশ কৰিবলৈ সক্ষম হৈছিল। এবছৰীয়া জলপানি বন্ধ হোৱাত তেখেতৰ গৱেষণাৰ কাম বন্ধ হৈ পৰিছিল।\nপ্ৰিয় ছাত্ৰ আছিল বাবে ছাৰ আশুতোষ মুখোপাধ্যায়ে গণিত বিষয়ত অধ্যাপকৰ পদ খালী হওঁতে কামেশ্বৰ দাসলৈ ডাকযোগে নিযুক্তি পত্ৰ প্ৰেৰণ কৰিছিল। কিন্তু যোগাযোগৰ ব্যৱস্থা শোচনীয় হোৱা হেতুকে এই প্ৰাপ্তিৰ পৰা তেওঁ বঞ্চিত হ'ল। কামেশ্বৰ দাস কলিকতা বিশ্ববিদ্যালয়ত পঢ়ি থাকোঁতে কলিকতা গণিত সমাজ (Calcutta Mathematical Society)ৰ সদস্য আছিল। আইনৰ ডিগ্ৰী লৈ দাসে বৰপেটাত অধিবক্তা হিচাপে কাম কৰিছিল। কিছুদিন ব্যৱসায়ো কৰিছিল।\nঅসম বিধানসভাৰ সদস্য, বৰপেটাৰ এম ছি মহাবিদ্যালয় আৰু পাঠশালাৰ বজালী মহাবিদ্যালয়ৰ অধ্যক্ষপদ আৰু অসম লোকসেৱা আয়োগৰ অধ্যক্ষৰ দৰে দায়িত্বপূৰ্ণ পদবীয়ে তেখেতক প্ৰশাসনিক দিশত আত্মনিয়োগ কৰাইছিল। ফলত কোনোবা এচুকত অযত্নপালিত ছবি এখন কেৰেচীয়াকৈ ওলমি থকাৰ দৰে তেখেতৰ সৃষ্টিপ্ৰসূত মনত বৌদ্ধিক বৈৰাগ্যই দেখা দিছিল। শেষলৈ গণিতশাস্ত্ৰক চাহ-এৰা দিয়াৰ দৰে হোৱাত অসম মাতৃয়ে সম্ভাৱ্য গণিত বিজ্ঞানীক হেৰুৱায়।\nকামেশ্বৰ দাসে ঘোঁৰাৰ ৰং, গঠন আৰু ওজনৰ ওপৰত ভিত্তি কৰি 'সম্ভাৱিতা সূত্ৰ'ৰ সহায়ত কোনটো ঘোঁৰা জয়ী হ'ব তাৰ সম্ভাৱিতা উলিয়াব পাৰিছিল।এই ক্ষেত্ৰত তেওঁৰ সফলতা ৮০% বুলি জনা যায়।\nউল্লেখযোগ্য ঘটনা[সম্পাদনা কৰক]\nনʼবেল বঁটা বিজয়ী পদাৰ্থবিজ্ঞানী চি ভি ৰমণে (১৮৮৮-১৯৭০) ৰমণ প্ৰক্ৰিয়া তত্ত্ব আৱিষ্কাৰ কৰোঁতে তাত ব্যৱহৃত গাণিতিক গণনাসমূহত দাস ডাঙৰীয়াৰ সহায় লৈছিল। সেয়েহে ৰমণেে গৱেষণা পত্ৰৰ পাতনিত কামেশ্বৰ দাসৰ নাম উল্লেখ কৰিছে। ১৯৫১ চনত ৰমণ ডাঙৰীয়া কটন মহাবিদ্যালয়ৰ সোণালী জয়ন্তীত মুখ্য অতিথি হিচাপে যোগদান কৰিবলৈ আঁহোতে কামেশ্বৰ দাসৰ খবৰহে লৈছিল। সেই সময়ত দাস অসম লোকসেৱা আয়োগৰ অধ্যক্ষ আছিল। চি ভি ৰমণে আহিয়েই তেখেতৰ খবৰ লোৱাৰ বাবে কলেজ কৰ্তৃপক্ষই দাস ডাঙৰীয়াৰ গুৰুত্ব উপলব্ধি কৰি তেখেতক সোণালী জয়ন্তীৰ মুকলি অধিৱেশনত ভাষণ দিবলৈ নিমন্ত্ৰণ কৰে।\n১৯৬৬ চনৰ ১ ছেপ্টেম্বৰত তেখেতে শেষ নিশ্বাস ত্যাগ কৰে।\n↑ 1.00 1.01 1.02 1.03 1.04 1.05 1.06 1.07 1.08 1.09 1.10 1.11 1.12 1.13 1.14 1.15 1.16 1.17 1.18 1.19 1.20 1.21 1.22 1.23 1.24 1.25 1.26 1.27 1.28 1.29 কুমুদ শইকীয়া (জানুৱাৰী ২০২০). "কামেশ্বৰ দাস: এটি অসাধাৰণ জীৱনগাথা". প্ৰান্তিক খণ্ড ১: ৩৪, ৩৫.\n↑ "আদৰ্শবান লোক কামেশ্বৰ দাস". গৰীয়সী. ফেব্ৰুৱাৰী ১৯৯৭.\n↑ 3.0 3.1 "কামেশ্বৰ দাসঃ এক অসাধাৰণ প্ৰতিভা". গণিত বিকাশ. জুলাই-ডিছেম্বৰ ১৯৯৭.\n"https://as.wikipedia.org/w/index.php?title=কামেশ্বৰ_দাস&oldid=308313"ৰ পৰা অনা হৈছে\nএই পৃষ্ঠাখন ৩০ নৱেম্বৰ, ২০২১ তাৰিখে ১৭:৫৩ বজাত অন্তিম সংশোধন কৰা হৈছিল।


বটদ্ৰৱা কাণ্ডক লৈ ৰাজ্যজুৰি প্ৰতিক্ৰিয়া অব্যাহত, কি ক’লে আৰক্ষী সঞ্চালক প্ৰধানে? Prag News : Best Assamese News Channel, Latest Assam News Live Today , North East Breaking News\nবটদ্ৰৱা কাণ্ডক লৈ ৰাজ্যজুৰি প্ৰতিক্ৰিয়া অব্যাহত, কি ক’লে আৰক্ষী সঞ্চালক প্ৰধানে?\nMay 22, 2022 | Prag-Digital\nডিজিটেল ডেস্ক : ৰাজ্যজুৰি তীব্ৰ প্ৰতিক্ৰিয়া সৃষ্টি কৰা বটদ্ৰৱা কাণ্ডক লৈ ভালেমান গুৰুত্বপূ্ৰ্ণ মন্তব্য কৰিছে আৰক্ষী সঞ্চালক প্ৰধান ভাস্কৰজ্যোতি মহন্তই। এই ভয়ংকৰ ঘটনাৰ বৰ্তমান তদন্ত চলি থকাৰ কথা প্ৰকাশ কৰি ডিজিপি মহন্তই কয় যে, মই জেহাদী শব্দটো নকওঁ। কিন্তু আনচাৰুল ইছলামৰ গ্ৰুপ এটা ধৰা পৰিছে৷ ই অল-কায়দাৰ এটা অংশ৷ তেওঁলোকৰ গতিবিধি আমি লক্ষ্য কৰি আছোঁ।\nএই সংগঠনটোৱে মানুহ কিছুমানক উত্তেজিত কৰি এটা শ্লীপাৰ চেল প্ৰস্তুত কৰিবলৈ প্ৰস্তুতি চলাই আছে৷ তেওঁলোকে নগাঁৱত এনে কাণ্ড সংঘটিত কৰাৰ চেষ্টা চলাই আছে৷ বটদ্ৰৱা কাণ্ডত ইয়াৰ চিন স্পষ্ট ৰূপত পোৱা গৈছে বুলি তেওঁ অভিযোগ কৰে। ঘটনাৰ খুঁটি-নাটি বৰ্ণনা কৰি তেওঁ কয় যে, কোনোবাই পেট্ৰ’ল লৈ আহিছে৷ পেট্ৰ’ল বোমা লৈ আহিছিল নেকি সেই সন্দেহতো আৰক্ষীয়ে তদন্ত চলাই থকা বুলি প্ৰকাশ কৰে৷\nউত্তেজিত মানুহখিনিৰ মাজত আলাউদ্দিন নামৰ এটা ড্ৰাগছ মাফিয়াক দেখা পোৱাৰ কথাও তেওঁ প্ৰকাশ কৰে৷ তেওঁলোকৰ নথি-পত্ৰ নষ্ট কৰাৰ এয়া পৰিকল্পিত ঘটনা বুলিও তেওঁ প্ৰকাশ কৰে। মুছলমান সম্প্ৰদায়ৰ লোকসকলক এই বিশেষ সংগঠনটোৱে উত্তেজিত কৰি সমগ্ৰ কাণ্ড সংঘটিত কৰিছে বুলি তেওঁ অভিযোগ কৰে। অঞ্চলটোৰ কেইবাঠাইতো নিশাৰ ভাগত এনে কাণ্ড সংঘটিত হোৱাৰ আশংকাও তেওঁ ব্যক্ত কৰে।\nইফালে, আক্ৰমণকাৰীয়ে আৰক্ষীৰ পৰা অস্ত্ৰ কাঢ়ি লৈ যোৱাৰ আশংকাও ব্যক্ত কৰে। সেইকাৰণে তেওঁলোকৰ বাসগৃহসমূহ ভাঙি পেলোৱা হৈছে বুলি প্ৰকাশ কৰি প্ৰয়োজনত মাটি খান্দি হ’লেও চুৰি কৰা অস্ত্ৰসমূহ উদ্ধাৰ কৰা হ’ব বুলি তেওঁ প্ৰকাশ কৰে৷\nএই ঘটনাৰ তদন্তৰ বাবে এটা বিশেষ দল গঠন কৰাৰ নিৰ্দেশ দিয়া হৈছে। এজন অতিৰিক্ত আৰক্ষী অধীক্ষকৰ নেতৃত্বত এই দলটোৱে কাম কৰিব। ইফালে, আৰক্ষীৰ জিম্মাত মৃত্যু হোৱা ছফিকুল নামৰ লোকজনৰ কথা প্ৰকাশ কৰি মহন্তই কয় যে, ছফিকুলে মদ খাই পৰি থকা অৱস্থাত তুলি অনা হৈছিল৷ সেই অৱস্থাৰ আলোকচিত্ৰ আৰক্ষীৰ হাতত আছে বুলি তেওঁ প্ৰকাশ কৰে। নিচাগ্ৰস্ত অৱস্থাত থানাৰ গাড়ীৰে লোকজনক অনা হৈছিল। টেকনিকেলী পুলিচৰ জিম্মাতে তেওঁৰ মৃত্যু হৈছে বুলি স্বীকাৰ কৰি তেওঁ কয়, পুলিচৰ জিম্মাতে মৃত্যু হোৱাটো আচৰিত কথা নহয়। এই ঘটনাৰ তদন্ত কৰিবলৈ কাৰ্বি আংলঙৰ অতিৰিক্ত আৰক্ষী অধীক্ষক প্ৰকাশ সোণোৱালক নিৰ্দেশ দিয়া হৈছে বুলিও তেওঁ প্ৰকাশ কৰে।\nধিং থানাত এই সন্দৰ্ভত গোচৰ ৰুজু কৰাৰ কথাও তেওঁ প্ৰকাশ কৰে। সমগ্ৰ ঘটনাত ষড়যন্ত্ৰ নিহিত আছে বুলি প্ৰকাশ কৰি এয়া এক বৃহৎ দমনমূলক কাৰ্যৰ উদাহৰণ বুলি উল্লেখ কৰে। এই কাৰ্য কোনো কাৰণতে মানি লোৱা নহ’ব বুলি প্ৰকাশ কৰি এনে দুষ্কাৰ্য কঠোৰ হাতেৰে দমন কৰা হ’ব বুলি তেওঁ প্ৰকাশ কৰে।


एक साल में बाइबल - ইণ্ডিয়ান ৰিভাইচ ভাৰচন - जनवरी 29\n1. তেতিয়া যিহোৱাই মোচিক ক’লে, “চোৱা, ফৰৌণৰ আগত মই তোমাক ঈশ্বৰস্বৰূপ কৰিলোঁ; আৰু তোমাৰ ককায়েৰা হাৰোণ তোমাৰ ভাববাদী হ’ব।\n2. মই তোমাক যি আজ্ঞা দিওঁ, সেই সকলোকে তুমি ক’বা; তাতে ফৰৌণে ইস্ৰায়েলী লোক সকলক নিজৰ দেশৰ পৰা যাবৰ বাবে এৰি দিবলৈ, তোমাৰ ককায়েৰ হাৰোণে সেই সকলো কথা ফৰৌণক ক’ব।\n3. কিন্তু মই ফৰৌণৰ মন কঠিন কৰিম, আৰু মিচৰ দেশত মোৰ পৰাক্রমী চিন আৰু অদ্ভুত লক্ষণ দেখুৱাম।\n4. তথাপিও ফৰৌণে তোমালোকৰ কথা নুশুনিব। সেয়ে মই মিচৰৰ ওপৰত আঘাত কৰিম, আৰু মোৰ ইস্ৰায়েলী লোকসকল, যুদ্ধাৰু দল, ইস্রায়েলৰ বংশধৰ সকলক দণ্ডৰ পৰাক্রমী কাৰ্য কৰি মিচৰ দেশৰ পৰা উলিয়াই আনিম।\n5. মই মিচৰৰ ওপৰত মোৰ পৰাক্রমী হাত দিম, আৰু মিচৰ দেশৰ পৰা ইস্ৰায়েলী লোকসকলক উলিয়াই আনিম, তেতিয়া ময়েই যে যিহোৱা, সেই বিষয়ে মিচৰীয়া সকলে জানিব পাৰিব।”\n6. মোচি আৰু হাৰোণে সেইদৰে কৰিলে; যিহোৱাই আজ্ঞা দিয়াৰ দৰেই তেওঁলোকে কাৰ্য কৰিলে।\n7. তেওঁলোকে যেতিয়া ফৰৌণৰ লগত কথা পাতিছিল, তেতিয়া মোচিৰ আশী বছৰ আৰু হাৰোণৰ তিৰাশী বছৰ বয়স হৈছিল।\n8. যিহোৱাই মোচি আৰু হাৰোণক ক’লে,\n9. “যেতিয়া ফৰৌণে তোমালোকক ক’ব, তোমালোকে কোনো এটা আচৰিত কাৰ্য কৰি দেখুউৱা, তেতিয়া তুমি হাৰোণক ক’বা যে, তোমাৰ লাখুটি সাপ হ’বৰ বাবে, লাখুটিডাল ফৌৰণৰ সন্মুখত পেলোৱা।”\n10. তাৰ পাছত মোচি আৰু হাৰোণে ফৰৌণৰ ওচৰলৈ গ’ল, আৰু যিহোৱাই আজ্ঞা দিয়াৰ দৰেই কাৰ্য কৰিলে। হাৰোণে নিজৰ লাখুটি ফৰৌণ আৰু তেওঁৰ দাস সকলৰ সন্মুখত পেলাই দিলে; আৰু সেই লাখুটিডাল সাপ হ’ল।\n11. তেতিয়া ফৰৌণে তেওঁৰ জ্ঞানী আৰু মায়া-কৰ্ম জনা লোক সকলক মাতি পঠিয়ালে; তেতিয়া সেই মিচৰীয়া শাস্ত্ৰজ্ঞ সকলেও নিজৰ নিজৰ মায়াকৰ্মেৰে সেইদৰেই কৰিলে।\n12. তেওঁলোকৰ প্ৰতিজনে নিজৰ নিজৰ লাখুটি তলত পেলাই দিলে, আৰু সেইবোৰো সাপ হ’ল। কিন্তু হাৰোণৰ লাখুটিয়ে তেওঁলোকৰ সাপবোৰ গিলি পেলালে।\n13. তাৰ পাছত যিহোৱাই কোৱাৰ দৰেই, ফৰৌণৰ মন কঠিন হ’ল, আৰু তেওঁ তেওঁলোকৰ কথা নুশুনিলে।\n14. যিহোৱাই মোচিক ক’লে, “ফৰৌণৰ মন কঠিন হ’ল, আৰু তেওঁ লোকসকলক এৰি দিবলৈ অমান্তি হৈছে।\n15. ৰাতিপুৱা যেতিয়া ফৰৌণে পানীৰ ওচৰলৈ যায়, সেই সময়ত তুমি তেওঁৰ ওচৰলৈ যাবা। তুমি তেওঁৰে সৈতে সাক্ষাৎ কৰিবলৈ নদীৰ পাৰত থিয় হৈ থাকিবা; আৰু যি লাখুটিডাল সাপ হৈছিল, সেই লাখুটি ডালো তোমাৰ হাতত ল’বা।\n16. তুমি তেওঁক ক’বা, ‘ইব্ৰীয়া সকলৰ ঈশ্বৰ যিহোৱাই আপোনাৰ ওচৰলৈ মোক ক’বলৈ পঠিয়াইছে, “মৰুভূমিত ঈশ্বৰৰ আৰধনা কৰিবৰ অৰ্থে ঈশ্বৰৰ লোক সকলক যাবলৈ দিয়ক। কিন্তু আপুনি এতিয়ালৈকে শুনা নাই।”\n17. যিহোৱাই এইদৰে কৈছে, “মই যে যিহোৱা, তাক তুমি ইয়াৰ দ্বাৰাই জানিবা।” মই নিজৰ হাতত থকা লাখুটিৰে নীল নদীৰ পানীত প্ৰহাৰ কৰিম, তাতে নদীৰ পানী তেজলৈ পৰিণত হ’ব।\n18. তেতিয়া নদীত থকা মাছবোৰ মৰিব, আৰু নদী দুৰ্গন্ধময় হ’ব। দুৰ্গন্ধময় পানী হোৱাৰ বাবে মিচৰীয়া সকলে নদীৰ পানী খাব নোৱাৰিব’।”\n19. তাৰ পাছত যিহোৱাই মোচিক ক’লে, “হাৰোণক এই কথা কোৱা, ‘তুমি তোমাৰ লাখুটিডাল হাতত লৈ মিচৰ দেশৰ সকলো পানী যেনে নদী, খাল, বিল, আৰু সকলো পুখুৰীবোৰত লাখুটিডালেৰে প্রহাৰ কৰা; যাতে সেই সকলো পানী তেজলৈ ৰূপান্তৰিত হয়। এইদৰে কৰা যাতে গোটেই মিচৰ দেশত এনেকি তেওঁলোকৰ কাঠ আৰু শিলৰ পাত্ৰতো পানী তেজলৈ ৰূপান্তৰিত হয়।”\n20. তেতিয়া মোচি আৰু হাৰোণে যিহোৱাই আজ্ঞা দিয়াৰ দৰেই সেই কাৰ্য কৰিলে। হাৰোণে ফৰৌণ আৰু তেওঁৰ দাস সকলৰ সন্মুখত নদীৰ পানীত লাখুটি দাঙি প্ৰহাৰ কৰিলে; তেতিয়া নদীৰ সকলো পানী তেজ হ’ল।\n21. নদীৰ মাছবোৰ মৰিল, আৰু নদী দুৰ্গন্ধময় হ’ল। মিচৰীয়া লোক সকলে নদীৰ পানী খাব নোৱাৰিলে; আৰু সেই তেজ মিচৰ দেশৰ সকলো ঠাইতে হ’ল।\n22. কিন্তু মিচৰীয়া শাস্ত্ৰজ্ঞসকলেও নিজৰ নিজৰ মায়াকৰ্মেৰে সেইদৰেই কৰিলে। সেয়ে যিহোৱাই কোৱাৰ দৰে ফৰৌণৰ মন কঠিন হ’ল, আৰু তেওঁ তেওঁলোকৰ কথা শুনিবলৈ অমান্তি হ’ল।\n23. তাৰ পাছত ফৰৌণে সেই আচৰিত কাৰ্যলৈ মনযোগ নিদি, নিজৰ ঘৰলৈ উভটি গ’ল।\n24. সকলো মিচৰীয়া লোকে খোৱা পানীৰ বাবে নদীৰ চাৰিওফালে গাত খানিলে; কিন্তু সেই পানীও নদীৰ পানী দৰে হোৱা বাবে তেওঁলোকে খাব নোৱাৰিলে।\n25. যিহোৱাই নদী প্ৰহাৰ কৰা সাত দিন পূৰ হ’ল।\n1. তাৰ পাছত যিহোৱাই মোচিক ক’লে, “তুমি ফৰৌণৰ ওচৰলৈ গৈ তেওঁক কোৱা যে, ‘যিহোৱাই এইদৰে কৈছে: মোৰ আৰধনা কৰিবৰ অৰ্থে মোৰ লোকসকলক যাবলৈ দিয়া।\n2. তুমি যদি তেওঁলোকক যাবলৈ দিয়াত অমান্তি হোৱা, তেনেহ’লে মই তোমাৰ দেশৰ সকলো ঠাইত ভেকুলীৰে উপদ্ৰৱ কৰিম।\n3. নদী ভেকুলীৰে পৰিপূৰ্ণ হ’ব; সেইবোৰ উঠি তোমাৰ ঘৰত, শোৱা কোঁঠালিত, বিচনাত, আৰু তোমাৰ দাসসকলৰ ঘৰতো সোমাব। এনেকি তোমাৰ লোকসকলৰ গাৰ ওপৰত উঠিব, তোমাৰ তন্দুৰ আৰু তোমাৰ আটা খচা পাত্ৰতো সোমাব।\n4. ভেকুলীয়ে তোমাক, তোমাৰ লোকসকলক, আৰু তোমাৰ দাসসকলক আক্রমণ কৰিব’।”\n5. যিহোৱাই মোচিক ক’লে, “তুমি হাৰোণক কোৱা, ‘নদী, নিজৰা আৰু বিলৰ ওপৰলৈ তুমি তোমাৰ হাত দাঙি লাখুটিৰে প্রহাৰ কৰি মিচৰ দেশৰ ওপৰলৈ ভেকুলীবোৰ তুলি আনা’।”\n6. তেতিয়া হাৰোণে মিচৰ দেশৰ সকলো পানীৰ ওপৰত নিজৰ হাত মেলিলে, আৰু ভেকুলীবোৰ উঠি আহি, গোটেই মিচৰ দেশখনক চানি ধৰিলে।\n7. কিন্তু শাস্ত্ৰজ্ঞসকলেও নিজৰ নিজৰ মায়াকৰ্মেৰে সেইদৰেই কৰিলে, আৰু মিচৰ দেশৰ ওপৰলৈ ভেকুলীবোৰ তুলি আনিলে।\n8. তেতিয়া ফৰৌণে মোচি আৰু হাৰোণক মাতি ক’লে, “যিহোৱাই যেন মোৰ আৰু মোৰ লোকসকলৰ পৰা ভেকুলীবোৰ আঁতৰাই নিয়ে, তাৰ বাবে তেওঁৰ আগত প্ৰাৰ্থনা কৰক। তাৰ পাছত মই যিহোৱাৰ উদ্দেশ্যে বলিদান কৰিবলৈ ইস্রায়েলী লোকসকলক যাবলৈ দিম।”\n9. তেতিয়া মোচিয়ে ফৰৌণক ক’লে, “ভেকুলীবোৰ আপোনাৰ দাস আৰু আপোনাৰ ঘৰবোৰৰ পৰা নাইকিয়া হৈ কেৱল যেন নদীতহে থাকে, সেইবাবে আপোনাৰ লোকসকলৰ অৰ্থে প্রাৰ্থনা কৰি ক’বৰ বাবে আপুনি নিৰূপিত সময়ৰ সুযোগ পাইছে।”\n10. তেতিয়া ফৰৌণে তেওঁক ক’লে, “কাইলৈ।” মোচিয়ে তেওঁৰ কথা শুনি ক’লে, “আমাৰ ঈশ্বৰ যিহোৱাৰ তুল্য কোনো নাই, ইয়াক যেন আপুনি জানিব পাৰে, সেই বাবে আপুনি কোৱাৰ দৰেই হওক।\n11. ভেকুলীবোৰ আপোনাৰ, আপোনাৰ ঘৰ, দাস, আৰু লোকসকলৰ পৰাও গুচি যাব। সেইবোৰ কেৱল নদীতহে থাকিব।”\n12. মোচি আৰু হাৰোণ ৰজা ফৰৌণৰ সন্মুখৰ পৰা আঁতৰি গ’ল। পাছত ফৰৌণৰ বিৰুদ্ধে যিহোৱাই অনা ভেকুলীবোৰৰ কাৰণে মোচিয়ে যিহোৱাৰ আগত কাতৰোক্তি কৰিলে।\n13. তাতে যিহোৱাই মোচিৰ নিবেদন শুনিলে; আৰু ঘৰ, চোতাল, আৰু পথাৰবোৰত ভেকুলীবোৰ মৰিল।\n14. তেতিয়া লোকসকলে সেইবোৰ গোটাই দ’ম দ’ম কৰিলে; আৰু গোটেই দেশ দুৰ্গন্ধময় হ’ল।\n15. কিন্তু ফৰৌণে ভেকুলীৰ উপদ্রৱৰ পৰা সকাহ পোৱা দেখি, যিহোৱাই কোৱাৰ দৰে, ফৰৌণে পুনৰ নিজৰ মন কঠিন কৰি মোচি আৰু হাৰোণৰ কথা নুশুনিলে।\n16. যিহোৱাই মোচিক ক’লে, “হাৰোণক কোৱা যে, ‘গোটেই মিচৰ দেশত পৃথিৱীৰ ধূলি ওকণী হ’বৰ বাবে তুমি নিজৰ লাখুটি দাঙি ধুলিত প্ৰহাৰ কৰা’।”\n17. তেতিয়া তেওঁলোকে সেইদৰে কৰিলে; হাৰোণে নিজৰ লাখুটি লৈ, হাত দাঙি দেশৰ ধুলিত প্ৰহাৰ কৰিলে, আৰু মানুহ আৰু পশুবোৰতো ওকণী হ’ল। গোটেই মিচৰ দেশৰ ধুলিবোৰ ওকণী হ’ল।\n18. শাস্ত্ৰজ্ঞসকলেও নিজৰ নিজৰ মায়াকৰ্মেৰে সেইদৰেই ওকণী উৎপন্ন কৰিবলৈ চেষ্টা কৰিছিল, কিন্তু তেওঁলোকে কৰিব নোৱাৰিলে। দেশত মানুহ আৰু পশুবোৰতো ওকণী হ’ল।\n19. তেতিয়া শাস্ত্ৰজ্ঞসকলে ফৰৌণক ক’লে, “এই কৰ্ম, ঈশ্বৰৰ আঙুলিৰ দ্বাৰাই কৰা কৰ্ম।” কিন্তু যিহোৱাই কোৱাৰ দৰে, ফৰৌণৰ মন পুনৰ কঠিন হ’ল, সেয়ে তেওঁ তেওঁলোকৰ কথা শুনিবলৈ অমান্তি হ’ল।\n20. যিহোৱাই মোচিক ক’লে, “তুমি ৰাতিপুৱাতে উঠি গৈ ফৰৌণে পানীৰ ওচৰলৈ যোৱাৰ সময়ত তুমি তেওঁৰ সন্মুখত থিয় হৈ ক’বা, যিহোৱাই এইদৰে কৈছে: ‘মোৰ আৰধনা কৰিবৰ অৰ্থে মোৰ লোকসকলক যাব দিয়া।\n21. কিন্তু যদি মোৰ লোকসকলক যাব নিদিয়া, তেনেহ’লে মই তোমাৰ, তোমাৰ দাসসকলৰ, লোকসকলৰ আৰু ঘৰবোৰৰ ভিতৰলৈকে জাকে জাকে ডাঁহ পঠাম; তেতিয়া মিচৰীয়াসকলৰ ঘৰ, এনেকি তেওঁলোকে বাস কৰা ভূমিও ডাঁহৰ জাকেৰে পৰিপূৰ্ণ হ’ব।\n22. কিন্তু সেই দিনা গোচন দেশত বাস কৰা মোৰ লোকসকলৰ বাবে মই বেলেগ ব্যৱস্থা কৰিম। সেয়ে গোচন দেশত কোনো ডাঁহৰ জাক নহ’ব। পৃথিৱীৰ মাজত ময়েই যে যিহোৱা, এই কথা জানিবৰ বাবে এই সকলো ঘটিব।\n23. এইদৰে মোৰ লোকসকলৰ, আৰু তোমাৰ লোকসকলৰ মাজত মই প্ৰভেদ জন্মাম। মোৰ পৰাক্রমৰ কাৰ্য কাইলৈ সম্পন্ন হ’ব’।”\n24. যিহোৱাই সেইদৰেই কৰিলে। ফৰৌণ আৰু তেওঁৰ দাসসকলৰ ঘৰত জাকে জাকে ডাঁহবোৰ সোমাল। গোটেই মিচৰ দেশতে সেই ডাঁহৰ জাকৰ উৎপাতত ভূমি নষ্ট হ’ল।\n25. তেতিয়া ফৰৌণে মোচি আৰু হাৰোণক মাতি আনি ক’লে, “তোমালোকে আমাৰ দেশতে তোমালোকৰ ঈশ্বৰৰ উদ্দেশ্যে বলিদান কৰা।”\n26. মোচিয়ে ক’লে, “সেইদৰে কৰাটো আমাৰ বাবে উচিত নহয়; কাৰণ আমি আমাৰ ঈশ্বৰ যিহোৱাৰ উদ্দেশ্যে কৰা বলিদান মিচৰীয়াসকলৰ বাবে ঘৃণনীয়। সেয়ে মিচৰীয়াসকলৰ সাক্ষাতে তেওঁলোকৰ ঘৃণনীয় বলিদান কৰিলে তেওঁলোকে আমাক শিল দলিয়াই নামাৰিব নে?\n27. নহয়! আমাৰ ঈশ্বৰ যিহোৱাই আমাক আজ্ঞা দিয়াৰ দৰে, তেওঁৰ উদ্দেশ্যে বলিদান কৰিবৰ অৰ্থে, আমাক তিনিদিনৰ বাট মৰুভূমিৰ মাজেৰে যাবলৈ দিয়ক।”\n28. তাৰ পাছত ফৰৌণে ক’লে, “মৰুভূমিত তোমালোকৰ ঈশ্বৰ যিহোৱাৰ উদ্দেশ্যে বলিদান কৰিবৰ অৰ্থে, মই তোমালোকক যাবলৈ অনুমতি দিছোঁ। কিন্তু তোমালোক বহুত দূৰলৈ নাযাবা। তোমালোকে মোৰ বাবে প্ৰাৰ্থনা কৰা।”\n29. তেতিয়া মোচিয়ে ক’লে, “মই আপোনাৰ ওচৰৰ পৰা যোৱাৰ পাছতে যিহোৱাৰ আগত প্ৰাৰ্থনা কৰিম; যাতে ফৰৌণ, আৰু আপোনাৰ দাসসকল, আৰু লোকসকলক কাইলৈ ডাঁহৰ জাকবোৰে যেন এৰি গুচি যায়। কেৱল যিহোৱাৰ উদ্দেশ্যে বলিদান কৰিবৰ অৰ্থে ইস্রায়েলী লোকসকলক যাবলৈ দিয়াত আপুনি যেন পুনৰ প্ৰবঞ্চনা নকৰে।”\n30. তাৰ পাছত মোচিয়ে ফৰৌণৰ ওচৰৰ পৰা ওলাই গৈ, যিহোৱাৰ আগত প্ৰাৰ্থনা কৰিলে।\n31. তেতিয়া যিহোৱাই মোচিয়ে কোৱাৰ দৰে কৰিলে: তেওঁ ফৰৌণ, তেওঁৰ দাসসকল, আৰু লোকসকলৰ পৰা ডাঁহৰ জাকবোৰ আতৰাই পঠালে। তাতে এটিও অবশিষ্ট নাথাকিল।\n32. তথাপিও ফৰৌণে সেইবাৰো মন কঠিন কৰিলে, আৰু তেওঁ লোকসকলক যাবলৈ এৰি নিদিলে।\n1. হে যিহোৱা, তুমি ন্যায় কথা শুনা; মোৰ কাতৰোক্তিলৈ মনোযোগ দিয়া; ছলনাকাৰী ওঁঠেৰে নকৰা মোৰ প্ৰাৰ্থনালৈ কাণ পাতা।\n2. মোৰ ওপৰত তোমাৰ বিচাৰ যেন ন্যায্য হয়; যি সত্য, তাক তোমাৰ দুচকুৱে দেখক।\n3. যদি তুমি মোৰ হৃদয় পৰীক্ষা কৰা; ৰাতি মোৰ কাষলৈ আহাঁ; যদি মোক খপি পুৰি পৰীক্ষাও কৰা, তুমি মোত একো দুষ্টতা বিচাৰি নাপাবা; মই সিদ্ধান্ত কৰিলোঁ, মোৰ মুখে অপৰাধ নকৰে।\n4. মানুহে যিবোৰ কার্য কৰে, সেয়া নকৰি, মই তোমাৰ ওঁঠৰ বাক্যৰ সহায়ত উচ্ছৃঙ্খল পথৰ পৰা মই নিজকে পৃথক কৰি ৰাখিছোঁ।\n5. তোমাৰ পথতে মই মোৰ ভৰি স্থিৰে ৰাখিছো; মোৰ ভৰি পিছল খোৱা নাই।\n6. হে ঈশ্বৰ, মই তোমাৰ ওচৰত প্ৰাৰ্থনা কৰিছোঁ, কিয়নো তুমি মোক উত্তৰ দিবা; মোৰ প্রার্থনালৈ কাণ পাতা, মোৰ কথা শুনা।\n7. তোমাৰ গভীৰ প্রেম, আশ্চর্যভাৱে প্রকাশ কৰা; হে ত্রাণকর্তা, শত্রুৰ হাতৰ পৰা ৰক্ষা পাবৰ কাৰণে যি সকলে তোমাত আশ্ৰয় লয়, তুমি তেওঁলোকক তোমাৰ সোঁ-হাতেৰে ৰক্ষা কৰা।\n15. তুমি তোমাৰ নিজৰ পুখুৰীৰ পানী খোৱা, আৰু তোমাৰ নিজৰ নাদৰ পৰা ওলাই থকা পানী পান কৰা।\n16. তোমাৰ ভুমুকবোৰ চাৰিওফালে প্লাৱিত হ’ব লাগে নে? আৰু তোমাৰ জুৰিৰ পানী জনসাধৰণৰ মাজলৈ বৈ যাব লাগে নে?\n17. সেইবোৰ কেৱল তোমাৰ নিজৰ বাবেই হওক, আৰু তোমাৰ সৈতে থকা অচিনাকী লোকৰ বাবে নহওক।\n18. তোমাৰ ভুমুক আশীৰ্ব্বাদযুক্ত হওক; তুমি তোমাৰ যৌৱন কালৰ ভাৰ্যাত আনন্দ কৰা।\n19. কাৰণ তেওঁ মৰমীয়াল হৰিণী আৰু লাবন্যময়ী মৃগ, তেওঁৰ স্তনৰ দ্বাৰাই সকলো সময়ত তুমি তৃপ্ত হোৱা, আৰু তেওঁৰ প্ৰেমতেই সদায় মত্ত থাকা।\n20. কিয়নো হে মোৰ পুত্র, তুমি ব্যভিচাৰিণীত কিয় মত্ত হবা? আৰু তুমি অচিনাকী মহিলাৰ বুকু কিয় সাৱটি ধৰিবা?\n1. এইবোৰ কথা কোৱাৰ অন্তত যীচু গালীল প্ৰদেশৰ পৰা যৰ্দ্দনৰ সিপাৰে থকা যিহুদীয়াৰ সীমালৈ আহিল৷\n2. মানুহৰ বৃহৎ দল এটাও তেওঁৰ পাছে পাছে আহিবলৈ ধৰিলে আৰু তেওঁ সেই লোক সকলক সুস্থ কৰিলে।\n3. সেই সময়ত কেইজনমান ফৰীচীয়ে আহি যীচুক পৰীক্ষা কৰিবৰ কাৰণে সুধিলে, “কোনো লোকৰ পক্ষে যি কোনো কাৰণত পত্নীক ত্যাগ কৰাটো বিধান সন্মত হয় নে?”\n4. তাতে যীচুৱে উত্তৰ দি ক’লে, “আৰম্ভণীতে সৃষ্টিকৰ্তাই যে তেওঁলোকক পুৰুষ আৰু স্ত্ৰী কৰি স্ৰজন কৰিলে, সেই বিষয়ে অাপোনালোকে জানো পঢ়া নাই?\n5. তাৰ পাছত ঈশ্বৰে আকৌ কৈছিল, ‘এই হেতুকে মানুহে নিজৰ পিতৃ-মাতৃক এৰি, নিজৰ স্ত্ৰীত আসক্ত হৈ এক দেহ হ’ব’?\n6. তেওঁলোক এতিয়া দুজন নহয়, কিন্তু দুয়ো এক দেহ হ’ল। এতেকে ঈশ্বৰে যি জনক একেলগে যোগ কৰিছে, মানুহে তেওঁক বিয়োগ নকৰক।”\n7. তেতিয়া ফৰীচী সকলে তেওঁক সুধিলে, “তেনেহলে মোচিয়ে কিয় ত্যাগ-পত্ৰ দি ভার্যাক এৰিবলৈ আজ্ঞা দিছে”?\n8. যীচুৱে তেওঁলোকক ক’লে, “অাপোনালোকৰ কঠোৰ মনৰ কাৰণে মোচিয়ে নিজৰ ভার্যাক ত্যাগ কৰিবলৈ আপোনালোকক আজ্ঞা দিছে; অাৰম্ভণীতে কিন্তু এনেকুৱা নাছিল।\n9. সেয়ে, মই অাপোনালোকক কওঁ, যদি কোনো মানুহে ব্যভিচাৰৰ বাহিৰে আন কোনো কাৰণত ভার্যাক ত্যাগ কৰি অন্যক বিয়া কৰায়, তেনেহলে সেই জনে ব্যভিচাৰ কৰে আৰু কোনোৱে যদি পৰিত্যক্ত হোৱা সেই ভার্যাক বিয়া কৰায়, তেনেহলে তেৱোঁ ব্যভিচাৰ কৰে।”\n10. তেতিয়া শিষ্য সকলে যীচুক ক’লে, “যদি নিজৰ ভার্যাৰ সৈতে এজন পুৰুষৰ সম্পর্ক এনেকুৱাই হয়, তেনেহলে বিয়া নকৰোঁৱাই ভাল”।\n11. যীচুৱে তেওঁলোকক ক’লে, “সকলোৱে এই শিক্ষা মানি লব নোৱাৰে, কেৱল যি সকলক সেই ক্ষমতা দিয়া হৈছে, তেওঁলোকেহে এই বিষয় মানি লব পাৰে।\n12. কোনোৱে মাকৰ গৰ্ভৰ পৰাই নপুংসক হৈ জন্ম পাইছে; আন কাৰোবাক মানুহেই নপুংসক কৰিছে; পুণৰ এনে কোনো কোনো লোক আছে যি সকলে স্বৰ্গৰাজ্যৰ কাৰণে নিজকে নিজে নপুংসক কৰিছে। যি জনে এই শিক্ষা গ্রহণ কৰিব পাৰে, তেওঁ গ্ৰহণ কৰক।”\n13. তাৰ পাছত লোক সকলে সৰু সৰু ল’ৰা ছোৱালীবোৰক যীচুৰ কাষলৈ লৈ আহিল যাতে শিশু সকলৰ ওপৰত হাত ৰাখি তেওঁ প্ৰাৰ্থনা কৰে; কিন্তু যীচুৰ শিষ্য সকলে তেওঁলোকক ডবিয়াব ধৰিলে।\n14. তেতিয়া যীচুৱে ক’লে, “শিশুবোৰক মোৰ ওচৰলৈ আহিবলৈ দিয়া, নিষেধ নকৰিবা; কিয়নো স্বৰ্গৰাজ্য এওঁলোকৰ নিচিনা লোক সকলৰ বাবেহে।”\n15. ইয়াৰ পাছত তেওঁ শিশু সকলৰ ওপৰত নিজৰ হাত ৰাখিলে৷ পাছত সেই ঠাইৰ পৰা তেওঁ আতৰি গ’ল।\n16. এদিন এজন যুৱকে যীচুৰ ওচৰলৈ আহি সুধিলে, “হে গুৰু, অনন্ত জীৱন পাবৰ কাৰণে মই কি সৎ কৰ্ম কৰিব লাগিব”?\n17. যীচুৱে তেওঁক ক’লে, “সৎ কৰ্ম কি, এই বিষয়ে তুমি মোক কিয় সুধিছা? সৎ মাত্ৰ এজনেই আছে। যদি তুমি সেই অনন্ত জীৱনত সোমাবলৈ ইচ্ছা কৰা, তেনেহলে তেওঁৰ আজ্ঞাবোৰ পালন কৰা।”\n18. মানুহ জনে তেওঁক সুধিলে, “কোনবোৰ আজ্ঞা”? যীচুৱে ক’লে, “নৰ-বধ নকৰিবা; ব্যভিচাৰ নকৰিবা; চুৰ নকৰিবা;\n19. মিছা সাক্ষ্য নিদিবা; নিজৰ পিতৃ-মাতৃক সন্মান কৰা; আৰু তোমাৰ চুবুৰীয়াক নিজৰ নিচিনাকৈ প্ৰেম কৰিবা”।\n20. সেই যুৱক জনে তেতিয়া তেওঁক ক’লে, “মইতো এই সকলোবোৰ পালন কৰি আহিছোঁ; এতিয়া মোৰ কি কৰিবলৈ বাকী আছে”?\n21. যীচুৱে তেওঁক ক’লে, “যদি তুমি নিখুঁত হবলৈ ইচ্ছা কৰা, তেনেহলে যোৱা; তোমাৰ সৰ্ব্বস্ব বেচা আৰু দৰিদ্ৰ সকলক দান কৰা, তাতে স্বৰ্গত তোমাৰ ধন হব৷ তাৰ পাছত আহা, মোৰ অনুকাৰী হোৱা”।\n22. এই কথা শুনি যুৱক জন অতি দুঃখিত হৈ গুচি গ’ল; কিয়নো তেওঁৰ বহুত ধন-সম্পত্তি আছিল।\n23. তেতিয়া যীচুৱে তেওঁৰ শিষ্য সকলক ক’লে, “মই তোমালোকক সঁচাকৈ কওঁ, ধনী লোকৰ বাবে স্বৰ্গৰাজ্যত প্রৱেশ কৰা কঠিন।\n24. পুনৰায় মই তোমালোকক কওঁ, ধনী ব্যক্তিৰ কাৰণে ঈশ্বৰৰ ৰাজ্যত সোমোৱাতকৈ বৰং বেজীৰ বিন্ধায়েদি উট সোমোৱা উজু।”\n25. এই কথা শুনি শিষ্য সকলে অতিশয় বিস্মিত হৈ ক’লে, “তেনেহলে পৰিত্ৰাণ পোৱা কাৰ সম্ভৱ?”\n26. যীচুৱে তেওঁলোকলৈ চাই ক’লে, “ই মানুহৰ পক্ষে অসম্ভৱ ঠিকেই, কিন্তু ঈশ্বৰৰ পক্ষে সকলো সম্ভৱ।”\n27. তেতিয়া পিতৰে উত্তৰ দি তেওঁক ক’লে, “চাওক, আমি সকলোকে এৰি আপোনাৰ পাছত আহিছোঁ, তেনেহলে আমি পাম নে?”\n28. যীচুৱে তেওঁলোকক ক’লে, “মই সঁচাকৈ তোমালোকক কওঁ, তোমালোক যি সকল মোৰ অনুগামী হ’লা, নতুন সৃষ্টিৰ সময়ত যেতিয়া মানুহৰ পুত্ৰ নিজৰ প্ৰতাপেৰে সিংহাসনত বহিব, তেতিয়া তোমালোকেও বাৰ খন সিংহাসনত বহিবা আৰু ইস্ৰায়েলৰ বাৰ ফৈদৰ সোধ-বিচাৰ কৰিবা।\n29. যি কোনোৱে মোৰ নামৰ কাৰণে নিজৰ ঘৰ, ভাই, ভনী, পিতৃ, মাতৃ, সন্তান, বা মাটিকে এৰে, তেওঁ তাৰ এশ গুণ বেচি পাব আৰু অনন্ত জীৱনৰো অধিকাৰী হব।\n30. যি সকল এতিয়া প্রথমত আছে, তেওঁলোকৰ মাজৰ অনেক পাছ হ’ব, আৰু যি সকল শেষত আছে, তেওঁলোকৰ মাজৰ বহু লোক আগ হ’ব।”


নাট সোঁৱৰণ: গীতাৰ্থ বৰদলৈ - সাহিত্য ডট অৰ্গ\nমই জীৱনত অতি কমসংখ্যক নাটকহে চাই পাইছোঁ। এনেকুৱা নহয় যে মই নাটক বেয়া পাওঁ, কিন্তু সঁচা বা মিছা কিবাকিবি অজুহাতত প্ৰায়েই নাটকৰ দৰ্শনী বাকীবোৰ কামতকৈ তল পৰে। ভ্ৰাম্যমান থিয়েটাৰৰ প্ৰতি আগতেও আগ্ৰহ আছিল, এতিয়াও আগ্ৰহ আছে, কিন্তু সময় নিমিলে! শেষবাৰ কেতিয়ানো থিয়েটাৰৰ নাটক চাইছিলোঁ ঠিক মনতেই নাই। কিন্তু এনে কেইখনমান নাটক চোৱাৰ সৌভাগ্য হৈছিল যিবোৰে মনত স্থায়ী চাপ এৰি গৈছে। নাট্যপ্ৰেমীসকলে কিন্তু কথাখিনি পঢ়ি আৰু নাটকৰ ওপৰত মোৰ জ্ঞানৰ সীমাবদ্ধতা দেখি হতাশহে হ’ব পাৰে!\nবহুবছৰ আগৰ কথা। তেজপুৰৰ হাইস্কুলত পঢ়ি আছোঁ। মা-দেউতাই আবেলি জয়মতী পথাৰত আৱাহন থিয়েটাৰ চাবলৈ লগ ধৰিলে। ভবেন্দ্ৰ নাথ শইকীয়াই লিখা “শতাব্দী” নাটকৰ দৰ্শনী আছিল। চিৰিয়াছ নাটকৰ লগত সম্ভৱতঃ সেয়াই মোৰ প্ৰথম পৰিচয়। অভিনয় চাই আছোঁ, মন্ত্ৰমুগ্ধ হৈ আছোঁ (মুখ্য ভূমিকাত প্ৰাণজিত্ বৰা আছিল নেকি, ঠিক মনত পৰা নাই)। পুতেকহঁতে অৱহেলা কৰা বয়সীয়াল মানুহহালৰ কাহিনীয়ে সকলোৰে চকু চলচলীয়া কৰি পেলাইছে। নাটকখনৰ আধাতকৈ বেছি যাওঁতেই হুৰহুৰাই বৰষুণ এজাক আহিল। পেণ্ডেলৰ ভিতৰত, মঞ্চৰ ওপৰত পানী। বেছিভাগ দৰ্শকেই ছাতি অনা নাছিল। বহুতে প্লাষ্টিকৰ চকীবোৰ মূৰৰ ওপৰত তুলি ধৰিছে। কিন্তু কোনো আঁতৰি যোৱা নাই। প্ৰায় আধাঘণ্টামান অভিনয় বন্ধ কৰিব লগা হ’ল। বৰষুণ কমাৰ পিছত আকৌ নাটক আৰম্ভ হ’ল। অৱশেষত বৃদ্ধ-বৃদ্ধাই আত্মহত্যা কৰিলে। নাটকৰ ক্লাইমেক্সত মোৰ গাৰ নোমবোৰ শিয়ঁৰি উঠিছিল। প্ৰথমতে মানুহবোৰৰ মুখৰ মাত নাই। তাৰ পিছত জাউৰিয়ে জাউৰিয়ে হাততালি পৰিছিল।\nকহিনুৰ থিয়েটাৰ। “টাইটানিক” নাটক তেতিয়া জনপ্ৰিয়তাৰ তুংগত। দিনে চাৰিটাকৈ দৰ্শনী হোৱা সত্বেও মানুহে টিকেটৰ বাবে হাহাকাৰ কৰিছিল। তেজপুৰৰ চাৰ্ছ ফিল্ডত তৃতীয় দৰ্শনীৰ বাবে কোনোমতে গেলাৰীৰ টিকেট এটা পালোঁ। আগতে কেতিয়াও গেলাৰীত বহি নাটক চাই পোৱা নাই। নাটক আৰম্ভ হ’ল। মূল চলচ্চিত্ৰখন চোৱা আছিল বাবে নাটকখনে মনত বিশেষ ক্ৰিয়া কৰিব পৰা নাই। নিকুমণি বৰুৱাৰ অভিনয় ভাল হৈছিল, নায়কজনৰ অভিনয় অতিৰঞ্জিত যেন লাগিছিল। জাহাজখন মঞ্চত দেখুওৱাটো আছিল অৱশ্যে তেতিয়াৰ এক সাংঘাটিক কাৰিকৰী সফলতা। নায়িকাৰ পৰ্দাৰ আঁৰৰ দৃশ্য দেখি ডেকাল’ৰাবিলাকে খুব উকি মাৰিছে। নাটক শেষ হোৱাৰ পিছত বাহিৰলৈ ওলালোঁ। বাহিৰত তেতিয়া জনসমুদ্ৰ। শেষ দৰ্শনীৰ বাবে অহাখিনি আৰু চাই ওলাই যোৱাখিনিৰে খেলপথাৰখন আৰু ওচৰৰ পথ ভৰি পৰিছে। নাটকখনৰ দৃশ্যতকৈ এই দৃশ্যটো মোৰ বাবে আছিল অধিক আকৰ্ষণীয়।\nতেজপুৰৰ ঐশ্বৰ্য কাকতিয়ে তেতিয়া শিশু নাটককেইখনমানেৰে ৰাষ্ট্ৰীয় পৰ্যায়ত সুনাম অৰ্জন কৰিছে। দেউতাক কোনোবাই জিলা পুথিভঁৰাল প্ৰেক্ষাগৃহত মঞ্চস্থ হ’বলগীয়া দুখন শিশু নাটকৰ বাবে টিকেট দুটা দিলে। সন্ধ্যা ছয় বজাত নাটকৰ সময়। দেউতা আৰু মই ছয় বাজিবলৈ পাঁচ মিনিটমান থাকোঁতে প্ৰেক্ষাগৃহ গৈ পালোঁ। ভিতৰত তেতিয়া ত্ৰিশজনমানহে মানুহ। কাটাই কাটাই ছয় বজাত সিমানখিনি মানুহৰ উপস্থিতিতে নাটক আৰম্ভ হ’ল। প্ৰথমতে আছিল “দা লাষ্ট চেলুট”। নাটকৰ কাহিনী, উপস্থাপন আৰু অভিনয় প্ৰশংসনীয় আছিল, বিশেষকৈ মুখ্য ভূমিকাত সাত-আঠবছৰীয়া ল’ৰা এজনে অনবদ্য অভিনয় কৰিছিল। নাটকৰ শেষত অভিনেতাসকলক চিনাকি কৰি দিওঁতে সকলোৰে ল’ৰাটোৰ অভিনয়ৰ শলাগ লৈছিল। দ্বিতীয়খন নাটক আছিল “স্কুল বেগ”। প্ৰতীকধৰ্মী নাটকখনে মোক বেছি আকৃষ্ট কৰা নাছিল (কাৰণ গছ-জন্তুৰ নাচ-গান চোৱা বয়সতকৈ অলপ ডাঙৰ হৈছিলোঁ বুলি অনুভৱ হৈছিল!)। সেই দুখনৰ পিছত আৰু আৰু কেতিয়াও শিশু নাটক চোৱাৰ সুযোগ মই পোৱা নাই।\nমুনীন বৰুৱাৰ “নায়ক” মই চোৱা এখন অন্যতম শ্ৰেষ্ঠ নাটক। আচৰিত নহ’ব। চলচ্চিত্ৰখনক নাটক বুলি মই ভুলতে কোৱা নাই। সংলাপপ্ৰধান এই বোলছবিখন মোৰ বোধেৰে নাটকৰহে বেছি ওচৰ চাপিছিল। নায়কে মুনীন বৰুৱা অসমৰ শ্ৰেষ্ঠ পৰিচালকসকলৰ এজন বুলি মোৰ মনত গঢ় লোৱা ধাৰণাটোক আৰু দৃঢ় কৰিছিল আৰু সেই কাৰণতে “হিয়া দিয়া নিয়া”ৰ পৰা “ৰামধেনু”লৈকে তেখেতৰ এখনো বোলছবি মই বাদ দিয়া নাই।\n← নাটকৰ স্মৃতি: অঞ্জল বৰা\nজীৱনৰ নাটঘৰত অসমীয়াৰ সুৰাপান- এক পৰিসাংখ্যিক বিশ্লেষণ: অজয় লাল দত্ত →


৩টা অভ্যাস যিয়ে আপোনাক সফলতাৰ পৰা আতৰাই ৰাখিছে – Jeevan Britta\n৩টা অভ্যাস যিয়ে আপোনাক সফলতাৰ পৰা আতৰাই ৰাখিছে\nPublished June 27, 20203:13 pm\nPosted by BIKASH KALITA on June 27, 2020.\nআপুনি সফল হ’ব বিচাৰে, আপুনি বিচৰা কামবোৰ কৰিব বিচাৰে৷ আপোনাৰ মনত কিছুমান অতুলনীয় ধাৰণা আছে, আপুনি কি কৰিব লাগে সেই বিষয়ে জানে আৰু আপুনি সিদ্ধান্ত কৰিছে যে আপুনি সেই কামবোৰ কৰা আৰম্ভ কৰিব যিবোৰে আপোনাক সফল হোৱাত সহায় কৰিব৷ যদিও আপুনি কামবোৰ কৰিব বিচাৰে আপুনি সেয়া কৰিব পৰা নাই৷\nআত্ম-সন্দেহ মানে নিজকে সন্দেহ কৰা৷ ই আটাইতকৈ বেয়া অভ্যাস৷ আপোনাৰ যদি আত্ম-সন্দেহৰ এই অভ্যাসটো আছে, তেন্তে আপুনি একোৱেই লাভ কৰিব নোৱাৰিব৷ আপোনাৰ আত্ম-সন্দেহ থাকিলে আপুনি আনকি কামবোৰ আৰম্ভও নকৰে আৰু কেতিয়াবা কৰিলেও আধাতে সেয়া এৰি দিব৷ আত্ম-সন্দেহে আপোনাক সদায় ক’ব, “তুমি নোৱাৰা৷”\nযেতিয়া এনে সঘনাই হ’বলৈ ধৰে, কিছু সময়ৰ পিছত আপুনি বিশ্বাস কৰা আৰম্ভ কৰিব যে আপুনি “কৰিব নোৱাৰে”৷ আৰু যদি সেই বিশ্বাসটোৱে ঘৰ কৰি লয়, তেন্তে আপুনি আনকি চেষ্টাও নকৰে৷ যেতিয়া আপুনি একো চেষ্টাই নকৰে তেতিয়া কিবা ফল পাব বুলি আপুনি আশা কৰেনে? যেতিয়া আপুনি নিজৰ ১০০% কাম এটাত নিদিয়ে বা কামটো আধাতে এৰি দিয়ে, তেতিয়া কিবা হ’ব বুলি আপুনি আশা কৰেনে?\nআনক দোষ দিয়া অভ্যাস\nকেতিয়াবা যদি কিবা বেয়া ঘটনা ঘটে বা আপুনি যদি আপুনি কিবা কামত বিফল হয়, তেতিয়া আপুনি দুটা কাম কৰিব পাৰে-\n(১) নিজৰ দোষ, বিফলতা বা নিগেটিভ ঘটনাৰ বাবে আন কাৰোবাক তাৰ বাবে দায়ী কৰক বা\n(২) নিজে তাৰ দ্বায়িত্ব লওক\nআপুনি যদি নিজৰ দোষৰ বাবে বা বিফলতাৰ বাবে আনক দোষ দিয়ে আপুনি বিচৰা ফলাফল লাভ কৰিবলৈ কেতিয়াও সমর্থ নহ’ব৷ আপুনি আনক দোষ দিলে সফল হ’বলৈ আপুনি নিজকে উন্নীত কৰাৰ বা আৰু ভাল কৰাৰ সুবিধা হেৰুৱাব৷ মানুহেও আপোনাক বেয়া পাব, আপোনাৰ পৰা আতৰি থাকিব আৰু মানুহৰ সংগ আৰু সহায় নোহোৱাকৈ আপুনি কেনেকৈ সফল হ’ব?\nতাতোকৈ বেছি ভাল হ’ব এই অভ্যাসটো সলনি কৰি যদি আপুনি নিজৰ দোষ, ভুল, বিফলতাৰ আদিৰ দ্বায়িত্ব লোৱা অভ্যাসটো গঢ়ি লয়৷ কিন্তু অকল দ্বায়িত্ব লোৱাতে আপুনি ৰৈ যাব নালাগে৷ দ্বায়িত্ব লোৱাৰ পিছত আপুনি নিশ্চিত কৰিব লাগিব যাতে আপুনি আকৌ সেই একে ভুলবোৰকে পুনৰাই নকৰে আৰু আগতকৈ বেছি ভাল কৰিবলৈ আপুনি চেষ্টা কৰি থাকে যাতে পিছৰবাৰ আপুনি বিচৰা ফলাফল আৰু বস্তুবোৰ পোৱাত সফল হয়৷\nআপুনি যদি কামত, লক্ষ্যবোৰত আৰু যি লাভ কৰিব খোজে সেই কথাত ফ’কাছ নকৰে, তেন্তে আপুনি কেনেদৰে সফল হ’ব? কামত ফ’কাছ নকৰাকৈ যান্ত্ৰিকভাৱে কাম কৰি থকাৰ অভ্যাস বহু মানুহৰ আছে৷ তাৰ পিছত আকৌ তেওঁলোকে যেতিয়া সফল নহয় তেতিয়া তেওঁলোক আচৰিত হয়৷ আপুনি যদি কৰিবলগীয়া কামটোত বা লক্ষ্যবোৰত বা লাভ কৰিব বিচৰা কথাবোৰত ফ’কাছ নকৰে, তেন্তে কেনেদৰে আপুনি সেই বিচৰা ফলাফল লাভ কৰিব? বহু মানুহে আজিকালি মাল্টিটাস্কিং (কেইবাটাও কাম একেলগে কৰা) কৰাৰ চেষ্টা কৰে৷ আপুনি যেতিয়া তেনে কৰিবলৈ চেষ্টা কৰে, তেতিয়া একেসময়তে আপুনি নিজৰ ফ’কাছ কেইবাটাও কামৰ ভিতৰত ভগাই পেলায়৷ কোনো এটা কামত বা ক্ষেত্ৰত গভীৰ ফ’কাছ অবিহনে আপুনি নিজৰ ১০০% দিব নোৱাৰিব আৰু লগতে বহু গুৰুত্বপূর্ণ কথাও আপুনি মিছ কৰিব (গম নোপোৱাকৈ থাকিব), যিটো সফল হ’বলৈ বৰ প্ৰয়োজনীয়৷\nএক সময়ত মাত্ৰ এটা কাম বা বস্তুৰ ওপৰতহে ফ’কাছ কৰোঁ আহক৷ সেইটো সম্পন্ন হোৱাৰ পিছত আন এটা কামলৈ যাও আহক৷ এনেদৰে আপুনি বেছি কাম কৰিব পাৰিব আৰু লগতে বেছি ভালকৈ কামবোৰ কৰিব পাৰিব৷\nআপুনি যদি সফল হ’ব বিচাৰে আপুনি এই তিনিটা অভ্যাস ত্যাগ কৰিব লাগিব৷ অভ্যাস সলনি কৰা যদিও সহজ কথা নহয়, তথাপি এই সম্ভৱ আৰু আপুনি সফল হোৱাৰ পৰা বাধা দি থকা এই অভ্যাস কেইটা সলনি কৰিব পাৰে৷\nbest counselling in assam\nbest counsellor in assam\nঅভ্যাস যিয়ে আপোনাক\nসুখী হওঁ আহক (খণ্ড-1)\nআপুনি সুখ বাচি ল’ব পাৰে\nPrevious Post আত্মবিশ্বাস বঢ়াবলৈ মাত্ৰ এই কামটো কৰক\nNext Postসুখ আৰু বেলুনবোৰ


বলি–বিধান নিষিদ্ধ কৰি উচ্চ ন্যায়ালয়ে দিয়া ৰায়ৰ বিৰুদ্ধে ত্ৰিপুৰা চৰকাৰ! দ্বাৰস্থ হ’ব উচ্চতম ন্যায়ালয়ৰ|tripura-government-mulling-to-challenge-ban-on-animal-sacrifice– News18 Assam\nবলি–বিধান নিষিদ্ধ কৰি উচ্চ ন্যায়ালয়ে দিয়া ৰায়ৰ বিৰুদ্ধে ত্ৰিপুৰা চৰকাৰ! দ্বাৰস্থ হ’ব উচ্চতম ন্যায়ালয়ৰ\nশুকুৰবাৰে উচ্চ ন্যায়ালয়ে ত্ৰিপুৰাত নিষিদ্ধ কৰিছিল বলি বিধান\nUpdated:September 29, 2019, 6:28 PM IST\nUpdated: September 29, 2019, 6:28 PM IST\nত্ৰিপুৰা উচ্চ ন্যায়ালৰ ৰায়ৰ বিৰুদ্ধে এইবাৰ ত্ৰিপুৰা চৰকাৰ! ত্ৰিপুৰা উচ্চ ন্যায়ালয়ে ধৰ্মীয় স্থানত বলি বিধান নিষিদ্ধ কৰি দিয়া ৰায়ৰ বিৰুদ্ধে উচ্চতম ন্যায়ালয়ৰ দাৰস্থ হ’ব ত্ৰিপুৰা চৰকাৰ। ত্ৰিপুৰা উচ্চ ন্যায়ালয়ৰ এখন বিচাৰপীঠে শুকুৰবাৰে শতিকাজুৰি ৰাজ্যখনৰ ধৰ্মীয় স্থানসমূহত চলি থকা জীৱ-জন্তু বলি দিয়া নিষিদ্ধ কৰি এক ৰায়দান কৰিছিল।\nপৰম্পৰা অনুসৰি মন্দিৰত বলি বিধান চলি আছে বুলি যুক্তিদৰ্শাই একাংশই। কিন্তু ৰায় অনুসৰি ‘’যিকোনো ভক্তই ব্যক্তিগত বিশ্বাস, ধাৰণা বা আকাংক্ষাৰ বাবে কোনো জন্তু উৎসৰ্গা কৰিব পাৰে, কিন্তু পশুটো ঘুৰাই লোৱা তথা কোনো পৰিস্থিতিতে পশু বলি দিয়াৰ অনুমতি দিয়া নহ’ব বুলি আদালতে প্ৰকাশ কৰে।\nত্ৰিপুৰাত নিষিদ্ধ কৰা হ’ল বলি বিধান


ভাৰতৰ পাৰ্বত্য ৰেলপথ. দাৰ্জিলিং হিমালয়ান ৰেল, নীলগিৰি পাৰ্ব\nⓘ ভাৰতৰ পাৰ্বত্য ৰেলপথ. দাৰ্জিলিং হিমালয়ান ৰেল, নীলগিৰি পাৰ্বত্য ৰেল আৰু কালকা-ছিমলা ৰেল একত্ৰিতভাৱে ভাৰতৰ পাৰ্বত্য ৰেলপথ নামেৰে ইউনেস্কো বিশ্ব ঐতিহ্যবাহী স্থান ..\nⓘ ভাৰতৰ পাৰ্বত্য ৰেলপথ\nদাৰ্জিলিং হিমালয়ান ৰেল, নীলগিৰি পাৰ্বত্য ৰেল আৰু কালকা-ছিমলা ৰেল একত্ৰিতভাৱে ভাৰতৰ পাৰ্বত্য ৰেলপথ নামেৰে ইউনেস্কো বিশ্ব ঐতিহ্যবাহী স্থান তালিকাত অন্তৰ্ভুক্ত। ঊনবিংশ শতাব্দী আৰু বিংশ শতাব্দীৰ প্ৰথমাৰ্ধত ব্ৰিটিছ শাসনকালত ভাৰতত পাঁচটি পাৰ্বত্য ৰেলপথ আৰম্ভ হৈছিল। এইসমূহ বৰ্তমান ভাৰতীয় ৰেলৰ দ্বাৰা পৰিচালিত। এই পাঁচটাৰ মাজত তিনিটা উত্তৰ ভাৰতৰ হিমালয় পাৰ্বত্য অঞ্চলত অৱস্থিত। এইসমূহ হ’ল দাৰ্জিলিং হিমালয়ান ৰেল, কালকা-ছিমলা ৰেল আৰু কাংড়া উপত্যকা ৰেল । অৱশিষ্ট দুটাৰ মাজত এটা হ’ল দক্ষিণ ভাৰতৰ পশ্চিমঘাটৰ নীলগিৰি পাৰ্বত্য ৰেল আৰু আনটো মহাৰাষ্ট্ৰৰ মাথেৰন পাহাৰী ৰেল। এই পাঁচটা ৰেলপথৰ মাজৰ তিনিটাক "দুৰ্গম পাৰ্বত্য অঞ্চলত বাধাবিপত্তি সত্ত্বেও সাহসী আৰু অনবদ্য ইঞ্জিনিয়াৰিং দক্ষতাত কাৰ্যকৰী ৰেলপথ স্থাপনৰ নিদৰ্শন" হিচাপে ইউনেস্কো বিশ্ব ঐতিহ্য তালিকাৰ অন্তৰ্ভুক্ত কৰা হয়। ১৯৯৯ চনত দাৰ্জিলিং হিমালয়ান ৰেলে স্বীকৃতি পায়, ইয়াৰ পাছত ২০০৫ চনত নীলগিৰি পাৰ্বত্য ৰেল আৰু ২০০৮ চনত কালকা-ছিমলা ৰেল সম্প্ৰসাৰিত তালিকাত অন্তৰ্ভুক্ত হয়। এইসমূহক "ভাৰতৰ পাৰ্বত্য ৰেলপথ" নামেৰে আৰু শ্ৰেণীত এছিয়া -পেছিফিক অঞ্চলৰ বিশ্ব ঐতিহ্য তালিকাত অন্তৰ্ভুক্ত কৰা হয়। চতুৰ্থ পাৰ্বত্য ৰেলপথ মাথেৰন ৰেলৰ দাবীটো বৰ্তমান আন্তৰ্জাতিক সংস্থাৰ ওচৰত অনুমোদনৰ অপেক্ষাত আছে।\nWikipedia: ভাৰতৰ পাৰ্বত্য ৰেলপথ


Amoxicillin Capsule in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী\nAlkem Amoxicillin Capsule\nAmoxicillin Capsule के सारे विकल्प देखें\nAmoxicillin Capsule की जानकारी\nAmoxicillin Capsule ৰ লাভ আৰু ব্যৱহাৰসমূহ- Amoxicillin Capsule Benefits & Uses in Assamese- Amoxicillin Capsule ar laabh aaru byavaharsamuh\nAmoxicillin Capsule ৰ পালি আৰু সেয়া কেনেদৰে ল'ব- Amoxicillin Capsule Dosage & How to Take in Assamese - Amoxicillin Capsule ar paali aaru xeya kenedore lobo\nAmoxicillin Capsule ৰ পাৰ্শ্চক্ৰিয়াসমূহ- Amoxicillin Capsule Side Effects in Assamese- Amoxicillin Capsule ar parshwakriyasamuh\nAmoxicillin Capsule সংক্ৰান্ত সতৰ্কতাবাণীসমূহ- Amoxicillin Capsule Related Warnings in Assamese- Amoxicillin Capsule xonkranta xatarkatabanisamuh\nঅইন দৰৱৰ সৈতে Amoxicillin Capsuleৰ গুৰুতৰ ক্ৰিয়া-প্ৰতিক্ৰিয়া- Severe Interaction of Amoxicillin Capsule with Other Drugs in Assamese- Oinor xoite Amoxicillin Capsule ar gurutor kriya-pratikriya\nAmoxicillin Capsule মতভেদসমূহ- Amoxicillin Capsule Contraindications in Assamese- Amoxicillin Capsule nishedhsamuh\nAmoxicillin Capsule ৰ বিষয়ে সততে সোধা প্ৰশ্নসমূহ- Frequently asked Questions about Amoxicillin Capsule in Assamese- Amoxicillin Capsule ar bikhoye satate xodha prashnasamuh\nখাদ্য আৰু মদৰ সৈতে Amoxicillin Capsule ক্ৰিয়া-প্ৰতিক্ৰিয়া- Amoxicillin Capsule Interactions with Food and Alcohol in Assamese- khadya aaru modor xoite Amoxicillin Capsule kriya-pratikriya\nAmoxicillin Capsule ৰ লাভ আৰু ব্যৱহাৰসমূহ - Amoxicillin Capsule Benefits & Uses in Assamese - Amoxicillin Capsule ar laabh aaru byavaharsamuh\nAmoxicillin Capsule তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nAmoxicillin Capsule ৰ পালি আৰু সেয়া কেনেদৰে ল'ব - Amoxicillin Capsule Dosage & How to Take in Assamese - Amoxicillin Capsule ar paali aaru xeya kenedore lobo\nAmoxicillin Capsule-ৰ উপাদানসমূহ - Amoxicillin Capsule Active Ingredients in Assamese - Amoxicillin Capsule-ar upadaansamuh\nAmoxicillin Capsule ৰ পাৰ্শ্চক্ৰিয়াসমূহ - Amoxicillin Capsule Side Effects in Assamese - Amoxicillin Capsule ar parshwakriyasamuh\nগৱেষণাৰ ভিত্তিত, Amoxicillin Capsule ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nAmoxicillin Capsule সংক্ৰান্ত সতৰ্কতাবাণীসমূহ - Amoxicillin Capsule Related Warnings in Assamese - Amoxicillin Capsule xonkranta xatarkatabanisamuh\nAmoxicillin Capsule-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভৱতী মহিলাৰ ক্ষেত্ৰত Alkem Amoxicillinৰ পাৰ্শ্ব-প্ৰতিক্ৰিয়া অতি সীমিত।\nAmoxicillin Capsule-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nআপুনি যদি স্তন্যপায়ী মহিলা তেন্তে Taking Alkem Amoxicillin গ্ৰহণে গম্ভীৰ পাৰ্শ্ব-প্ৰতিক্ৰিয়া কৰিব পাৰে। চিকিতসকে প্ৰয়োজনীয় বুলি কোৱাৰ পূৰ্বে Alkem Amoxicillin গ্ৰহণ কৰিব নালাগে।\nবৃক্কত Amoxicillin Capsule কি প্ৰভাৱ দেখা গৈছে?\nআপুনি বৃক্ক ৰ ক্ষতিৰ কোনো আশংকা নকৰাকৈ Alkem Amoxicillin গ্ৰহণ কৰিব পাৰে।\nযকৃতত Amoxicillin Capsule কি প্ৰভাৱ দেখা গৈছে?\nAlkem Amoxicillinৰ কলিজা ৰ ওপৰত পাৰ্শ্ব-প্ৰতিক্ৰিয়াৰ কেইটামান ঘটনাহে ৰিপৰ্ট কৰা হৈছে।\nহৃদযন্ত্ৰৰ ক্ষেত্ৰত Amoxicillin Capsule ৰ কি প্ৰভাৱ দেখা গৈছে?\nAlkem Amoxicillinৰ হৃদয় ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nঅইন দৰৱৰ সৈতে Amoxicillin Capsuleৰ গুৰুতৰ ক্ৰিয়া-প্ৰতিক্ৰিয়া - Severe Interaction of Amoxicillin Capsule with Other Drugs in Assamese - Oinor xoite Amoxicillin Capsule ar gurutor kriya-pratikriya\nAmoxicillin Capsule তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nAmoxicillin Capsule মতভেদসমূহ - Amoxicillin Capsule Contraindications in Assamese - Amoxicillin Capsule nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Amoxicillin Capsule লোৱা অনুচিত যাতে -\nAmoxicillin Capsule ৰ বিষয়ে সততে সোধা প্ৰশ্নসমূহ - Frequently asked Questions about Amoxicillin Capsule in Assamese - Amoxicillin Capsule ar bikhoye satate xodha prashnasamuh\nএই Amoxicillin Capsule-এ অভ্য়াস বা নিচাৰ সৃষ্টি কৰে নেকি?\nনহয়, Alkem Amoxicillinয়ে অভ্যাসৰ সৃষ্টি নকৰে।\nহয়, আপুনি আৰামত মেচিনেৰী চলাব পাৰে বা বাহন চলাব পাৰে, যিহেতু Alkem Amoxicillin লোৱাৰ পিছত ই আপোনাৰ টোপনি ভাৱ নানে।\nহয়, চিকিত্সা পৰামৰ্শ অনুসাৰেহে Alkem Amoxicillin লওক।\nAlkem Amoxicillin য়ে মানসিক বিসংগতিৰ চিকিত্সা কৰাত বা নিৰাময় কৰাত অক্ষম।\nখাদ্য আৰু মদৰ সৈতে Amoxicillin Capsule ক্ৰিয়া-প্ৰতিক্ৰিয়া - Amoxicillin Capsule Interactions with Food and Alcohol in Assamese - khadya aaru modor xoite Amoxicillin Capsule kriya-pratikriya\nখাদ্য আৰু Amoxicillin Capsuleৰ ক্ৰিয়া-প্ৰতিক্ৰিয়া\nখাদ্যৰ সৈতে Alkem Amoxicillin লোৱাৰ পৰা আপোনাৰ স্বাস্থ্যৰ কোনো ক্ষতি নহয়।\nমদ আৰু Amoxicillin Capsuleৰ মাজৰ প্ৰতিক্ৰিয়া\nএকেলগে Alkem Amoxicillin আৰু মদ্যাপান কৰাটোৱে কেতবোৰ সমস্যাৰ সৃষ্টি কৰিব পাৰে। আপুনি যদি এনে কোনো পাৰ্শ্চক্ৰিয়াৰ সমুখীন হয়, তেন্তে আপোনাৰ ডাক্তৰৰ ওচৰলৈ যোৱাটো উত্তম।\nसामग्री 100 Capsules(S)\nAmoxicillin Capsule ৰ অনুকল্প - Substitutes for Amoxicillin Capsule in Assamese\nআপুনি বা আপোনাৰ পৰিয়ালৰ কোনোবাই Amoxicillin Capsule লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Amoxicillin Capsule ব্যৱহাৰ কৰিছিল নেকি?\nআপুনি কিমান পৰিমাণে Amoxicillin Capsule সেৱন কৰিছিল?\nআপুনি Amoxicillin Capsule ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Amoxicillin Capsule সেৱন কৰে?